Kochi Assembly Constituency|കൊച്ചി നിയമസഭാ മണ്ഡലം | LDF Keralam\n21 March 2019, Thursday\nകെ ജെ മാക്സി\nസംസ്ഥാനത്തെ ഏറ്റവും ചെറിയ മണ്ഡലമായ മട്ടാഞ്ചേരി ചരിത്രത്തിലേക്ക് മാഞ്ഞപ്പോള് പകരം രൂപീകൃതമായ കൊച്ചി മണ്ഡലം ഇപ്പോള് വലിയ പ്രതിസന്ധിയിലൂടെയാണ് കടന്നുപോകുന്നത്. ആസന്നമായ നിയമസഭാ തിരഞ്ഞെടുപ്പില് ചര്‍ച്ചയാകുന്ന നിരവധി വിഷയങ്ങളാണ് കൊച്ചിയിലുള്ളത്. വല്ലാര്‍പാടം കണ്ടെയ്‌നര് ടെര്‍മിനല് വന്നതോടെ കൊച്ചി തുറമുഖത്തെ തൊഴിലാളികളുടെ ജോലി നഷ്ടപ്പെടുന്ന സാഹചര്യമാണുള്ളത്. കൊച്ചി തുറമുഖം ഇപ്പോള് എറണാകുളം മണ്ഡലത്തിലാണ്. എങ്കിലും അവിടെ തൊഴിലെടുക്കുന്നവരില് ഭൂരിഭാഗവും കൊച്ചി മണ്ഡലത്തില്‍നിന്നുള്ളവരാണ്. വല്ലാര്‍പാടം വന്നെങ്കിലും കേന്ദ്രസര്‍ക്കാര് ക്രിയാത്മകമായി ഇടപെട്ടാല് കൊച്ചി തുറമുഖത്തെ തൊഴില് സംരക്ഷിക്കാനാകും. എന്നാല് അതിനായി യാതൊരു ഇടപെടലും പഴയ മട്ടാഞ്ചേരി മണ്ഡലത്തിലെ ജനപ്രതിനിധിയായ വി കെ ഇബ്രാഹിംകുഞ്ഞോ, കേന്ദ്രമന്ത്രി കെ വി തോമസോ നടത്താത്തത് തിരഞ്ഞെടുപ്പില് ചര്‍ച്ചാവിഷയമാകും.\nപഴയ മട്ടാഞ്ചേരി മണ്ഡലത്തില്‍നിന്ന് തുറമുഖവും വാത്തുരുത്തിയും പോയപ്പോള് പഴയ പള്ളുരുത്തി മണ്ഡലത്തിലെ കുമ്പളങ്ങി, ചെല്ലാനം പഞ്ചായത്തും കൊച്ചി നഗരസഭയിലെ 17 ഡിവിഷനുകളുംകൂടി ചേര്‍ന്നതാണ് പുതിയ കൊച്ചി മണ്ഡലം. തുടര്‍ച്ചയായി രണ്ടുതവണ മട്ടാഞ്ചേരിയില്‍നിന്ന് ജയിച്ചുവന്ന യുഡിഎഫിലെ വി കെ ഇബ്രാഹിംകുഞ്ഞ് മണ്ഡലത്തിന്റെ വികസനത്തിനായി കാര്യമായൊന്നും ചെയ്തില്ല. ബൗണ്ടറി കനാല് നവീകരണത്തിനും ഫോര്‍ട്ട്‌കൊച്ചി കടപ്പുറം സൗന്ദര്യവല്‍ക്കരണത്തിനുമായി സംസ്ഥാനസര്‍ക്കാര് അനുവദിച്ച ഫണ്ട് ശരിക്കും വിനിയോഗിക്കാന് കഴിഞ്ഞില്ല. മട്ടാഞ്ചേരിയിലെ വിഷയമായ ചേരിനിര്‍മാര്‍ജനത്തിനായി ഒന്നുംചെയ്യാന് കഴിയാത്തതും വിഷയമാകും. ബഹുകുടുംബപദ്ധതിയും എല്‍ഡിഎഫ് നഗരസഭ ഭരിക്കുമ്പോള് നടപ്പാക്കിയ പദ്ധതികളാണ്. ഫിഷറീസ് ഹാര്‍ബറിന്റെ ശോച്യാവസ്ഥയും മട്ടാഞ്ചേരി ബസാറിന്റെ തകര്‍ച്ചയും യുടിഎഫിന് വിനയാകും.\nഅതേസമയം സി എം ദിനേശ്മണി എംഎല്‍എ പള്ളുരുത്തി നിയോജകമണ്ഡലത്തില് നടപ്പാക്കിയ വികസനപ്രവര്‍ത്തനങ്ങള് എല്‍ഡിഎഫിന് ഗുണംചെയ്യും. പള്ളുരുത്തി കച്ചേരിപ്പടിയിലെ കടലാക്രമണഭീഷണി നേരിടുന്നതിനായി നിര്‍മിച്ച പുലിമുട്ടുകള്, ചെല്ലാനം മിനി ഫിഷിംഗ് ഹാര്‍ബര്, തീരദേശ റോഡ് എന്നിവ എടുത്തുപറയേണ്ടതാണ്.കുമ്പളങ്ങി, ചെല്ലാനം പഞ്ചായത്തുകള് ഇപ്പോള് ഭരിക്കുന്നത് യുഡിഎഫ് ആണെങ്കിലും എല്‍ഡിഎഫിന് ശക്തമായ വേരോട്ടമുള്ള പഞ്ചായത്തുകളാണിത്. നഗരസഭാ ഡിവിഷനുകളില് ഭൂരിഭാഗവും കഴിഞ്ഞ തദ്ദേശഭരണ തിരഞ്ഞെടുപ്പല് യുഡിഎഫിനൊപ്പംനിന്നെങ്കിലും ഇവ ഇടതുപക്ഷത്തിന് ശക്തമായ സാന്നിധ്യമുള്ള ഡിവിഷനുകളാണ്.\nമുന്നണികളെ മാറിമാറി തുണയ്ക്കുന്ന രീതിയാണ് പഴയ മട്ടാഞ്ചേരി, പള്ളുരുത്തി മണ്ഡലങ്ങള്‍ക്കുള്ളത്. അതുകൊണ്ടുതന്നെ ഇവ ഉള്‍പ്പെട്ട കൊച്ചി മണ്ഡലം ആരെ തുണയ്ക്കുമെന്നത് പ്രവചനാതീതമാണ്. പഴയ മട്ടാഞ്ചേരി മണ്ഡലം ലത്തീന് കത്തോലിക്കാവിഭാഗത്തിന് മുന്‍തൂക്കമുള്ള മണ്ഡലമാണ്. കൊച്ചി മണ്ഡലമായപ്പോള് ഇതിനു മാറ്റംവന്നില്ലെന്നുമാത്രമല്ല ലത്തീന്‍വിഭാഗത്തിന് മുന്‍തൂക്കം വര്‍ധിക്കുകയും ചെയ്തു. ഇത് യുഡിഎഫിന് ആത്മവിശ്വാസം നല്‍കുന്നുണ്ടെങ്കിലും ഈഴവ മുസ്ലീം വിഭാഗത്തിന്റെ നിലപാട് നിര്‍ണായകമാകും. ലത്തീന്‍വിഭാഗമൊന്നടങ്കം യുഡിഎഫിനെ പിന്തുണയ്ക്കുമെന്ന വിശ്വാസത്തിലാണ്.\nഅതേസമയം ജാതിഭേദമെന്യേ എല്ലാവരും എല്‍ഡിഎഫിനെ തുണയ്ക്കുമെന്ന വിശ്വാസത്തിലാണ് പ്രവര്‍ത്തകര്. സീറ്റിനായി കോണ്‍ഗ്രസും ലീഗുംതമ്മില് തിരഞ്ഞെടുപ്പ് പ്രഖ്യാപനത്തിനുമുന്‍പെ തര്‍ക്കംതുടങ്ങിയതാണ്. സീറ്റ് കോണ്‍ഗ്രസ് ലീഗില്‍നിന്നും പിടിച്ചെടുക്കാനുള്ള നീക്കവുമുണ്ട്. രൂപതയും ലീഗിന് കൊച്ചി സീറ്റ് നല്‍കുന്നതില് എതിര്‍ക്കുന്നുണ്ട്. മുന്നണിയിലെ ഘടകകക്ഷികള് തമ്മിലുള്ള അഭിപ്രായവ്യത്യാസം യുഡിഎഫിന് തലവേദനയാകും. സോഷ്യലിസ്റ്റ് ജനതയും സീറ്റിനായി അവകാശവാദമുന്നയിച്ചിട്ടുണ്ട്. മണ്ഡലത്തില് 15,3215 വോട്ടര്‍മാരാണുള്ളത്. ഇതിനുപുറമെ പുതിയ വോട്ടര്‍മാരുടെ നിലപാടും നിര്‍ണായകമാകും.


സംഭാവന കൊടുക്കുന്നവര്‍ക്ക് ഇലക്ട്രല് ബോണ്ട് വാങ്ങുന്നാനായി ആധാര് നിര്‍ബന്ധമല്ല – നേരിടം\nസംഭാവന കൊടുക്കുന്നവര്‍ക്ക് ഇലക്ട്രല് ബോണ്ട് വാങ്ങുന്നാനായി ആധാര് നിര്‍ബന്ധമല്ല\nPosted on February 21, 2018 January 12, 2019 by admin\nരാഷ്ട്രീയ പാര്‍ട്ടികള്‍ക്ക് സംഭവാന നല്‍കുന്നതില് സുതാര്യത കൊണ്ടുവരുക എന്ന ഉദ്ദേശത്തോടുള്ള ഇലക്ട്രല് ബോണ്ട് പദ്ധതിക്ക് ആധാര് നിര്‍ബന്ധിതമല്ല എന്ന് സര്‍ക്കാര് ലോക് സഭയില് പറഞ്ഞു. ജനുവരി2നാണ് ഈ പദ്ധതി പ്രഖ്യാപിച്ചത്. ഈ പദ്ധതി സംഭാവന കൊടുക്കുന്നവര്‍ക്ക് അജ്ഞാതാവസ്ഥ നല്‍കും. അതേ സമയം സുതാര്യമായ രാഷ്ട്രീയ സംഭാവന സംവിധാനം സ്ഥാപിക്കുകയും ചെയ്യുമെന്ന് സര്‍ക്കാര് പറയുന്നു. ഓഡിറ്റ് പരിശോധന നടത്തുകയും ചെയ്യാം.\n— സ്രോതസ്സ് outlookindia.com\nഅതായത് രാഷ്ട്രീയക്കാരെ ഭരിക്കുന്നവര്‍ക്ക് തിരശീലക്ക് പിറകില് എപ്പോഴും മറഞ്ഞ് നില്‍ക്കാം. പണം കൊടുക്കുന്നവന് കട്ടതാണോ അല്ലയോ എന്ന് എങ്ങനെ അറിയും? ഇവര്‍ക്ക് സുതാര്യത എന്നാല് മറഞ്ഞ് നില്‍ക്കുക എന്ന് അര്‍ത്ഥം.\nPrevious Post ജനങ്ങള് സംഘടിക്കുന്നത് രാഷ്ട്രീയക്കാര്‍ക്ക് പേടിയാണ്\nNext Post രാഷ്ട്രീയക്കാരുടെ ജോലി സിലിക്കണ്‍വാലി ചെയ്യണമെന്ന് നാം പ്രതീക്ഷിക്കുമ്പോള് എന്ത് സംഭവിക്കും


jaleel | മുമ്പ് പറഞ്ഞതിൽനിന്ന് വ്യത്യസ്തമായി മൂന്നു സന്ദർഭങ്ങളിൽക്കൂടി സ്വപ്നയെ വിളിച്ചിട്ടുണ്ടെന്ന് സമ്മതിക്കേണ്ടി വന്നു; ജലീലും സ്വപ്നയും തമ്മിൽ നടത്തിയ 16 ഫോൺവിളികളുടെ വിവരങ്ങൾ മുന്നിൽ വെച്ച് ചോദ്യങ്ങൾ; ആവശ്യമെങ്കിൽ വീണ്ടും വിളിപ്പിക്കും; യുഎഇയിൽ നിന്നുള്ള നയതന്ത്ര ബാഗേജിലെ സാധനങ്ങൾ എന്തായിരുന്നെന്ന് അറിയില്ലെന്നും മന്ത്രി; ഖുറാൻ എത്തിക്കാൻ സർക്കാർ വാഹനം ഉപയോഗിച്ചതിലും ചോദ്യങ്ങൾ; ഇനി മൊഴി വിശകലനം; ജലീലിന് ക്ലീൻ ചിറ്റ് കൊടുക്കാതെ കേന്ദ്ര ഏജൻസികൾ - MarunadanMalayalee.com\nSeptember 18, 202006:38 AM IST Permalink\nകൊച്ചി: മന്ത്രി കെ.ടി. ജലീലിനോട് എൻഐഎ കൂടുതലും ആരാഞ്ഞത് സ്വർണക്കടത്തു കേസ് പ്രതികളുമായുള്ള ബന്ധത്തെ കുറിച്ചെന്ന് റിപ്പോർട്ട്. മുഖ്യപ്രതി സ്വപ്ന സുരേഷുമായുള്ള ആശയവിനിമയത്തിന്റെ വിശദാംശങ്ങളായിരുന്നു കൂടുതലും തേടിയതെന്നും റിപ്പോർട്ട്. ഇത് എൻഐഎയിലെ മുതിർന്ന ഉദ്യോഗസ്ഥർ വിശദമായി പരിശോധിക്കും. അതിന് ശേഷമേ ജലീലിന്റെ കാര്യത്തിൽ തീരുമാനം എടുക്കൂ. ഇനി കസ്റ്റംസും ജലീലിനെ ചോദ്യം ചെയ്യാൻ സാധ്യതയുണ്ട്.\nസ്വപ്ന ഔദ്യോഗിക ആവശ്യങ്ങൾക്കു4തവണ നേരിട്ടു ബന്ധപ്പെട്ടിരുന്നതായി മന്ത്രി മുൻപ് എൻഫോഴ്‌സമെന്റ് ഡയറക്ടറേറ്റിനു (ഇഡി) മൊഴി നൽകിയിരുന്നു. ഷാർജ ഭരണാധികാരിയുടെ കേരള സന്ദർശനം, റമസാൻ കിറ്റ് വിതരണം, മതഗ്രന്ഥങ്ങളുടെ കൈമാറ്റം, കോവിഡ് കാല പ്രവാസിക്ഷേമ പ്രവർത്തനങ്ങൾ എന്നിവയാണവയെന്നും വിശദീകരിച്ചിരുന്നു. എല്ലാം കോൺസുലേറ്റ് അധികൃതരുടെ നിർദ്ദേശപ്രകാരമായിരുന്നുവെന്നും അവകാശപ്പെട്ടിരുന്നു. ജലീലിന്റെ മൊഴയിൽ അസ്വാഭാവികതയുണ്ടോ എന്ന് എൻഐഎ പരിശോധിക്കും.\nകൂടുതൽ തവണ സ്വപ്‌ന സഹായം തേടിയിരുന്നതായി എൻഐഎ കണ്ടെത്തിയിരുന്നു. ഇക്കാര്യത്തിൽ വ്യക്തത വരുത്താനായിരുന്നു ശ്രമം. സ്വപ്ന നേരിട്ടു ജലീലിന്റെ സഹായം അഭ്യർത്ഥിച്ച മറ്റു ചില സന്ദർഭങ്ങളെക്കുറിച്ചു കൂടി എൻഐഎക്ക് വിവരം കിട്ടിയിരുന്നു. ഇത് എന്തിനായിരുന്നു എന്ന കാര്യത്തിൽ ജലീലിൽ നിന്ന് വിശദീകരണം തേടി. കോൺസുലേറ്റിലെ ഉദ്യോഗസ്ഥരുമായുള്ള ബന്ധത്തെക്കുറിച്ചും ചോദിച്ചു. ഇഡിക്കു നൽകിയ മറ്റു ചില മൊഴികളിലും വിശദീകരണം തേടി. 11 മണിക്കൂർ മന്ത്രി എൻഐഎ ഓഫീസിൽ ഉണ്ടായിരുന്നു. പുലർച്ചെ6ന് എത്തിയ അദ്ദേഹത്തിന്റെ മൊഴി രേഖപ്പെടുത്താനുള്ള നടപടി 8 നു ശേഷമാണു തുടങ്ങിയത്. 12.30 മുതൽ 1.30 വരെ ഉച്ചഭക്ഷണ ഇടവേള. പിന്നീട് തുടങ്ങിയ ചോദ്യംചെയ്യൽ 4നു പൂർത്തിയായി. അഞ്ച് മണിയോടെ ജലീൽ പുറത്തിറങ്ങി.\nമുഖ്യപ്രതി സ്വപ്നാ സുരേഷുമായും യു.എ.ഇ. കോൺസുലേറ്റ് ജനറലുമായുമുള്ള ബന്ധത്തെപ്പറ്റി എൻ.ഐ.എ. ചോദിച്ചു. നയതന്ത്ര ബാഗേജിൽ മതഗ്രന്ഥങ്ങൾ എത്തിയതിനെപ്പറ്റിയും ചോദിച്ചു. ആവശ്യമെങ്കിൽ ഇനിയും ചോദ്യം ചെയ്യും. ഇതാദ്യമായിട്ടാണ് ഒരു കേസുമായി ബന്ധപ്പെട്ട് എൻ.ഐ.എ. സംസ്ഥാനത്തെ ഒരു മന്ത്രിയെ ചോദ്യംചെയ്യുന്നത്. എൻഫോഴ്‌സ്മെന്റ് ഡയറക്ടറേറ്റ് നേരത്തേ രണ്ടു ദിവസങ്ങളിലായി ജലീലിനെ ചോദ്യംചെയ്തിരുന്നു. മുമ്പ് പറഞ്ഞതിൽനിന്ന് വ്യത്യസ്തമായി മൂന്നു സന്ദർഭങ്ങളിൽക്കൂടി സ്വപ്നയെ വിളിച്ചിട്ടുണ്ടെന്ന് ജലീലിന് സമ്മതിക്കേണ്ടി വന്നു. ജലീലും സ്വപ്നയും തമ്മിൽ നടത്തിയ 16 ഫോൺവിളികളുടെ വിവരങ്ങൾ മുന്നിൽവച്ചായിരുന്നു ചോദ്യങ്ങൾ.\nയു.എ.ഇ.യിൽനിന്നുള്ള നയതന്ത്ര ബാഗേജിലെ സാധനങ്ങൾ എന്തായിരുന്നെന്ന് അറിയില്ലെന്ന് ജലീൽ എൻ.ഐ.എ.യുടെ മുന്നിലും ആവർത്തിച്ചു. തനിക്കു ലഭിച്ച പാക്കറ്റുകളിൽ ഉണ്ടായിരുന്നത് മതഗ്രന്ഥങ്ങളായിരുന്നെന്ന് ജലീൽ പറഞ്ഞു. മാർച്ച് നാലിനെത്തിയ 4478 കിലോഗ്രാം ബാഗേജിൽനിന്നുള്ള 32 പാക്കറ്റുകളാണ് മലപ്പുറത്തെ രണ്ടു സ്ഥാപനങ്ങളിൽ എത്തിച്ചത്. ഇതിനായി എന്തിനാണ് സർക്കാർ വാഹനം ഉപയോഗിച്ചതെന്നും ആരുടെ നിർദ്ദേശമാണ് അനുസരിച്ചതെന്നുമുള്ള ചോദ്യങ്ങൾക്ക് ആരുടെയും നിർദ്ദേശമുണ്ടായിരുന്നില്ലെന്നായിരുന്നു മന്ത്രിയുടെ മറുപടി.\nഇ.ഡി.ക്കു മുന്നിൽ ചോദ്യംചെയ്യലിന് രഹസ്യമായി എത്തിയതുപോലെയായിരുന്നു മന്ത്രി എൻ.ഐ.എ.യുടെ മുന്നിലും എത്താൻ ശ്രമിച്ചത്. നോട്ടീസ് ലഭിച്ചപ്പോൾ ബുധനാഴ്ച രാത്രി എത്താമെന്ന് മന്ത്രി പറഞ്ഞെങ്കിലും എൻ.ഐ.എ. അനുവദിച്ചില്ല. തിരുവനന്തപുരത്തുനിന്ന് ബുധനാഴ്ച അർധരാത്രിയാണ് മന്ത്രി എറണാകുളത്തേക്ക് തിരിച്ചത്. സിപിഎം. നേതാവും മുൻ എംഎ‍ൽഎ.യുമായ എ.എം. യൂസഫിന്റെ കാറിലായിരുന്നു മന്ത്രി എത്തിയതും മടങ്ങിയതും.\nഇന്ന് ചോദ്യം ചെയ്യലിന് എത്താനായിരുന്നു ജലീലിനോട് എൻഐഎ ആവശ്യപ്പെട്ടത്. എന്നാൽ ചില ബുദ്ധിമുട്ടുകൾ മന്ത്രി അറിയിച്ചു. ചോദ്യം ചെയ്യൽ രാത്രിയാക്കണമെന്നും ആവശ്യപ്പെട്ടു. ഓൺലൈൻ വഴിയാക്കാനുള്ള സാധ്യതയും തേടി. എന്നാൽ, കൊച്ചി ഓഫിസിൽ നിന്ന് എഎസ്‌പി എ.പി. ഷൗക്കത്തലി, ഡിവൈഎസ്‌പി സി. രാധാകൃഷ്ണപിള്ള എന്നിവർക്കു പുറമേ, ഓൺലൈനിൽ ഡിഐജി കെ.ബി. വന്ദനയും ചോദ്യംചെയ്യലിൽ പങ്കെടുക്കുമെന്നും അതിനുള്ള സാങ്കേതിക സൗകര്യം കൊച്ചി ഓഫിസിലാണെന്നും എൻഐഎ അറിയിച്ചു. ഇതോടെ ഇന്നലെ പുലർച്ചെയെത്താമെന്നു മന്ത്രി അറിയിച്ചു.\nവലിയൊരു ഭാരം മനസ്സിൽനിന്ന് ഇറക്കിവച്ചുവെന്നായിരുന്നു ചോദ്യം ചെയ്യലിന് ശേഷം മന്ത്രിയുടെ പ്രതികരണം. യുഎപിഎ ചട്ടം 16,17,18 പ്രകാരം സാക്ഷിമൊഴി രേഖപ്പെടുത്തണമെന്നാണ് ആവശ്യപ്പെട്ടത്. ഉഷാറായി കാര്യങ്ങൾ പറഞ്ഞു. അവർ വളരെ മാന്യമായാണ് ഇടപെട്ടത്. നമ്മൾ കണ്ടുപഠിക്കേണ്ട രീതിയാണ്. പുകമറ സൃഷ്ടിച്ച പല കാര്യങ്ങളിലും വ്യക്തത വരുത്താനായി. ഇനി ഹാജരാകേണ്ടി വരില്ലെന്നാണു കരുതുന്നതെന്നും ജലീൽ പ്രതികരിച്ചു.\nജലീൽ ഒരു തെറ്റും ചെയ്തിട്ടില്ലെന്ന നിലപാടിലാണ് മുഖ്യമന്ത്രി പിണറായി വിജയനും. ചില വിവരങ്ങൾ ശേഖരിക്കാൻ വിളിപ്പിച്ചു എന്നതു ശരിയാണ്. കേസില്ല. രാഷ്ട്രീയ ധാർമികതയുടെ പ്രശ്‌നവുമില്ല. അദ്ദേഹം രാജി വയ്‌ക്കേണ്ടതില്ലെന്നും മുഖ്യമന്ത്രി പറഞ്ഞു. ചോദ്യംചെയ്യൽ കഴിഞ്ഞ് പുറത്തിറങ്ങിയ മന്ത്രി കെ.ടി. ജലീലിനെ യാത്രയയയ്ക്കാൻ എൻ.ഐ.എ. ഉദ്യോഗസ്ഥരെത്തിയതു കൗതുകമായി. അന്വേഷണസംഘത്തലവൻ ഡിവൈ.എസ്‌പി. രാധാകൃഷ്ണപിള്ള, എഎസ്ഐമാരായ ഉമേഷ് റായ്, അജിത്, ബിനീഷ് തുടങ്ങിയവർ വാഹനംവരെ ജലീലിനെ അനുഗമിച്ചു.\nനോട്ടീസ് നൽകാതെ, വിവരങ്ങളാരായാൻ എന്നറിയിച്ചാണു ജലീലിനെ എൻ.ഐ.എ. വിളിച്ചുവരുത്തിയത്. ഭീകരവാദം, തീവ്രവാദത്തിനു പണം സമാഹരിക്കൽ, ഗൂഢാലോചന എന്നിവ ആരോപിച്ചാണ് എൻ.ഐ.എ. നോട്ടീസ് നൽകി വിളിച്ചുവരുത്താറുള്ളത്. പുഞ്ചിരിയോടെ, മാധ്യമപ്രവർത്തകരെ കൈവീശിക്കാട്ടിയായിരുന്നു എൻ.ഐ.എ. ഓഫീസിൽനിന്ന് മന്ത്രിയുടെ മടക്കം.


ഇന്നും നാളെയും ലോക്ക്ഡൗണിന് സമാനം, പുറത്തിറങ്ങുന്നവർ സത്യവാങ്മൂലം കരുതണം, കടുത്ത നിയന്ത്രണങ്ങൾ - Samakalika Malayalam\nഇന്നും നാളെയും ലോക്ക്ഡൗണിന് സമാനം, പുറത്തിറങ്ങുന്നവർ സത്യവാങ്മൂലം കരുതണം, കടുത്ത നിയന്ത്രണങ്ങൾ\nBy സമകാലിക മലയാളം ഡെസ്‌ക് | Published: 24th April 2021 06:40 AM |\nLast Updated: 24th April 2021 06:40 AM | A+A A- |\nതിരുവനന്തപുരം; ഇന്നും നാളെയും സംസ്ഥാനത്ത് ലോക്ക്ഡൗണിന് സമാനമായ നിയന്ത്രണങ്ങൾ. അവശ്യസർവീസുകൾക്ക് മാത്രമേ പ്രവര്‍ത്തിക്കുകയൊള്ളു. എല്ലാവരും വീട്ടിൽ തന്നെ കഴിയണം. ആവശ്യങ്ങൾക്കായി പുറത്തിറങ്ങുന്നവർ സ്വന്തമായി തയാറാക്കിയ സത്യവാങ്മൂലം കരുതണം. കോവിഡ് വ്യാപനം രൂക്ഷമായതോടെ തുടർന്ന് എന്തൊക്കെ നിയന്ത്രണങ്ങൾ വേണമെന്ന് തിങ്കഴാഴ്ച സർവകക്ഷി യോഗത്തിൽ തീരുമാനിക്കും.\nവിവാഹം, മരണം, ഏറ്റവും അടുത്ത ബന്ധുവായ രോഗിയെ സന്ദര്‍ശിക്കല്, മരുന്ന്, ഭക്ഷണം എന്നിവയ്ക്കായി യാത്ര ചെയ്യാനും അനുവാദമുണ്ട്. എന്നാല് ഇവര് സ്വന്തമായി തയ്യാറാക്കിയ സത്യപ്രസ്താവന കൈയില് കരുതണം. ട്രെയിന്, വിമാന സര്‍വീസുകള് പതിവുപോലെ ഉണ്ടായിരിക്കും. പൊലീസ് പരിശോധനാസമയത്ത് യാത്രക്കാര്‍ക്ക് ടിക്കറ്റ്/ ബോര്‍ഡിങ് പാസ്, തിരിച്ചറിയല് കാര്‍ഡ് ഇവയെല്ലാം കാണിക്കാവുന്നതാണ്.\nഅനാവശ്യമായ യാത്രകളും പരിപാടികളും അനുവദനീയമല്ല. നേരത്തെ നിശ്ചയിച്ച വിവാഹങ്ങള് നടത്താം. ഹോളുകള്‍ക്കുള്ളില് പരമാവധി 75 പേര്‍ക്കും തുറസ്സായ സ്ഥലങ്ങളില് 150 പേര്‍ക്കും മാത്രമായിരിക്കും പ്രവേശനം. മരണാനന്തര ചടങ്ങുകളില് പരമാവധി 50 പേര്‍ക്കാണ് പങ്കെടുക്കാവുന്നത്. വിവാഹചടങ്ങുകളില് പങ്കെടുക്കാന് പോകുന്നവര് യാത്രയില് തിരിച്ചറിയല് കാര്‍ഡും ക്ഷണക്കത്തും കരുതണം. ദീര്‍ഘദൂര യാത്ര പൊതുവെ ഒഴിവാക്കണം.\nഹോട്ടലുകള്‍ക്കും റെസ്‌റ്റോറന്റുകള്‍ക്കും ഹോം ഡെലിവറി നടത്താം. വളരെ അത്യാവശ്യ ഘട്ടങ്ങളില് പൊതുജനത്തിന് ഹോട്ടലുകളില് പോയി ഭക്ഷണം വാങ്ങാവുന്നതാണ്. ഇതിനായി സത്യപ്രസ്താവന കൈയില് കരുതണം. വീടുകളില് മത്സ്യം എത്തിച്ച് വില്‍പന നടത്തുന്നതില് തടസ്സമില്ല. എന്നാല് വില്‍പനക്കാര് മാസ്‌ക് ധരിക്കുന്നത് ഉള്‍പ്പെടെയുള്ള കോവിഡ് നിയന്ത്രണങ്ങള് പാലിക്കണം. ടെലികോം, ഐ ടി, ആശുപത്രികള്, മാധ്യമസ്ഥാപനങ്ങള്, പാല്, പത്രവിതരണം, ജലവിതരണം, വൈദ്യുതി എന്നിവയുമായി ബന്ധപ്പെട്ട സ്ഥാപനങ്ങളാണ് ഈ ദിവസങ്ങളില് പ്രവര്‍ത്തിക്കുക.\nനാളത്തെ ഹയര് സെക്കന്‍ഡറി പരീക്ഷ മുന് നിശ്ചയിച്ച പ്രകാരം നടക്കും. അതുമായി ബന്ധപ്പെട്ട് അധ്യാപകര്‍ക്കും കുട്ടികള്‍ക്കും യാത്രചെയ്യാന് അനുവാദമുണ്ട്. പരീക്ഷാ കേന്ദ്രങ്ങളില് കുട്ടികളെ എത്തിക്കുന്ന രക്ഷകര്‍ത്താക്കള് കൂട്ടം കൂടി നില്‍കാതെ ഉടന് മടങ്ങണം. യാത്രാസൗകര്യങ്ങള് വേണ്ട ഇടപെടലുകള് നടത്താന് കളക്ടര്‍മാര്‍ക്ക് നിര്‍ദേശം നല്‍കി.


Doctors claim new coronavirus 'may cause damage toaman's TESTICLES | കൊറോണ വൈറസ് പുരുഷന്മാരുടെ ലൈംഗിക ശേഷിയെ ബാധിക്കുമോ? രോഗം ബാധിച്ചവരുടെ വൃഷ്ണത്തിന് തകരാർ ഉണ്ടാക്കാൻ ഇടയുണ്ടെന്ന് ചൈനീസ് ഡോക്ടർമാർ; രോഗം ഭേദമായവർ ഫെർട്ടിലിറ്റി ടെസ്റ്റ് നടത്തണമെന്ന് നിർദ്ദേശം - MarunadanMalayali.com\nMarch 13, 2020 | 12:27 PM IST | Permalink\nബീജിങ്: കൊറോണ വൈറസ് ബാധ എങ്ങനെയൊക്കെയാണ് മനുഷ്യശരീരത്തെ ബാധിക്കുക എന്നത് സംബന്ധിച്ച് പലവിധത്തിലുള്ള വാർത്തകൾ വരുന്നുണ്ട്. കൊറോണ ബാധ കാര്യമായി ബാധിച്ച ചൈനയിലെ ഡോക്ടർമാർ പുരുഷ ലൈംഗികതയെയും വൈറസ് ബാധിക്കാൻ ഇടയുണ്ടെന്ന സൂചന നൽകി രംഗത്തെത്തി. കോവിഡ് 19 രോഗം ബാധിച്ച പുരുഷന്മാരുടെ വൃഷ്ണത്തിന് തകരാൺ ഉണ്ടാക്കാൻ സാധ്യതയുണ്ടെന്നാണ് ചൈനീസ് ഡോക്ടർമാർ നൽകുന്ന സൂചന. ഇത് വന്ധ്യതയിലേക്ക് നയിക്കാൻ ഇടുണ്ടെന്ന സൂചനയാണ് ചൈനീസ് ഡോക്ടർമാർ നൽകുന്നത്.\nഫെർട്ടിലിറ്റിയെ ബാധിക്കുമെന്ന സൂചനയാണ് ഡോക്ടർമാർ നൽകുന്നത്. അതുകൊണ്ട് തന്നെ രോഗം ഭേദമായവർ ഫെർട്ടിലിറ്റി ടെസ്റ്റ് നടത്തണമെന്നും ഡോക്ടർമാർ നിർദേശിക്കുന്നതായി ഡെയ്‌ലി മെയിൽ റിപ്പോർട്ടു ചെയ്തു. ശുക്ലത്തിന്റെ അളവിൽ അടക്കം കുറയാനുള്ള സാധ്യത അടക്കം ഡോക്ടർമാർ ചൂണ്ടിക്കാട്ടുന്നു. അതേസമയം കൊറോണ വൈറസ് കാര്യമായി ബാധിക്കുക ശ്വാസകോശത്തെയും രോഗപ്രതിരോധ ശേഷിയെയുമാണ്.\nമനുഷ്യരിൽ നിന്ന് മനുഷ്യരിലേക്ക് പുതിയ വൈറസിന് അതിവേഗം പടരാൻ സാധിക്കുന്നുണ്ടെന്നതിന് വ്യക്തമായ തെളിവ് ഇപ്പോഴുണ്ട്. വൈറസ് ഒരു ശരീരത്തിൽ പ്രവേശിച്ചാൽ ആ ആതിഥേയ ശരീരത്തിലെ (വൈറസ് ബാധിച്ച വ്യക്തി) ജീവനുള്ള കോശങ്ങളെ ഹൈജാക്ക് ചെയ്ത്, അതിന്റെ സ്വാഭാവിക ഉത്പാദന സംവിധാനത്തെ ഉപയോഗിച്ച്, തന്റെ പ്രവർത്തനത്തിന് ആവശ്യമായ സകലതും ചൂഷണം ചെയ്ത് സ്വയം കോശവിഭജനം നടത്തി ഇരട്ടിച്ച് പെട്ടെന്ന് പെരുകിപ്പെരുകി വരുകയാണ് വൈറസ് ചെയ്യുന്നത്. ഈ ഇരട്ടിക്കൽ പ്രക്രിയയ്ക്കിടെ സംഭവിക്കുന്ന വളരെ ചെറിയ തകരാറുകളോ വ്യതിയാനങ്ങളോ ആണ് വൈറസിന്റെ ജനിതകമാറ്റത്തിന് (മ്യൂട്ടേഷൻ)ഇടയാക്കുന്നതും അങ്ങനെ പുതിയ സ്‌ട്രെയിനിലുള്ള വൈറസുകൾ രൂപമെടുക്കുന്നതും. ഇങ്ങനെ രൂപമെടുത്ത പുതിയ ജനിതകഘടനയുള്ള വൈറസ് മനുഷ്യരിൽ നിന്ന് മനുഷ്യരിലേക്ക് വ്യാപിക്കുമ്പോഴാണ് അത് 'നോവൽ' വൈറസ് എന്ന് അറിയപ്പെടുന്നതും അതിന് ചികിത്സ ഇല്ലാത്ത സാഹചര്യമുണ്ടാകുന്നതും.\nശരീര സ്രവങ്ങളിൽ നിന്നാണ് രോഗം പടരുന്നത്. തുമ്മുമ്പോഴും ചുമയ്ക്കുമ്പോഴും വായിൽ നിന്ന് പുറത്തേക്ക് തെറിക്കുന്ന സ്രവങ്ങളുടെ തുള്ളിയിൽ വൈറസുകൾ ഉണ്ടായിരിക്കും. വായും മൂക്കും മൂടാതെ തുമ്മുമ്പോഴും ചുമയ്ക്കുമ്പോഴും ഇവ വായുവിലേക്ക് പടരുകയും അടുത്തുള്ളവരിലേക്ക് വൈറസുകൾ എത്തുകയും ചെയ്യും. വൈറസ് സാന്നിധ്യമുള്ളയാളെ സ്പർശിക്കുമ്പോഴോ അയാൾക്ക് ഹസ്തദാനം നൽകുകയോ ചെയ്യുമ്പോഴും രോഗം മറ്റെയാളിലേക്ക് പടരാം. വൈറസ് ബാധിച്ച ഒരാൾ തൊട്ട വസ്തുക്കളിൽ വൈറസ് സാന്നിധ്യം ഉണ്ടാകാം. ആ വസ്തുക്കൾ മറ്റൊരാൾ സ്പർശിച്ച് പിന്നീട് ആ കൈകൾ കൊണ്ട് മൂക്കിലോ കണ്ണിലോ മറ്റോ തൊട്ടാലും രോഗം പടരും. വൈറസ് രണ്ടുദിവസം വരെ നശിക്കാതെ നിൽക്കും.\nസാധാരണ ജലദോഷ പനിയെ പോലെ ശ്വാസകോശ നാളിയെയാണ് ഈ രോഗം ബാധിക്കുന്നത്. മൂക്കൊലിപ്പ്, ചുമ, തൊണ്ടവേദന, തലവേദന, പനി തുടങ്ങിയവയാണ് ലക്ഷണങ്ങൾ. ഇവ ഏതാനും ദിവസങ്ങൾ നീണ്ടുനിൽക്കും. പ്രതിരോധവ്യവസ്ഥ ദുർബലമായവരിൽ, അതായത് പ്രായമായവരിലും ചെറിയ കുട്ടികളിലും വൈറസ് പിടിമുറുക്കും. ഇതുവഴി ഇവരിൽ ന്യുമോണിയ, ബ്രോങ്കൈറ്റിസ് പോലുള്ള ശ്വാസോശ രോഗങ്ങൾ പിടിപെടും. ഗുരുതരമായാൽ മരണം വരെ സംഭവിക്കാം. കൊറോണ വൈറസ് ശരീരത്തിൽ പ്രവേശിച്ചാൽ 14 ദിവസത്തിനുള്ളിൽ രോഗലക്ഷണങ്ങൾ കാണും. ഈ 14 ദിവസമാണ് ഇൻക്യുബേഷൻ പിരിയഡ് എന്നറിയപ്പെടുന്നത്. വൈറസ് പ്രവർത്തിച്ചുതുടങ്ങിയാൽ രണ്ടോ നാലോ ദിവസം വരെ പനിയും ജലദോഷവുമുണ്ടാകും. തുമ്മൽ, ചുമ, മൂക്കൊലിപ്പ്, ക്ഷീണം, തൊണ്ടവേദന എന്നിവയും ഉണ്ടാകും.


അയോധ്യ: തർക്ക ഭൂമി ഹിന്ദുക്കൾക്ക്, പകരം മുസ്ലിംകൾക്ക്5ഏക്കർ ഭൂമി | 4PM News\nഅയോധ്യ: തർക്ക ഭൂമി ഹിന്ദുക്കൾക്ക്, പകരം മുസ്ലിംകൾക്ക്5ഏക്കർ ഭൂമി\nന്യൂഡൽഹി: അയോധ്യ കേസിൽ സുപ്രീംകോടതിയുടെ സുപ്രധാന വിധി. തർക്കഭൂമി ഹിന്ദുക്കൾക്ക് വിട്ടുനൽകണമെന്നും മുസ്ലീങ്ങൾക്ക് അയോധ്യയിൽ പകരം അഞ്ചേക്കർ ഭൂമി കണ്ടെത്തിനൽകണമെന്നും സുപ്രീംകോടതി വിധിച്ചു. ചീഫ് ജസ്റ്റിസ് രഞ്ജൻ ഗൊഗോയ് അധ്യക്ഷനായ അഞ്ചംഗ ഭരണഘടനാ ബെഞ്ചാണ് കേസിൽ വിധി പ്രസ്താവിച്ചത്. തർക്കഭൂമിക്ക് പുറത്ത് കേന്ദ്രസർക്കാർ മുസ്ലിംകൾക്ക് ഭൂമി ഏറ്റെടുത്തു നൽകണമെന്നും വിധിയിൽ പറയുന്നു. മൂന്നുമാസത്തിനുള്ളിൽ ഇതിനായി കേന്ദ്രം പദ്ധതി തയാറാക്കണം. സുന്നി വഖഫ് ബോർഡിന് ഭൂമിയിൽ കൈവശാവകാശം തെളിയിക്കാനായില്ല. വിശ്വാസത്തിന്റെ അടിസ്ഥാനത്തിൽ മാത്രം അവകാശം തീരുമാനിക്കാനാവില്ലെന്നും ഇതിന് രേഖ ആവശ്യമാണെന്നും വിധി പ്രസ്താവത്തിൽ പറയുന്നു. കോടതി തീരുമാനം വിശ്വാസം അനുസരിച്ചല്ല. നിയമം അനുസരിച്ചാണെന്നും വിധിയിൽ എടുത്തു പറയുന്നുണ്ട്.\nഅതേസമയം, കേസിൽ കക്ഷിയായ ആർക്കും കോടതി സ്ഥലം വിട്ടുകൊടുത്തില്ല. പകരം കേന്ദ്രസർക്കാർ മൂന്നു മാസത്തിനകം രൂപീകരിക്കുന്ന ട്രസ്റ്റിനായിരിക്കും സ്ഥലത്തിന്‍റെ ഉടമസ്ഥത. ക്ഷേത്രം നിർമിക്കാനുള്ള ചുമതലയും ട്രസ്റ്റിന് ആയിരിക്കും. തർക്കഭൂമി മൂന്നു പേർക്ക് തുല്യമായി വീതിച്ചുകൊടുത്ത അലഹബാദ് ഹൈക്കോടതി വിധി സുപ്രീം കോടതി റദ്ദാക്കി. മൂന്നു മാസത്തിനകം ക്ഷേത്രവും മസ്ജിദും നിർമിക്കാനുള്ള കർമപദ്ധതി കേന്ദ്രം തയാറാക്കണം.\nരാവിലെ കൃത്യം പത്തരയ്ക്കു തുടങ്ങിയ വിധി പ്രസ്താവം മുക്കാൽ മണിക്കൂറോളം നീണ്ടു. വിശ്വാസത്തിന്‍റെ അടിസ്ഥാനത്തിലല്ല ചരിത്ര വസ്തുതകളുടെയും തെളിവുകളുടെയും അടിസ്ഥാനത്തിലാണ് തീരുമാനമെന്നു സുപ്രീം കോടതി ചൂണ്ടിക്കാണിച്ചു. 64 ഏക്കറാണ് അയോധ്യയിൽ ഉള്ളത്. ഇതിൽ തർക്കഭൂമിക്കു പുറത്ത് അയോധ്യയിൽത്തന്നെ അഞ്ചേക്കർ ഭൂമി അനുവദിക്കണമെന്നാണ് കോടതി നിർദേശിച്ചിരിക്കുന്നത്.\nഅയോധ്യ വിധി: കാസർഗോഡ് അഞ്ചിടങ്ങളിൽ നിരോധനാജ്ഞ\nഒാർമ്മയിൽ ലാൽസൻ: അനുശോചനം ഇന്ന്


കുടിയൊഴിപ്പിക്കരുത്. കുടിപാര്‍പ്പിക്കലാണ് പരമപ്രധാനം – Azad Online\nകുടിയൊഴിപ്പിക്കരുത്. കുടിപാര്‍പ്പിക്കലാണ് പരമപ്രധാനം\nby Azad ഏപ്രില് 21, 2017 സെപ്റ്റംബര് 16, 2020\nLeaveaComment on കുടിയൊഴിപ്പിക്കരുത്. കുടിപാര്‍പ്പിക്കലാണ് പരമപ്രധാനം\nകയ്യേറ്റവും കുടിയേറ്റവും ഒരുപോലെയല്ല. രണ്ടും കലര്‍ത്തിക്കാണുന്നത് ശരിയല്ല. കയ്യേറ്റങ്ങള് നിരുപാധികം ഒഴിപ്പിക്കണം. കുടിയേറ്റങ്ങളില്, അനിവാര്യമായ സന്ദര്‍ഭങ്ങളില് മാറ്റിപ്പാര്‍പ്പിക്കലുകളേ പാടുള്ളു.\nഭൂരഹിതരും ഭവന രഹിതരുമായ മനുഷ്യരെ മിച്ചഭൂമിയില് കുടിയിരുത്തുമെന്ന പ്രഖ്യാപനത്തിന് പതിറ്റാണ്ടുകളുടെ പഴക്കമായി. പക്ഷെ, മിച്ചഭൂമി തിട്ടപ്പെടുത്താനും അതു വിതരണം ചെയ്യാനുമുള്ള ശ്രമത്തിന് വേഗം പോരാ. ഭൂ പരിഷ്ക്കരണ നിയമം വന്ന കാലത്ത് അത് വലിയ ലക്ഷ്യമായിരുന്നു. ഇന്നാകട്ടെ, വിവിധ ആവശ്യങ്ങള്‍ക്കുള്ള ഭൂമി പുനര് നിര്‍ണയിച്ചു തിട്ടപ്പെടുത്തേണ്ടതുണ്ട്. ഭൂമിയില് കൃഷി ചെയ്യുന്നവര്‍ക്ക് അതിനനുസരിച്ചുള്ള ഭൂമി ലഭ്യമാക്കണം. റിയല് എസ്റ്റേറ്റ് കൊള്ളയ്ക്കുള്ള ചരക്കല്ല ഭൂമിയെന്നു ഉറപ്പാക്കണം. അകറ്റി നിര്‍ത്തപ്പെട്ടവരുടെ ഭൂ അവകാശം അജണ്ടയിലുണ്ടാവണം. കൃഷിക്കും വ്യവസായത്തിനും താമസത്തിനും യോജിച്ച ഇടങ്ങള് വേര്‍തിരിക്കണം. ജല- വന സംരക്ഷണവും ജൈവവൈവിദ്ധ്യ സംരക്ഷണവും പ്രധാനമായി കാണണം. സമഗ്രമായ ഒരു ഭൂവിചാരത്തിലൂടെ പുതിയ നിയമങ്ങളുണ്ടാവണം.\nവന്‍കിട കയ്യേറ്റങ്ങളും ചെറുകിട കുടിയേറ്റേതര കയ്യേറ്റങ്ങളും കുടിയേറ്റങ്ങളും വേര്‍തിരിച്ചു കണ്ടുവേണം മൂന്നാറിലുള്‍പ്പെടെ ഒഴിപ്പിക്കലുകള് നടത്താന്. പതിനായിരക്കണക്കിന് തോട്ടം തൊഴിലാളികള് ഭൂ രഹിതരായി തുടരുമ്പോള് അവരുടെ കണ്‍മുന്നിലാണ് മൂന്നാര് പങ്കുവയ്ക്കപ്പെടുന്നത്. തൊഴിലെടുക്കാന് ശേഷിയുള്ള തൊഴിലാളികള് നൂറു കണക്കിന് ഏക്കര് വളച്ചുകെട്ടിയില്ല. മിനിമം കൂലിപോലും അവര്‍ക്കു ലഭ്യമായില്ല.അവരെ എന്നും അപേക്ഷകരോ അഭയാര്‍ത്ഥികളോ ആക്കി നിലനിര്‍ത്തി. അവര്‍ക്കും ആദിവാസികള്‍ക്കും ഇതര ഭൂരഹിതര്‍ക്കും ഭൂമി നല്‍കലായിരിക്കണം ഒഴിപ്പിക്കലുകളെക്കാള് മുന്‍ഗണന നല്‍കേണ്ട വിഷയമായി സര്‍ക്കാര് സ്വീകരിക്കേണ്ടത്. ഒഴിപ്പിക്കല് ബഹളങ്ങള്‍ക്കിടയില് അവരുടെ ആവശ്യങ്ങള് മാറ്റിവയ്ക്കപ്പെട്ടുകൂടാ.\nഒഴിപ്പിക്കാതെ അവര്‍ക്കെവിടെനിന്നു ഭൂമി നല്‍കാന് എന്നാണ് ചോദ്യമെങ്കില് സര്‍ക്കാര് ഭൂമി ആര്‍ക്കു പതിച്ചു നല്‍കണമെന്ന് സര്‍ക്കാറിന് തീരുമാനിക്കാമെന്നാണ് ഉത്തരം. തൊഴിലാളികളുടെയും ഇതര ഭൂരഹിത തൊഴില് രഹിത വിഭാഗങ്ങളുടെയും സംഘടിത ശക്തികള് കുടിയേറുമ്പോള് തടയാന് കാണിക്കുന്ന ജാഗ്രത വന് കിട കയ്യേറ്റങ്ങളൊഴിപ്പിക്കാനാണ് പ്രകടിപ്പിക്കേണ്ടത്. ജീവന് പണയംവെച്ചേ ഉദ്യോഗസ്ഥര്‍ക്കു നടപടികളെടുക്കാനാവൂ. ഗവണ്‍മെന്റിന്റെ ശക്തമായ പിന്തുണയില്ലെങ്കില് അത് അസാദ്ധ്യമാണ്. റവന്യു ഉദ്യോഗസ്ഥരുടെ കഴിവില്ലായ്മകൊണ്ടല്ല, ഗവണ്‍മെന്റുകളുടെ നിക്ഷിപ്ത താല്‍പ്പര്യങ്ങള്‍മൂലമാണ്.കയ്യേറ്റമൊഴിപ്പിക്കലുകള് പലപ്പോഴും നടക്കാതെ പോകുന്നത്. നിയമ വ്യവസ്ഥ ദുരുപയോഗം ചെയ്യുന്ന രീതിയും പതിവു വ്യവഹാരമായിട്ടുണ്ട്.\nവനഭൂമിയും തോട്ടംഭൂമിയും പുനര് നിര്‍ണയിക്കണം. പാരിസ്ഥിതിക സന്തുലനത്തിനു ഭീഷണിയായ എടുപ്പുകള് പൊളിക്കണം. കുടിയേറ്റങ്ങള് നിയമപരമാക്കണം. അവരുടെ ഭൂമിയും അതിന്റെ വ്യവഹാരങ്ങളും റിയല് എസ്റ്റേറ്റ് താല്‍പ്പര്യങ്ങളിലേയ്ക്കു വഴുതിക്കൂടായെന്ന നിബന്ധനയ്ക്കു വിധേയമാക്കണം. അനുയോജ്യമല്ലാത്തിടത്തെ കുടിയേറ്റങ്ങളെ അനുയോജ്യമായ ഇടം കണ്ടെത്തി മാറ്റിക്കൊടുക്കണം. ഭൂപരിധി നിശ്ചയിക്കുകയുമാവാം.\nമൂന്നാറിലെ ഇപ്പോഴത്തെ ഒഴിപ്പിക്കല് ശ്രമങ്ങള് വേണ്ടരീതിയിലാണ് എന്നുറപ്പുള്ളതുകൊണ്ടല്ല. അത്രയെങ്കിലും ഒരനക്കം കാണുന്നല്ലോ എന്ന നിലയ്ക്കാണ് ജനങ്ങള് പിന്തുണയ്ക്കുന്നത്. കയ്യേറ്റങ്ങള്‍ക്കെതിരായ പൊതു വികാരം മാത്രമാണത്. ആ കയ്യടികളില് മുങ്ങിപ്പോവരുതാത്ത നിലവിളികളുടെ കാര്യമാണ് മുകളില് പറയാന് ശ്രമിച്ചത്. ബന്ധപ്പെട്ടവരുടെ ശ്രദ്ധയുണ്ടാവണമെന്നാണ് ആഗ്രഹം.\n21 ഏപ്രില് 2017\nPrevious Entry മാര്‍ക്സിസവും മത വിമര്‍ശവും\nNext Entry കുടിയൊഴിപ്പിക്കലുകളെ നേരിടാന് കുരിശു മതിയാകുമോ?


618 വിക്കറ്റുകളെടുത്താല് ഉടന് വിരമിക്കും, കുംബ്ലെയാണ് എന്റെ ഹീറോ: അശ്വിന് – Media Ink Online\nകുംബ്ലെയുടെ സമ്പാദ്യം 619 വിക്കറ്റുകള്; അത് താന് തകര്‍ക്കില്ലെന്ന് അശ്വിന്\nഇന്ത്യന്‍ക്രിക്കറ്റ് കണ്ട എക്കാലത്തെയും മികച്ച ലെഗ് സ്പിന് ബൗളറായിരുന്നു കുംബ്ലെ എന്ന കാര്യത്തില് രണ്ടഭിപ്രായത്തിന് ഇടയില്ല. ടീം ഇന്ത്യയുടെ പരിശീലക സ്ഥാനത്തു നിന്ന് അദ്ദേഹം പുറത്തുപോയെങ്കിലും ടീമിലെ സ്റ്റാര് സ്പിന്നര് രവിചന്ദ്ര അശ്വിന് കുംബ്ലെ തന്നെയാണ് എന്നും ആരാധനാപാത്രം.\nഇന്ത്യക്ക് വേണ്ടി ഏറ്റവുമധികം വിക്കറ്റുകള് നേടിയ താരമാണ് അനില് കുംബ്ലെ, 619. സ്പിന് സെലിബ്രിറ്റികളായിരുന്ന ശ്രീലങ്കയുടെ മുത്തയ്യ മുരളീധരനും ഓസീസിന്റെ ഷെയ്ന് വോണിനും ശേഷം വിക്കറ്റ് വേട്ടയില് മൂന്നാമന്.\nഎന്നാല് എത്ര വളര്‍ന്നാലും കുംബ്ലെയുടെ റോക്കോഡ് താന് തകര്‍ക്കില്ലെന്ന വാശിയിലാണ് അശ്വിന്. എന്നാണോ ഞാന് ടെസ്റ്റില് 618 വിക്കറ്റുകള് വീഴ്ത്തുന്നത്, അന്ന് ഞാന് ടെസ്‌റ്‌റ് ക്രിക്കറ്റില് നിന്ന് വിരമിക്കും-അശ്വിന് പറഞ്ഞു.\nകുംബ്ലെയുടെ കടുത്ത ആരാധകനാണ് ഞാന്. അദ്ദേഹത്തിന്റെ പേരിലുള്ളത് 619 വിക്കറ്റുകളാണ്. എനിക്ക് 618 വിക്കറ്റുകള് വീഴ്ത്താനായാല് വലിയ കാര്യം. 618 വിക്കറ്റ് എന്ന നേട്ടം കൈവരിച്ചാല്, അതായിരിക്കും എന്റെ അവസാന മത്സരം-അശ്വിന് പറഞ്ഞു.\nലങ്കയുടെ വെറ്റെറന് സ്പിന്നറായ രംഗന ഹെറാത്തിനെയും അശ്വിന് പ്രശംസിച്ചു. അടുത്തിടെയാണ് ഇടതുകയ്യന് സ്പിന്നറായ ഹെറാത്ത് 400 വിക്കറ്റ് നേട്ടം ടെസ്റ്റ് ക്രിക്കറ്റില് കൈവരിച്ചത്.\n31കാരനായ അശ്വിന് ഇതിനോടകം കളിച്ചത് 52 ടെസ്റ്റുകളാണ്. നേടിയത് 292 വിക്കറ്റുകളും, ശരാശരി 25.26. 111 വണ്‍ഡേ മത്സരങ്ങലില് നിന്നായി 150 വിക്കറ്റുകളും നേടിയിട്ടുണ്ട്. 46 ട്വന്റി20 മത്സരങ്ങളില് നിന്നായി 22.94 ശരാശരിയില് 52 വിക്കറ്റുകളും.


വയനാടും വടകരയും സ്ഥാനാർത്ഥികൾ മാറുമോ? AICC ലിസ്റ്റിൽ ഉൾപ്പെടാതെ ഇരു മണ്ഡലങ്ങളും – Prathipaksham\nവയനാടും വടകരയും സ്ഥാനാർത്ഥികൾ മാറുമോ? AICC ലിസ്റ്റിൽ ഉൾപ്പെടാതെ ഇരു മണ്ഡലങ്ങളും\nMarch 22, 2019. 9:07 pm March 22, 2019. 11:05 pm\nഏറെ കോലാഹലങ്ങൾക്കും പലവട്ട ചർച്ചകൾക്കും ഗ്രൂപ്പ് വീതം വെയ്പുകൾക്കും ഒടുവിൽ പ്രഖ്യാപിച്ച വയനാട്, വടകര മണ്ഡലങ്ങളിലെ സ്ഥാനാർത്ഥികളെ ഇത് വരെ ഔദ്യോഗികമായി പ്രഖ്യാപിക്കാതെ എഐസിസി. കെപിസിസി അധ്യക്ഷൻ മുല്ലപ്പള്ളി രാമചന്ദ്രൻ ആണ് ചെന്നിത്തലയും ഉമ്മൻചാണ്ടിയും ഉൾപ്പടെയുള്ള നേതാക്കളുമായി പലവട്ട ചർച്ചകൾക്ക് ശേഷം ഡൽഹിയിൽ വെച്ച് വടകരയിൽ കെ. മുരളീധരനെയും വയനാട്ടിൽ ടി. സിദ്ധീഖിനെയും പ്രഖ്യാപിച്ചത്. എന്നാൽ ഈ ലിസ്റ്റ് ഇതുവരെ എഐസിസി അംഗീകരിച്ചിട്ടില്ല.\nകെപിസിസി നേതാക്കന്മാർ ഡൽഹിയിൽ തമ്പടിച്ചു ചർച്ച ചെയ്തു പുറത്തുവിട്ട ലിസ്റ്റ് പലതവണ തിരുത്തപ്പെട്ടിരുന്നു. മാർച്ച് ഏഴാം തീയതി പുറത്തുവന്ന ലിസ്റ്റിൽ കേരളത്തിലെ സ്ഥാനാർത്ഥികൾ ആരെല്ലാമെന്നുള്ള പരാമർശമില്ല. പിന്നീട് പുറത്ത് വന്ന രണ്ടാമത്തെ ലിസ്റ്റിലും കേരളത്തിലെ സ്ഥാനാർഥി വിവരങ്ങൾ പുറത്ത് വിട്ടട്ടില്ല. മാർച്ച് 13നാണ് രണ്ടാം വട്ട സ്ഥാനാർഥി ലിസ്റ്റ് കോൺഗ്രസ് പുറത്ത് വിട്ടത്. മാർച്ച് 15ന് പുറത്ത് വിട്ട മൂന്നാംവട്ട സ്ഥാനാർഥി ലിസ്റ്റിലും കേരളത്തിലെ സ്ഥാനാർത്ഥികളെ പാർട്ടി ഔദ്യോഗികമായി പ്രഖ്യാപിച്ചിരുന്നില്ല. ഏറ്റവും ഒടുവിൽ മാർച്ച് പതിനാറിന് മുകുൾ വാസ്നിക് ഒപ്പിട്ടു പുറത്തിറക്കിയ ലിസ്റ്റിൽ കേരളത്തിലെ പത്ത് മണ്ഡലങ്ങളിലെ സ്ഥാനാർത്ഥികൾ ആരെല്ലാമാണെന്നു പുറത്തുവന്നു. തുടർന്ന് മാർച്ച് 19-ന് പുറത്ത് വന്ന ലിസ്റ്റിൽ ആലപ്പുഴയും ആറ്റിങ്ങലും ഉൾപ്പെടുത്തി.\nഎന്നാൽ കെപിസിസി നേതൃത്വം ഡൽഹിയിൽ വെച്ച് പുറത്ത് വിട്ട വടകരയിലെയും വയനാട്ടിലെയും സ്ഥാനാർഥികളായി കെ. മുരളീധരനെയും ടി. സിദ്ധീഖിനെയും ഇതുവരെ എഐസിസി ഔദ്യോഗികമായി അംഗീകരിച്ചിട്ടില്ല എന്ന് വേണം കരുതാൻ. മണ്ഡലത്തിൽ പ്രചാരണങ്ങൾ ഇതിനോടകം ഇരുവരും നടത്തി തുടങ്ങിയെങ്കിലും കേരളത്തിൽ നിന്ന് തന്നെ പ്രതിഷേധങ്ങൾ ഉണ്ടായിരുന്നു. വയനാട് മണ്ഡലത്തിൽ സിദ്ധീഖിനെ നിർത്തുന്നതിനെതിരെ കോൺഗ്രസ് അധ്യക്ഷൻ രാഹുൽ ഗാന്ധിയ്ക്ക് വയനാട് കോൺഗ്രസ് നേതൃത്വം എതിർപ്പ് അറിയിച്ച് പലകുറി ഇ മെയിൽ അയച്ചിരുന്നു.\nആദ്യം പുറത്ത് വിട്ട ലിസ്റ്റ്\nരണ്ടാമത് ആറ്റിങ്ങലും ആലപ്പുഴയും ഉൾപ്പെടുത്തി പുറത്ത് വിട്ട ലിസ്റ്റ്\nരാഹുൽ ഗാന്ധിയോട് ആലോചിക്കാതെയാണ് വയനാട്ടിലെയും വടകരയിലെയും സ്ഥാനാർഥി പ്രഖ്യാപനം ഉണ്ടായത്. ഇത് സംബന്ധിച്ച കടുത്ത അതൃപ്‍തി അന്ന് തന്നെ ഹൈക്കമാൻഡ് കേരളം നേതൃത്വത്തിനെ അറിയിച്ചിരുന്നു. എഐസിസി അംഗീകരിക്കാതെ സ്ഥാനാർഥി ലിസ്റ്റ് പുറത്ത് വിട്ടത് ശരിയായ നടപടി അല്ലെന്ന് കേരളത്തിലെ മുതിർന്ന കോൺഗ്രസ് നേതാക്കളും പറഞ്ഞിരുന്നു. രാഹുൽ ഗാന്ധിയെയും എഐസിസിയെയും അറിയിക്കാതെ സ്ഥാനാർഥി പട്ടിക പുറത്ത് വിട്ടതിലുള്ള അമര്ഷമാണ് ഇതവരെ സ്ഥാനാർഥി പട്ടികയിൽ മുരളീധരനെയും സിദ്ധീഖിനെയും ഉൾപ്പെടുത്താത്തത് എന്നറിയുന്നു.\nകെ മുരളീധരൻ ഡൽഹിക്ക് വരുന്നതിൽ എ ഐ സി സി ജനറൽ സെക്രട്ടറി കെ സി വേണുഗോപാലിനും താല്പര്യമില്ലെന്നാണറിയുന്നത്. ദേശീയ രാഷ്ട്രീയത്തിലേക്ക് മുരളി ധരൻ പ്രവേശിക്കുന്നത് വേണുഗോപാലിൻ്റെ സ്വതന്ത്രമായ പ്രവർത്തനത്തിന് തടസ്സമാകുമെന്ന് ഭയപ്പെടുന്നു. രാഹുൽ ഗാന്ധിയുമായി അടുത്തിടപഴകുന്ന വേണുഗോപാൽ മുരളീധരനെ സംസ്ഥാനത്തു തന്നെ തളച്ചിടാനാണ് കൂടുതൽ താല്പര്യം. മുരളീധരനെ ഒഴിവാക്കണമെന്ന് രാഹുലിനോട് വേണുഗോപാൽ ആവശ്യപ്പെട്ടിട്ടുണ്ടെന്നാണ് അറിയുന്നത്. മാറ്റത്തിനായി നടപടിയുണ്ടാകുമോ എന്ന് വ്യക്തമല്ല\nഎഐസിസി സ്ഥാനാർഥി പട്ടിക പൂർണ്ണരൂപം\nAICC_PR_LS_List Third_List_INC Sixth_List-_LS\nPosted in Featured News, കേരളം, ലോകസഭാ തെരഞ്ഞെടുപ്പും കേരളവും, വാര്‍ത്ത\nTagged in AICC, Congress, K Muralidharan, Prathipaksham Exclusive, Rahul Gandhi, T Siddeq\nPrevഒഫീഷ്യൽ ട്വിറ്ററിൽ നിന്ന് രാഹുലിനെ ട്രോളി ബിജെപി; ബിജെപിയെ കണ്ടം വഴി ഓടിച്ച് കോൺഗ്രസ് ട്വീറ്റ്\nNextആ ഡയറിയുടെ ഒറിജിനൽ എവിടെപ്പോയി ? കണ്ടിട്ടില്ലെന്നു ആദായനികുതിവകുപ്പ്


അതിശയിക്കേണ്ട, ഡൽഹിയിൽ ബിജെപി അധികാരത്തിലെത്തും: മനോജ് തിവാരി-Delhi Election Result 2020 BJP Confidence | Indian Express Malayalam\ndelhi election result 2020 bjp confidence\nDelhi Assembly Election Result 2020: അതിശയിക്കേണ്ട, ഡൽഹിയിൽ ബിജെപി അധികാരത്തിലെത്തും: മനോജ് തിവാരി\nDelhi Assembly Election Result 2020: എക്‌സിറ്റ് പോൾ ഫലങ്ങളെല്ലാം ബിജെപിക്ക് എതിരാണ്\nFebruary 11, 2020 7:59:37 am\nDelhi Assembly Election Result 2020: ന്യൂഡൽഹി: ഡൽഹി നിയമസഭാ തിരഞ്ഞെടുപ്പ് ഫലം പുറത്തുവരാൻ മിനിറ്റുകൾ മാത്രം ശേഷിക്കെ ഉറച്ച ആത്മവിശ്വാസത്തിൽ ബിജെപി. ഡൽഹിയിൽ ബിജെപി അധികാരത്തിലെത്തുമെന്ന് സംസ്ഥാന അധ്യക്ഷൻ മനോജ് തിവാരി മാധ്യമങ്ങളോട് പറഞ്ഞു. ബിജെപി 55 സീറ്റ് നേടിയാലും അതിശയിക്കേണ്ട എന്നാണ് തിവാരി പറയുന്നത്. “അസ്വസ്ഥനല്ല, ഇന്നത്തെ ദിവസം ബിജെപിക്ക് സന്തോഷ ദിവസമായിരിക്കും. ഡൽഹിയിൽ ഞങ്ങൾ അധികാരത്തിലെത്താൻ പോകുന്നു” മനോജ് തിവാരി പറഞ്ഞു.\nഎക്‌സിറ്റ് പോൾ ഫലങ്ങളെല്ലാം ബിജെപിക്ക് എതിരാണ്. എന്നാൽ, വോട്ടെടുപ്പ് കഴിഞ്ഞ ദിവസം മുതൽ ഉറച്ച ആത്മവിശ്വാസമാണ് ബിജെപി പ്രകടിപ്പിക്കുന്നത്. എക്‌സിറ്റ് പോൾ ഫലങ്ങൾ യാഥാർഥ്യമാകണമെന്നില്ലെന്ന് അമിത് ഷാ പറഞ്ഞു. ഡൽഹിയിൽ ആം ആദ്‌മിക്ക് ഭൂരിപക്ഷം ലഭിക്കുമെന്നാണ് എല്ലാ എക്‌സിറ്റ് പോൾ സർവേകളും പ്രവചിച്ചത്. ഇതിനോട് പ്രതികരിക്കുകയായിരുന്നു അമിത് ഷാ. എക്‌സിറ്റ് പോൾ ഫലങ്ങൾ സത്യസന്ധമാകണമെന്നില്ലെന്നും ഷാ പറഞ്ഞു.\nRead Also: ഹാട്രിക് നേടാൻ കേജ്‌രിവാൾ, അത്ഭുതം സൃഷ്‌ടിക്കാൻ ബിജെപി\nഎക്‌സിറ്റ് പോൾ ഫലങ്ങൾ വരുന്നത് വെെകിട്ട് അഞ്ച് മണിവരെയുള്ള കണക്കനുസരിച്ചാണ്. എന്നാൽ, അഞ്ച് മണി കഴിഞ്ഞാണ് ബിജെപിയെ പിന്തുണയ്‌ക്കുന്നവർ വോട്ട് ചെയ്യാൻ എത്തിയതെന്ന് ബിജെപി വനിതാ നേതാവ് മീനാക്ഷി ലേഖിയും പറഞ്ഞിരുന്നു.\nWeb Title: Delhi election result 2020 bjp confidence\nDelhi Assembly Election Result 2020 Live: ആം ആദ്മി വീണ്ടും അധികാരത്തിലേക്ക്; ബിജെപിക്ക് എട്ട് സീറ്റ്


സിപിഎം ഭരിക്കുന്ന ക്ഷേത്രത്തില് ആചാരത്തിന്റെ പേരില് ദലിതര്‍ക്ക് അയിത്തം – Pravasi Corner\nനവോത്ഥാനത്തിന്റെ പേരില് സംസ്ഥാനത്ത് കലാപം തന്നെ സൃഷ്ടിക്കുമ്പോഴും കേരളം മുഴുവന് നാവോത്ഥാനത്തിന്റെ വക്താക്കളായെത്തുന്ന സിപിഎം ഭരിക്കുന്ന ക്ഷേത്രത്തില് ദലിത് വിരുദ്ധത തുടരുന്നു. ഇത് ക്ഷേത്രാചാരമാണെന്നാണ് പാര്‍ട്ടി സഖാക്കളുടെ നിലപാട്.\nകണ്ണൂര് അഴീക്കല് പാമ്പാടിയാര് ആലിങ്കല് ക്ഷേത്ര ഉല്‍സവത്തിലാണ് ദളിതര്‍ക്ക് ഇക്കുറിയും അയിത്തം തുടര്‍ന്നത്. കഴിഞ്ഞ ദിവസം ആരംഭിച്ച ക്ഷേത്രോത്സവത്തിന്റെ ഭാഗമായി പ്രദേശത്തെ തീയ്യസമുദായത്തില്‍പ്പെട്ടവരുടെ വീടുകളിലേക്ക് മാത്രമാണ് തിരുവായുധമെഴുന്നള്ളത്ത്.\nകഴിഞ്ഞ വര്‍ഷവും ഇതിന്റെ പേരില് വിവാദം ഉയര്‍ന്നിരുന്നു. അതിനാല് ഇത്തവണ ദളിത് വിഭാഗങ്ങള്‍ക്കൊപ്പം മറ്റ് സമുദായാംഗങ്ങളുടെ വീടുകളിലെയും സന്ദര്‍ശനം ഒഴിവാക്കി തീയ്യ വിഭാഗത്തിന്റെ വീടുകളില് മാത്രമാക്കി എഴുന്നള്ളത്ത്. തീയ്യ സമുദായത്തിന്റേതാണ് ക്ഷേത്രമെന്നതിനാലാണ് ഇവരുടെ വീടുകളില് മാത്രം സന്ദര്‍ശനമെന്നാണ് ഭാരവാഹികളുടെ അവകാശവാദം. എല്ലാവരുടെയും വീടുകളില് എഴുന്നള്ളത്ത് നടത്തണമെന്ന കളക്ടറുടെ ഉത്തരവ് മറികടന്നാണ് ഇത്തവണത്തെ എഴുന്നളളത്തെന്ന് ദളിത് സംഘടനകള് ആരോപിച്ചു.\nദളിത് വീടുകളിലേക്ക് എഴുന്നള്ളത്ത് നടത്താത്തതിന് 1915ലെ നിശ്ചയരേഖയാണ് ക്ഷേത്ര ഭരണസമിതി ചൂണ്ടിക്കാട്ടുന്നത്. വാളെഴുന്നള്ളത്ത് നിശ്ചയരേഖ പ്രകാരമാണെന്നും ക്ഷേത്രാചാരങ്ങളും അനുഷ്ഠാനങ്ങളും നിശ്ചയരേഖയില് പ്രതിപാദിക്കും വിധമാണെന്നും ഇതില് മാറ്റം വരുത്താനാവില്ലെന്നുമാണ് ഭരണസമിതിയുടെ വാദം. അങ്ങനെയെങ്കില് ശബരിമല ക്ഷേത്രത്തിലെ ആചാരങ്ങളും അനുഷ്ഠാനങ്ങളും പാലിക്കുന്നതിനു പകരം അവയെ തച്ചുതകര്‍ക്കുന്നത് എന്തിനെന്ന് ഭക്തര് ചോദിക്കുന്നു.\nകേരള സ്റ്റേറ്റ് പട്ടിക ജനസമാജം എന്ന സംഘടന ക്ഷേത്രവിശ്വാസികളായ ദളിത് സമുദായങ്ങളുടെ വീട്ടിലും വാളെഴുന്നള്ളിപ്പ് നടത്തണമെന്നാവശ്യപ്പെട്ട് ക്ഷേത്ര ഭരണ സമിതിക്ക് കത്ത് നല്‍കിയിരുന്നു. സമിതി ആവശ്യം അംഗീകരിച്ചില്ല. സമിതിക്കെതിരേ നിയമപോരാട്ടം തുടരുമെന്ന് കേരള സ്റ്റേറ്റ് പട്ടിക ജനസമാജം സംസ്ഥാന പ്രസിഡന്റ് തെക്കന് സുനില് കുമാര് പറഞ്ഞു.


സ്മാര്‍ട് ഫോണ് ക്യാമറയ്ക്ക് പുതിയ നിര്‍വചനം നല്‍കി സാംസങ് | Samsung Optical Zoom Camera | Manorama Online\nസ്മാര്‍ട് ഫോണ് ക്യാമറയ്ക്ക് പുതിയ നിര്‍വചനം നല്‍കി സാംസങ്\nമനോരമ ലേഖകൻ February 10, 2019 03:44 PM IST\nസ്മാര്‍ട് ഫോണ് നിര്‍മാണത്തില് സാംസങ്ങിന്റെ സുപ്രധാന സംഭാവനകളാണ് വലുപ്പം കൂടിയ സ്‌ക്രീനും സ്റ്റൈലസും. ഫോണിന് 3.5-ഇഞ്ച് സ്‌ക്രീനില് കൂടുതല് വലുപ്പം പാടില്ലെന്നു പറഞ്ഞ് നിര്‍ബന്ധബുദ്ധിയോടെ നിന്ന സ്റ്റീവ് ജോബ്‌സിനെ പാടേ അവഗണിച്ച് വലുപ്പക്കൂടുതലുള്ള സ്‌ക്രീന് നിര്‍മിച്ച് ഉപയോക്താക്കളെ ആകര്‍ഷിച്ച കമ്പനിയാണ് സാംസങ്. ആപ്പിളിന് പിന്നെ സാംസങ്ങിനെ പിന്തുടരേണ്ടതായി വന്ന കാര്യം സ്മാര്‍ട് ഫോണ് ചരിത്രത്തില് രേഖപ്പെടുത്തിയിട്ടുണ്ട്.\nമറ്റൊരു നേട്ടമാണ് സ്റ്റൈലസ്. ഇതും വേണ്ടാത്ത ഒന്നാണ് എന്നായിരുന്നു ഐപാഡുകളില് സ്റ്റൈലസ് സപ്പോര്‍ട്ട് കൊണ്ടുവരുന്നതു വരെ ആപ്പിളിന്റെ നിലപാട്. എന്നാല്, ഗ്യാലക്‌സി നോട്ട് സീരിസിന്റെ ആരാധകര് ഇതു പാടേ തള്ളും. നോട്ട് സീരിസിലും, ഒരു പക്ഷേ, ഇനി ഇറങ്ങാന് പോകുന്ന ഫോള്‍ള്‍ഡബിൾ ഫോണിലും സാംസങ്ങിന്റെ എസ്-പെന് സ്റ്റൈലസ് (S-Pen stylus) ഉപയോഗിക്കാന് സാധിച്ചേക്കും. പുതിയ നീക്കം വിജയിക്കുകയാണെങ്കില് മറ്റ് ഉപകരണങ്ങള്‍ക്കും സ്‌റ്റൈലസ് സപ്പോര്‍ട്ട് നല്‍കിയേക്കും.\nഒപ്ടിക്കല് സൂം ക്യാമറ\nഒപ്ടിക്കല് സൂം ക്യാമറ എന്ന സാധ്യത പരീക്ഷിച്ചപ്പോഴൊക്കെ സ്മാര്‍ട് ഫോണിന്റെ പിന്നില് അനാകര്‍ഷകമായ ഉയർന്നു നില്‍ക്കല് വന്നുവെന്നു കാണാം. ഫോണില് തന്നെ ഒപ്ടിക്കല് സൂം നല്‍കുക എന്ന സാധ്യത കൂടുതല് ആരായാതെയാണ് പകരം ഇരട്ട ക്യാമറയും മറ്റും പരീക്ഷിക്കാന് സ്മാര്‍ട് ഫോണ് നിര്‍മാതാക്കള് തയാറായത്. എന്നാലിപ്പോള് ഒപ്ടിക്കല് സൂം ക്യാമറ പിടിപ്പിക്കാന് പുതിയൊരിടം കണ്ടെത്തിയിരിക്കുകയാണ് സാംസങ്. തങ്ങളുടെ സ്റ്റൈലസിന്റെ അറ്റത്ത്. ഇതിനിപ്പോള് കമ്പനിക്ക് പേറ്റന്റും ലഭിച്ചിരിക്കുന്നു. ഇത് 2017 ഫെബ്രുവരിയില് ഫയല് ചെയ്ത അപേക്ഷയായിരുന്നു.\nഒപ്ടിക്കല് സൂമുള്ള ഇലക്ട്രോണിക് പെന് ഉപകരണം ('Electronic pen device having optical zoom') എന്നാണ് പേറ്റന്റ് അപേക്ഷാ പത്രത്തിന്റെ പേര്. സ്റ്റൈലസിന്റെ മുകള് ഭാഗത്ത് ഒപ്ടിക്കല് സൂമുള്ള ക്യമാറ പിടിപ്പിക്കാനാണ് സാംസങ്ങിന്റെ ശ്രമം. ഇതിലൂടെ എടുക്കുന്ന ചിത്രങ്ങളും വിഡിയോയും മറ്റും സുഗമമായി തിരിച്ച് ഫോണിലെത്തിക്കാം. സൂം അഡ്ജസ്റ്റു ചെയ്യാനും മറ്റു ഫങ്ഷനുകള്‍ക്കുമായി കണ്ട്രോള് കീയും സ്റ്റൈലസില് ഉണ്ടായിരിക്കും. പേറ്റന്റ് അപേക്ഷാ പ്രകാരം ഈ സ്റ്റൈലസ് ലാപ്‌ടോപ്പുകള്‍ക്കും കംപ്യൂട്ടര് ഡിസ്‌പ്ലേകള്‍ക്കും ഒപ്പം ഉപയോഗിക്കാനുമാകും.\nഇത് പുറത്തു വരുമോ എന്ന് ഉറപ്പില്ല. പക്ഷേ, പരീക്ഷിച്ചു നോക്കി കൂടായ്കയില്ല. സ്‌റ്റൈലസ്, പോക്കറ്റിലോ മറ്റെവിടെയെങ്കിലുമോ വച്ച ശേഷം ഫോട്ടോ എടുക്കുക എന്ന ആശയം തങ്ങള്‍ക്ക് താത്പര്യജനകമായ ഒരു കാര്യമാണെന്ന് സ്മാര്‍ട് ഫോണ് ക്യാമറ പ്രേമികള് പറയുന്നു. ഈ ആശയം സ്മാര്‍ട് ഫോണ് പ്രേമികള് ഏറ്റെടുത്താല് ഫോണുകള്‍ക്കൊപ്പം ഇത്തരം വയര്‍ലെസ് ക്യാമറകള് ഇറങ്ങാനുള്ള സാധ്യതയും വര്‍ധിക്കും.


മനോധര്‍മം: മുകേഷും ,ഗബ്ബര് സിംഗും പിന്നെ മലയാളിയും.\nകേരളത്തില് നിന്ന് പുറപ്പെടുമ്പോള് എടുത്ത തീരുമാനങ്ങളില് ഒന്ന് മറു നാട്ടുകാരോടൊപ്പം താമസിക്കണം എന്നതായിരുന്നു. ഹിന്ദിയും ഇംഗ്ലീഷും ഉപയോഗിച്ച് പഠിക്കാന് വേണ്ടി എടുത്ത ഒരു തീരുമാനം. അങ്ങനെയാണ് സച്ചിനെ പരിചയപ്പെടുന്നത്. ഹിന്ദി സിനിമയുടെ കടുത്ത ആരാധകന്. വേര് ആരാധകനല്ല, ഒരു ഒന്നൊന്നര താരം. അമിതാബ് ബച്ചന്റെ വളരെ ചുരുക്കം പടങ്ങള് മാത്രം കണ്ടിട്ടുള്ള എന്നോട്, 1957 ലെ ഹിന്ദി ചിത്രങ്ങളെ കുറിച്ചായിരുന്നു ആദ്യ ദിന വിവരണം. ഹിന്ദി സിനിമയുടെ സുവര്‍ണ വര്ഷം ആയിരുന്നത്രെ അത്.\nഎന്നോട് സംസാരിച്ചു തുടങ്ങിയതോടെ മലയാളികള്‍ക്ക് ഹിന്ദി സിനിമയെ പറ്റി 'നല്ല' വിവരമാണെന്ന് കക്ഷിക്ക് പിടി കിട്ടി. എങ്കിലും ഷോലേ ഒക്കെ കണ്ടിരുന്നത് കൊണ്ടും അമിതാബ് ബച്ചനും നര്‍ഗിസും ഒക്കെ ആരെന്നു അറിയാവുന്നതു കൊണ്ടും അവന് അങ്ങ് ക്ഷമിച്ചു.\nട്രെയിനിങ്ങും , കോടിങ്ങും, ബ്രൌസിങ്ങുമായി കാലം കടന്നു പോയി, ഏയ് അത്രക്കൊന്നുമില്ല ഒരു2മാസം. അങ്ങനെയൊരു നാള് വൈകീട്ട് 'cubicle' എന്ന IT സെല്ലില് ഇരിക്കവേ ദേഷ്യം കൊണ്ട് ചുവന്ന മുഖവുമായി അതാ സച്ചിന് വരുന്നു.\nസച്ചിന് : "യു മലയാളിസ് ആര് എ ടോട്ടല് വേസ്റ്റ് "\nഞാന് : "ക്യാ ഹുവ സച്ചിന്" ?.\nസച്ചിന് : ഉസ്നെ ഷോലെ ദേഖാ നഹി അഭി തക്. ദേഖ്ന തോ ചോട്, സുന തക് നഹി.\nഞങ്ങളുടെ ടീമിലെ രെമ്യ എന്ന മലയാളി പെണ്‍കുട്ടിയെ പറ്റിയാണ് 'പ്രശംസ'. അവള് അവനെ ഒന്ന് രണ്ടു തെറി വിളിച്ചെങ്കില് അവനു ഇത്ര ദേഷ്യം വരില്ലായിരുന്നു. സംഭവം ഇങ്ങനെ, വരാന് പോകുന്ന കമ്പനി ഫെസ്റ്റിവല് ചര്‍ച്ചക്കിടയില് സച്ചിന് 'ഗബ്ബര് സിംഗ്' ആയി അഭിനയിക്കാം എന്ന് തീരുമാനിക്കുന്നു.\nഅടുത്ത് നില്‍ക്കുന്ന രമ്യക്ക് സംശയം, ആരാണീ ഗബ്ബര് സിംഗ് ?. സച്ചിന് ഒന്ന് ഞെട്ടി. ഇനിയിപ്പോ വില്ലന്റെ പേര് മറന്നു പോയതാവാം എന്ന് സമാധാനം. ഷോലേ സിനിമയിലെ ഗബ്ബര് സിംഗ് എന്ന് തിരുത്ത് . ഷോലയോ, അതെന്തു സിനിമ എന്ന് രമ്യ. മലയാളികളുടെ ഹിന്ദി സിനിമ അവബോധത്തില് മനം നൊന്ത സച്ചിനെയാണ് ഞാന് അല്‍പ നേരം മുന്നേ കണ്ടത്.\nമാസങ്ങള് ആറെണ്ണം ശടപടെ ശടപടെന്നു കടന്നു പോകുന്നു. സച്ചിന്റെ ബൈക്കില് ഒരു ദിനം ഞങ്ങള് ടൌണിലെ സസ്യാഹാര ഹോട്ടലിലേക്ക്. സച്ചിന് കൂടെയുള്ളപ്പോള് സംഭവിക്കുന്നത് പോലെ സംസാരം ഹിന്ദി സിനിമയിലേക്ക് തിരിയുന്നു. ബോംബയില് നിന്നുള്ള ഒന്ന് രണ്ടു സുഹൃത്തുക്കള് കൂടെ ഉള്ളത് കൊണ്ട് ഞാന് ചര്‍ച്ച അവര്‍ക്ക് വിട്ടു കൊടുത്തു ആഹരത്തിലേക്ക് ശ്രദ്ധ തിരിക്കുന്നു.\nചര്‍ച്ച ഗാനങ്ങളിലേക്ക് തിരിയുന്നു. "റാഫി", "കിഷോര് കുമാര്" എന്ന കേട്ടിട്ടുള്ള പേരുകള് കേട്ടത് കൊണ്ട് ഞാന് ഒരു ചെവി അങ്ങോട്ട് തിരിക്കുന്നു. അപ്പോഴതാ വരുന്നു സച്ചിന്റെ കമന്റ് "മുകേഷ് ഭി മസ്ത് ഹൈ ". അതാരപ്പാ ഒരു മുകേഷ്, സംശയം അല്ലെ, അറിയാതെ അതങ്ങ് ചോദിച്ചു പോയി.\nഇലക്ഷന് റിസള്‍ട്ട് കേട്ട കമ്മ്യൂണിസ്റ്റുകാരനെ പോലെ ആയിരുന്നു സച്ചിന്റെ മുഖ ഭാവം. മുകേഷ് ആരെന്നറിയാത്ത ഇന്ത്യക്കരാണോ?. ഈ "മുകേഷ്" ഇത്ര വല്യ പുള്ളിയാണെന്ന് നാലും മൂന്നും ഏഴ് ഹിന്ദി പാട്ട് തികച്ചു കേള്‍ക്കാത്ത എനിക്കറിയാമോ.\nസംഗതി എന്തായാലും അന്ന് രാത്രി തിരിച്ചു എന്നെ ബൈക്കില് കൊണ്ട് വരാന് സച്ചിന് വിസമ്മതിച്ചു എന്ന് കേള്‍ക്കുമ്പോഴേ ഊഹിക്കാമല്ലോ ആ വേദനയുടെ ആഴം :)\nramanika 18 July 2009 at 02:35\nഇലക്ഷന് റിസള്‍ട്ട് കേട്ട കമ്മ്യൂണിസ്റ്റു കാരനെ പോലെ ആയിരുന്നു സച്ചിന്റെ മുഖ ഭാവം.\nപിപഠിഷു 18 July 2009 at 07:29\nmalayalam ezhuthi... but, ivide paste cheyyaan pattunnilla...\nAnil cheleri kumaran 19 July 2009 at 07:31\nAnonymous 29 July 2009 at 11:32\nmachu ini sachinodu dairyamaittu paranjo mohd.rafi ekkakku mumbaikku veliyil\nsmarakamullathu nammude kochu keralathil anennu


വൈദ്യുതിക്കമ്പി പൊട്ടിവീണു; ഷോക്കേറ്റ് രണ്ടു മരണം | Mangalam\nSunday, July 21, 2019 Last Updated4Min 45 Sec ago English Edition\nതിരുവനന്തപുരം: വെള്ളക്കെട്ടില് പൊട്ടിവീണ വൈദ്യുതി ലൈനില്‍നിന്നു ഷോക്കേറ്റ് വീട്ടമ്മയടക്കം രണ്ടുപേര്‍ക്കു ദാരുണാന്ത്യം.\nപേട്ടയിലെ പുള്ളിലെയ്‌നില് ഇന്നലെ വെളുപ്പിനായിരുന്നു അപകടം. പേട്ട മൂന്നാംമനക്കല് കാവടി ഭവനില് പ്രസന്നകുമാരി (62), ചാക്ക അനന്തപുരി ലൈനില് തൃപ്‌തിയില് രാധാകൃഷ്‌ണന് ആശാരി (71) എന്നിവരാണു മരിച്ചത്.\nതെങ്ങോലവീണു പൊട്ടിയ വൈദ്യുതിലൈന് റോഡില് കെട്ടിക്കിടന്ന വെള്ളത്തില് വീണു കിടക്കുകയായിരുന്നു. പുലര്‍ച്ചെ അഞ്ചോടെ പ്രസന്നയാണ് ആദ്യം അപകടത്തില്‍പ്പെട്ടത്. പത്രവിതരണം നടത്തുകയായിരുന്ന സുമേഷ് എന്ന യുവാവ് ആറുമണിയോടെ ഇവര് വെള്ളത്തില് കിടക്കുന്നതു കണ്ടു. അടുത്തെത്തിയപ്പോള് ഷോക്കേറ്റെങ്കിലും ഭാഗ്യം തുണയായി. കെ.എസ്.ഇ.ബിയില് വിവരമറിയിച്ച് ലൈന് ഓഫാക്കിയതിനു ശേഷം മടങ്ങിയെത്തിയപ്പോഴാണു രാധാകൃഷ്‌ണന് ആശാരിയും ഷോക്കേറ്റ് കിടക്കുന്നതു കണ്ടത്. ഇരുവരെയും ആശുപത്രിയിലെത്തിച്ചെങ്കിലും മരണം സംഭവിച്ചിരുന്നു.\nസമീപത്തെ മുരുകന് കോവിലിലെ ജീവനക്കാരനായ രാധാകൃഷ്‌ണന് രാവിലെ ആറിനു ശേഷമാണ് വീട്ടില്‍നിന്നു പോയതെന്ന് ബന്ധുക്കള് പറഞ്ഞു. സുഭദ്രയാണ് രാധാകൃഷ്‌ണന് ആശാരിയുടെ ഭാര്യ. പരേതനായ ഷാജികുമാര്, ഷീജ എന്നിവര് മക്കളാണ്. മരുമക്കള്: സുനിത, വസന്തകുമാര്.\nനെടുമങ്ങാട് മുക്കോലയ്‌ക്കല് സ്വദേശിനിയായ പ്രസന്നകുമാരി പേട്ടയില് മകളോടൊപ്പമായിരുന്നു താമസം. ഭര്‍ത്താവ്: പരേതനായ രാമചന്ദ്രന് നായര്. മക്കള്: അശ്വതി, സിജുധരന് നായര്, മണികണ്‌ഠന് നായര്. മരുമക്കള്: ബാബു, ജ്യോതിലക്ഷ്‌മി, മഞ്ചു.\nപേസ്‌റ്റ്‌മോര്‍ട്ടത്തിനു ശേഷം ബന്ധുക്കള്‍ക്ക് വിട്ടുനല്‍കിയ ഇരുവരുടെയും മൃതദേഹം സംസ്‌കരിച്ചു. അപകടസ്‌ഥലത്ത് കെ.എസ്.ഇ.ബി ചീഫ് സുരക്ഷാ കമ്മിഷണറുടെ നേതൃത്വത്തില് പരിശോധന നടത്തിയ സംഘം സി.എം.ഡിയുമായി സംസാരിച്ച് മരിച്ചവരുടെ കുടുംബങ്ങള്‍ക്ക് 10 ലക്ഷംരൂപ വീതം നഷ്‌ടപരിഹാരം പ്രഖ്യാപിച്ചു.


facebook live of tini tom | 'അമ്മ' കൊടുത്തത് അഞ്ച് കോടി 90 ലക്ഷം രൂപയെന്നും പണം എന്തു ചെയ്തു എന്ന ചോദ്യത്തിന് തൃപ്തികരമായ മറുപടി കിട്ടിയില്ലെന്നും ടിനി ടോം; തന്റെ നിലപാടുകളുടെ പേരിൽ തെറിവിളി കേൾക്കേണ്ടി വരുന്നത് വീട്ടിലിരിക്കുന്ന അമ്മ വരെ; കണക്കു പറയുകയല്ലെന്നും പ്രവർത്തനം ഇനിയും തുടരുമെന്നും താരം ലൈവ് ചെയ്തത് പ്രളയബാധിതർക്കായുള്ള കളക്ഷൻ സെന്ററിൽ നിന്ന് - MarunadanMalayali.com\nAugust 22, 2019 | 07:33 AM IST | Permalink\nതാരസംഘടനയായ അമ്മ അഞ്ച് കോടി 90 ലക്ഷം രൂപയാണ് ദുരിതാശ്വാസ ഫണ്ടിലേക്ക് നൽകിയതെന്നും എന്നാൽ പണം എന്ത് ചെയ്തെന്ന് അന്വേഷിച്ചപ്പോൾ തൃപ്തികരമായ മറുപടി കിട്ടിയില്ലെന്നും വെളിപ്പെടുത്തി ടിനി ടോം. ഫേസ്‌ബുക്ക് ലൈവിലൂടെയായിരുന്നു താരത്തിന്റെ പ്രതികരണം. കണക്ക് പറഞ്ഞതല്ലെന്നും തന്റെ നിലപാടിനെതിരെ പലരും പല രീതിയിലാണ് പ്രതികരിച്ചതെന്നും താരം വ്യക്തമാക്കി. തന്റെ അമ്മയെ വരെ തെറിപറയുന്ന സാഹചര്യം ഉണ്ടായി എന്നും അദ്ദേഹം പറയുന്നു. വയനാട്ടിലെ പ്രളയബാധിത സ്ഥലത്തേയ്ക്ക് സാധനങ്ങൾ കയറ്റി അയക്കുന്ന കലക്ഷന് സെന്ററിൽ നിന്നുമായിരുന്നു ടിനി ടോമിന്റെ ഫേസബുക്ക് ലൈവ്.\n'അഞ്ച് കോടിയല്ല 'അമ്മ' സംഘടന കൊടുത്തത്, അഞ്ച് കോടി 90 ലക്ഷമാണ്. അതിന്റെ തെളിവ് വരും. അത് മാനസികമായി ആരെയെങ്കിലും വേദനിപ്പിച്ചിട്ടുണ്ടെങ്കിൽ ഞാൻ ക്ഷമ ചോദിക്കുന്നു. ആരുടേയും മനസ് വിഷമിപ്പിക്കാൻ ആഗ്രഹിക്കാത്ത ആളാണ് ഞാൻ. നമ്മൾ ആരുടേയും മനസ് വിഷമിപ്പിച്ചാൽ നമ്മളും വിഷമിക്കേണ്ടി വരും. കണക്കു പറഞ്ഞതല്ല, പ്രളയം അനുഭവിച്ച ആളാണ് ഞാൻ. വീടില്ലാത്തവർക്ക് വീട് ലഭിക്കണം. പല രീതിയിൽ ആളുകൾ എനിക്കെതിരെ പ്രതികരിച്ചു. എന്റെ അമ്മയെ വരെ ചീത്ത വിളിച്ചു. വീട്ടിലിരിക്കുന്ന അമ്മ എന്തു തെറ്റ് ചെയ്തു. എന്റെ പ്രവർത്തനം ഇനിയും തുടരും.'ടിനി ടോം പറഞ്ഞു.\nഅപ്രതീക്ഷിതമായെത്തിയ പ്രളയത്തിന് മുന്നിൽ കേരളം ഒന്നടങ്കം വിറുങ്ങലിച്ച് നിന്നപ്പോൾ സഹായിക്കാനായി സിനിമാലോകവും മുന്നിട്ടിറങ്ങിയിരുന്നു. തിരുവനന്തപുരം മുതൽ എറണാകുളം വരെ സ്വന്തം കാറിൽ സഞ്ചരിച്ചു പ്രളയബാധിതർക്കായി സാമഗ്രികൾ സ്വരൂപിച്ച് ടിനി ടോമും ഇതിൽ മാതൃകയായിരുന്നു. തിരുവനന്തപുരം പട്ടത്ത് നിന്ന് ശശി തരൂർ എംപി തുടക്കം കുറിച്ച ടിനിയുടെ യാത്ര രാത്രി എറണാകുളത്തെത്തിയപ്പോൾ സ്വന്തം എസ്യുവി നിറഞ്ഞതിനാൽ മറ്റ് രണ്ട് മിനി ലോറികൾ കൂടി പിടിച്ചാണ് സാമഗ്രികൾ കലക്ഷൻ സെന്ററിൽ എത്തിച്ചത്. ദുരിതാശ്വാസ യജ്ഞത്തിനിറങ്ങുന്ന കാര്യം ഫേസ്‌ബുക്ക് വിഡിയോയിലൂടെ പങ്കുവച്ചാണ് ടിനി യാത്ര തുടങ്ങിയത്.\nകഴിഞ്ഞ പ്രളയത്തിൽ ദുരിതം അനുഭവിച്ചവർക്ക് വേഗത്തിൽ സഹായം ലഭിച്ചില്ലെന്ന നടൻ ധർമജന്റെ പ്രതികരണം വലിയ വിമർശനങ്ങൾക്കും ചർച്ചകൾക്കും വഴിവച്ചിരുന്നു. ധർമജനെ അനുകൂലിച്ച് രംഗത്തുവന്ന ടിനു ടോമിനു നേരെയും സൈബർ ആക്രമണം ഉണ്ടായി.


താരങ്ങള് നേതാക്കളാകുന്നത് ദുരന്തം: പ്രകാശ് രാജ് – Chandrika Daily\nBy chandrika Sunday November 12, 2017 19:10 pm\nതാരങ്ങള് നേതാക്കളാകുന്നത് ദുരന്തം: പ്രകാശ് രാജ്\n്ബംഗളൂരു: സിനിമാ താരങ്ങള് രാഷ്ട്രീയത്തിലിറങ്ങുന്നത് രാജ്യത്തെ സംബന്ധിച്ചിടത്തോളം ദുരന്തമാണെന്ന് തെന്നിന്ത്യന് താരം പ്രകാശ് രാജ്. താന് ഒരു രാഷ്ട്രീയപാര്‍ട്ടിയിലും ചേരാനില്ലെന്നും അദ്ദേഹം പറഞ്ഞു. സൂപ്പര് താരങ്ങളായ രജനികാന്തും…\n്ബംഗളൂരു: സിനിമാ താരങ്ങള് രാഷ്ട്രീയത്തിലിറങ്ങുന്നത് രാജ്യത്തെ സംബന്ധിച്ചിടത്തോളം ദുരന്തമാണെന്ന് തെന്നിന്ത്യന് താരം പ്രകാശ് രാജ്. താന് ഒരു രാഷ്ട്രീയപാര്‍ട്ടിയിലും ചേരാനില്ലെന്നും അദ്ദേഹം പറഞ്ഞു. സൂപ്പര് താരങ്ങളായ രജനികാന്തും കമല്‍ഹാസനും രാഷ്ട്രീയ പാര്‍ട്ടി രൂപീകരിക്കുമെന്ന റിപ്പോര്‍ട്ടുകള്‍ക്കിടെയാണ് പ്രകാശ് രാജിന്റെ പ്രതികരണം. ‘നടന്‍മാര് ഏതെങ്കിലും രാഷ്ട്രീയ പാര്‍ട്ടിയില് ചേരുന്നതിനെയോ പാര്‍ട്ടി രൂപീകരിക്കുന്നതിനെയോ ഞാന് അംഗീകരിക്കുന്നില്ല.\nവ്യത്യസ്ത തരത്തിലുള്ള ആരാധകര് അവര്‍ക്കുണ്ടാവും. എല്ലാ ആരാധകരോടും ഒരുപോലെ ഉത്തരവാദിത്വം നിറവേറ്റാന് താരങ്ങള് ബാധ്യസ്ഥരാണ്’-പ്രകാശ് രാജ് മാധ്യമങ്ങളോട് പറഞ്ഞു. തീയേറ്ററുകളില് ദേശീയഗാനം നിര്‍ബന്ധമാക്കിയതിനെയും അദ്ദേഹം വിമര്‍ശിച്ചു. രാജ്യസ്‌നേഹം ആരെയും ബോധിപ്പിക്കേണ്ടതല്ലെന്നും തീയേറ്ററുകളില് എഴുന്നേറ്റ് നിന്നതുകൊണ്ട് രാജ്യസ്‌നേഹിയാകുമെന്ന് കരുതുന്നില്ലെന്നും അദ്ദേഹം കൂട്ടിച്ചേര്‍ത്തു. സംഘ്പരിവാറിന്റെ കടുത്ത വിമര്‍ശകനായ പ്രകാശ് രാജ് നോട്ട് നിരോധന വാര്‍ഷികത്തില് പ്രധാനമന്ത്രി നരേന്ദ്ര മോദിക്കെതിരെ ആഞ്ഞടിച്ചിരുന്നു. നോട്ട് നിരോധനം ഏറ്റവും വലിയ മണ്ടത്തരമായിരുന്നെന്നും മോദി മാപ്പ് പറയണമെന്നുമാണ് ദേശീയ അവാര്‍ഡ് ജേതാവ് കൂടിയായ അദ്ദേഹം ആവശ്യപ്പെട്ടത്.


അപൂർവമായി കണ്ടുവരുന്ന വജൈനിസ്മസ്; അനുഭവകഥയുമായി 23കാരി | Vaginismus | Rare disease | Sexual problem\nഅപൂർവമായി കണ്ടുവരുന്ന വജൈനിസ്മസ്; അനുഭവകഥയുമായി 23കാരി\nമനോരമ ലേഖകൻ January 10, 2020 02:51 PM IST\nസ്ത്രീകളിൽ അപൂർവമായി കണ്ടുവരുന്ന ഒരവസ്ഥയാണ് വജൈനിസ്മസ് (Vaginismus). ലൈംഗികബന്ധത്തിനു ശ്രമിക്കുമ്പോള് യോനീപേശികള് സങ്കോചിക്കുന്ന അവസ്ഥയാണ് ഇത്. അതിനെപ്പറ്റി മുന്നറിയിപ്പു നൽകുകയാണ് ന്യൂയോർക്ക് സ്വദേശിയായ 23 കാരി സ്റ്റെഫാനി മുള്ളർ.\n2013 ലാണ് സ്റ്റെഫാനി കാമുകന് ആൻഡ്രുവിനെ കണ്ടെത്തിയത്. ഇരുവരുടെയും പരിചയം പ്രണയമായതോടെ വിവാഹം കഴിക്കാൻ തീരുമാനിച്ചു.\n2017 ൽ ഇവർ വിവാഹിതരായി. വിവാഹശേഷമാണ് സ്റ്റെഫാനിക്ക് വജൈനിസ്മസ് ആണെന്നു കണ്ടെത്തിയത്. ഹണിമൂണ് സമയത്ത് ലൈംഗികബന്ധത്തില് ഏര്‍പ്പെടാന് ശ്രമിച്ചപ്പോള് കഠിനമായ വേദന ആരംഭിച്ചതോടെയാണ് എന്തോ കുഴപ്പം ഉണ്ടെന്നു മനസ്സിലായത്. ആ സമയത്ത് സ്റ്റെഫാനിക്ക് യീസ്റ്റ് ഇന്‍ഫെക്‌ഷന് കൂടി ഉണ്ടായതോടെ, അതു മൂലമാകാം വേദനയെന്ന് അവര് കരുതി. എന്നാല് ഇൻഫെക്‌ഷൻ മാറിയിട്ടും വേദന തുടര്‍ന്നതോടെയാണ് തന്റെ അവസ്ഥ വജൈനിസ്മസ് ആണെന്ന് സ്റ്റെഫാനി തിരിച്ചറിഞ്ഞത്.\nഇത് തന്റെ ജീവിതം തന്നെ മാറ്റിയെന്ന് സ്റ്റെഫാനി പറയുന്നു. മാസങ്ങളോളം ഭര്‍ത്താവും താനും പരസ്പരം ആശ്വസിപ്പിച്ചു കഴിഞ്ഞു. അദ്ദേഹം വലിയ പിന്തുണയാണ് തനിക്കു നല്‍കിയതെന്ന് സ്റ്റെഫാനി പറയുന്നു.\nവജൈനിസ്മസിന് ആശ്വാസം ലഭിക്കാന് നിരവധി വ്യായാമങ്ങള് ചെയ്തു നോക്കിയെങ്കിലും ഫലം ലഭിച്ചില്ല. പിന്നീടാണ് മറ്റു കുടുംബാംഗങ്ങളോട് സ്റ്റെഫാനി തന്റെ അവസ്ഥ പറഞ്ഞത്. ഇപ്പോള് ഇതിനുള്ള ചികിത്സയില് ആണ്. ഏറെനാള് ഇതേക്കുറിച്ച് ആരോടും പറയാതെ വിഷമത്തോടെ കഴിഞ്ഞു. എന്നാല് ഇപ്പോള് ഈ അവസ്ഥ അനുഭവിക്കുന്ന പലര്‍ക്കും തന്റെ കഥ പ്രചോദനമാകണമെന്ന് സ്റ്റെഫാനി പറയുന്നു.\nEnglish Summary: Woman shares her sexual problem Vaginismus


Posted by online desk , 26 Jan, 2021\nമലയാളികളുടെ പ്രിയപ്പെട്ട നടിയാണ് ശിവദ. അടുത്തിടെ ഒരു മാഗസിന് നൽകിയ അഭിമുഖത്തിൽ ഗർഭകാലത്തെ അനുഭവങ്ങളും പുതിയ അതിഥിയുടെ വിശേഷങ്ങളും ശിവദ പങ്കുവച്ചിരുന്നു. മുരളി കൃഷ്ണനാണ് ശിവദയുടെ ഭര്‍ത്താവ്. അരുന്ധതി എന്നാണ് മകളുടെ പേര്.\nജീവിതത്തിലെ അമ്മ വേഷവും സ്‌ക്രീനിലെ തിരക്കുകളുമെല്ലാം ആസ്വദിക്കുന്നയാളാണ് താന്. സിനിമ തിരക്കുകളില് നിന്നും എല്ലാം മാറി നിന്നായിരുന്നു അമ്മയാവാന് തയ്യാറെടുത്തത്.\nതാനും ഭര്‍ത്താവ് മുരളിയും ചെന്നൈയില് ആയിരുന്നപ്പോഴാണ് ആ സന്തോഷ വാര്‍ത്ത അറിയുന്നത്. അത് ആസ്വദിച്ച് തീരുന്നതിന് മുമ്പ് ഭര്‍ത്താവിന് വിദേശത്തേക്ക് പോകേണ്ടതായി വന്നു.\nമൂന്നാം മാസത്തില് വീട്ടിലറിയിക്കാമെന്നായിരുന്നു കരുതിയത്. വീട്ടുകാരെല്ലാം നാട്ടിലായതിനാല് അവരെ ടെന്‍ഷനടിപ്പിക്കേണ്ടെന്നാണ് കരുതിയത്. സിംപിളായിരിക്കും ഇതെന്നായിരുന്നു ഞാന് കരുതിയത്.\nവിചാരിച്ച പോലെ എളുപ്പമായിരുന്നില്ല കാര്യങ്ങള്. മുരളി കൂടെയില്ലാതെ തന്നെ കഴിയുന്നത് നടക്കുന്നില്ലെന്ന് മനസ്സിലാക്കിയതോടെയായിരുന്നു അച്ഛനേയും അമ്മയേയും ചെന്നൈയിലേക്ക് വിളിച്ചത്.\nഅമ്മമാരുടെ മൂഡ് ഉള്ളിലുള്ള മക്കളെ ബാധിക്കുമെന്ന് മുന്‍പ് കേട്ടിരുന്നു. തുടക്കം മുതല് തന്നെ ഛര്‍ദിയുണ്ടായിരുന്നു. ആ ദിവസങ്ങള് ഓര്‍ക്കാനേ വയ്യ. ഗര്‍ഭകാലത്ത് എല്ലാ മാസവും ഒന്നോ രണ്ടോ ദിവസം ആശുപത്രിയില് കിടക്കേണ്ടി വന്നിരുന്നു.\nശാരീരിക ബുദ്ധിമുട്ടുകള് ഒരു തരത്തിലും കുഞ്ഞിനെ ബാധിക്കരുത് എന്നാഗ്രഹിച്ചിരുന്നു. അഞ്ചു മാസം മുതല് യോഗ ചെയ്തു. മാനസികപിരിമുറുക്കം കുറയ്ക്കാന് അത് ഏറെ സഹായിച്ചു.\nസംഭവബഹുലമായ ഒന്‍പത് മാസം കഴിഞ്ഞ് അരുന്ധതിയെ പ്രസവിക്കുന്ന അന്ന് രാവിലെ കൂടി യോഗ ചെയ്തിട്ടാണ് ആശുപത്രിയിലേക്ക് പോയത്. ആണ്‍കുട്ടിയായാലും പെണ്‍കുട്ടിയായാലും ആരോഗ്യമുള്ള കുഞ്ഞായിരിക്കണം എന്നേ ആഗ്രഹിച്ചിട്ടുള്ളൂ.\nവേദന തുടങ്ങിയപ്പോള് മുതല് പ്രസവസമയം വരെ മുരളി ഒപ്പമുണ്ടായിരുന്നു. എനിക്ക് ഇപ്പോഴും ഓര്‍മയുണ്ട്. കുഞ്ഞ് പുറത്തേക്ക് വരാന് തയാറായി.\nകുഞ്ഞിന്റെ തല കാണുന്നുണ്ട് നന്നായി പുഷ് ചെയ്യൂ എന്ന് ഡോക്ടര് പറഞ്ഞപ്പോള് അതുവരെ എന്റെ സൈഡില് എന്നെ ആശ്വസിപ്പിച്ച് നിന്ന മുരളി വാവയെ കാണാനുള്ള ആവേശത്തിലായി.\nമുരളിയുടെ ആ മുഖഭാവങ്ങള് ഇപ്പോഴും എന്റെ മനസ്സില് നിന്നു മാഞ്ഞിട്ടില്ല. സത്യം പറഞ്ഞാല് മുരളിയുടെ മുഖം കണ്ടാണ് ആ സന്തോഷം ഞാന് അറിയുന്നത്.\nപൊക്കിള്‍കൊടി പോലും മുറിക്കുന്നതിനു മുന്‍പേ മുരളി കുഞ്ഞിനെ കയ്യില് വാങ്ങി എന്റെ നേരെ നീട്ടി. ഞാനവളുടെ നെറുകയില് ഉമ്മ വച്ചു. അതുവരെ കരഞ്ഞു കൊണ്ടിരുന്ന അവള് പെട്ടെന്ന് കരച്ചില് നിര്‍ത്തി. അതുവരെ നമ്മള് മാതൃത്വത്തിന്റെ ഫീല് എന്നൊക്കെ വായിച്ചിട്ടേയുള്ളൂ. ആ നിമിഷം ഞാന് അത് തിരിച്ചറിഞ്ഞു.\nകുഞ്ഞുണ്ടായതിന്റെ സന്തോഷത്തിലാണിപ്പോൾ ശിവദയും മുരളി കൃഷ്ണനും.\nഎന്നെ സ്‌നേഹിക്കുന്ന പെണ്ണ് വരട്ടെ , ബാല\nമലയാളികളുടെ പ്രിയങ്കരനാണ് ബാല. സിനിമയ്ക്ക് പുറത്ത് സജീവമാണ് ബാല. തന്റെ യൂട്യൂബ് ചാനലിലൂടെയും ബാല നിരന്തര ആരാധകരുമായി ബന്ധപ്പെടുന്നു. ഇപ്പോഴിതാ ബാലയുടെ പുതിയ ചില വെളിപ്പെടുത്തലുകള് ചര്‍ച്ചയായി മാറുകയാണ്. ആരുടേയും പേരു വെളിപ്പെടുത്താതെയായിരുന്നു ബാലയുടെ പ്രതികരണം. ചിലര് തന്നെ തല്ലാന് വീട്ടില് ആളുകളെ വിട്ടുവെന്നും നിയമത്തിന്റെ പേര് പറഞ്ഞ് തന്റെ വീട് വരെ ആക്രമിക്കാന് വന്നുവെന്നുമാണ് ബാല പറയുന്നത്. പണക്കാരന് ആയാല് സങ്കടം ഇല്ലെന്നാണോ അവരുടെ വിശ്വാസമെന്നും ബാല ചോദിക്കുന്നു.\nവര്‍ഷങ്ങളായി മിനിസ്‌ക്രീന് രംഗത്തുളള താരമാണ് റിമി. ഒപ്പം പിന്നണി ഗായികയായും നിരവധി സിനിമകളില് പാടിയിരുന്നു ഗായിക. റിമി ടോമിയുടെതായി വരാറുളള സോഷ്യല് മീഡിയ പോസ്റ്റുകളെല്ലാം നിമിഷ നേരങ്ങള്‍ക്കുളളിലാണ് വൈറലാകാറുളളത്. തിരക്കുകള്‍ക്കിടെയിലും എറ്റവും പുതിയ വിശേഷങ്ങള് പങ്കുവെച്ച് ഗായിക എത്താറുണ്ട്. അതേസമയം ഇന്‍സ്റ്റഗ്രാമില് റിമി പങ്കുവെച്ച പുതിയൊരു ചിത്രം ആരാധകര് ഏറ്റെടുത്തിരിക്കുകയാണ്. സുഹൃത്തുക്കളായ രഞ്ജിനി ഹരിദാസ്, രഞ്ജിനി ജോസ് എന്നിവര്‍ക്കൊപ്പമുളള പുതിയ ചിത്രമാണ് റിമി പോസ്റ്റ് ചെയ്തത്. മുന്ന് പേരും മലയാളി\nറാണിയുമായി എന്റെ സ്വഭാവത്തിന് സാമ്യമുണ്ടെന്ന് പറയാന് പറ്റില്ലെന്ന് താരം\nഎക്കാലത്തെയും പ്രിയപ്പെട്ട നായികമാരില് ഒരാളാണ് മീന. സൂപ്പര്‍താരങ്ങളുടെയെല്ലാം നായികയായി നിരവധി സിനിമകളിലാണ് താരം അഭിനയിച്ചത്. ഒരിടവേളയ്ക്ക് ശേഷം ദൃശ്യം 2വിലൂടെ മലയാളത്തിലെത്തിയ താരം ശ്രദ്ധേയ പ്രകടനമാണ് കാഴ്ചവെച്ചത്.എഴ് വര്‍ഷത്തിന് ശേഷം ദൃശ്യം2ലെ റാണിയായുള്ള മീനയുടെ പ്രകടനം പ്രേക്ഷകര് ഒന്നടങ്കം ഏറ്റെടുത്ത്. മലയാളത്തിന് പുറമെ തെലുങ്ക് ദൃശ്യത്തിലും തന്റെ റോളില് മീന എത്തിയിരുന്നു. മുന്‍പ് എല്ലാവരേയും വിശ്വസിക്കുന്നയാള് ആയിരുന്നെന്നും ഇപ്പോള് അങ്ങനെയല്ലെന്നും നടി പറയുന്നു. ഇപ്പോള്, കാണുന്ന എല്ലാവരെയും\nജനപ്രിയ നായകന് ദിലീപിന്റേയും കാവ്യയുടേയും പുതിയ വിശേഷങ്ങള് അറിയാന് ആരാധകര് കാത്തിരിക്കാറുണ്ട്. ഇപ്പോഴിതാ, ദിലീപിന്റെയും കാവ്യയുടെതുമായി പുറത്തിറങ്ങിയ പുതിയൊരു ചിത്രം സോഷ്യല് മീഡിയയില് വൈറലായി മാറിയിരുന്നു. ക്ഷേത്ര ദര്‍ശനം നടത്തുന്നതിനിടെ എടുത്തൊരു ചിത്രമാണ് താരദമ്പതികളുടെതായി ആരാധകര് ഏറ്റെടുത്തിരിക്കുന്നത്. ജനപ്രിയ നായകന്റെ ആരാധക ഗ്രൂപ്പുകളില് അടക്കം ചിത്രം പ്രചരിക്കുന്നുണ്ട്. 2016ലായിരുന്നു ദിലീപിന്റെയും കാവ്യയുടെയും വിവാഹം നടന്നത്. സിനിമാലോകം ഒന്നടങ്കം ആഘോഷിച്ച താരവിവാഹം കൂടിയായിരുന്നു ഇവരുടേത്. മഹാലക്ഷ്മി എന്നാണ് മകള്‍ക്ക് ദിലീപും കാവ്യയും\nവൈ നോട്ട്..! അലീനയോടൊപ്പം "വാത്തി കമിങ്ങു"മായി നസ്രിയ; ശ്രദ്ധേയമായി വീഡിയോ\n"റൂട്ട്‌സി"ലെ ആദ്യ റിലീസ്; "ബാക്ക്പാക്കേഴ്‌സി"ന്റെ ട്രെയിലര് പുറത്ത്\nഒ.മാധവന്റെ കൊച്ചുമകളുടെ സിനിമയില് എസ്.എല് പുരത്തിന്റെ ചെറുമകള്\nചെന്നൈയില് നിന്ന് കൊല്‍ക്കത്തയിലേക്ക്; സൈക്കിളിലേറി അജിത്ത്; ചിത്രങ്ങള്


തീവണ്ടിക്ക് സമീപം കീ കീ ചലഞ്ച് കളിച്ച് യുവാക്കള്; കിട്ടിയത് എട്ടിന്റെ പണി, തുടര്‍ച്ചയായി മൂന്ന് ദിവസം റെയില്‍വേ സ്റ്റേഷന് വൃത്തിയാക്കല്,RPF Arrest3Youngsters For Performing Kiki Challenge On Running Trainkeralaonlinenews.com | Malayalam news, kerala news, onlinenews,\nതീവണ്ടിക്ക് സമീപം കീ കീ ചലഞ്ച് കളിച്ച് യുവാക്കള്; കിട്ടിയത് എട്ടി...\nതീവണ്ടിക്ക് സമീപം കീ കീ ചലഞ്ച് കളിച്ച് യുവാക്കള്; കിട്ടിയത് എട്ടിന്റെ പണി, തുടര്‍ച്ചയായി മൂന്ന് ദിവസം റെയില്‍വേ സ്റ്റേഷന് വൃത്തിയാക്കല്\nPublished: Friday 10 August 2018 03:22:58 PM\nമുംബൈ: തീവണ്ടിക്ക് സമീപം കീ കീ ചലഞ്ച് കളിച്ച യുവാക്കള്‍ക്ക് എട്ടിന്റെ പണി കൊടുത്ത് മഹാരാഷ്ട്ര കോടതി. മഹാരാഷ്ട്രയിലെ പാല്‍ഘര് ജില്ലാക്കോടതിയാണ് മൂന്ന് യുവാക്കള്‍ക്ക് കടുത്ത ശിക്ഷ നല്‍കിയിരിക്കുന്നത്. റെയില്‍വേ സ്റ്റേഷനില് വച്ച് കീ കീ ചലഞ്ച് വീഡിയോ ചിത്രീകരിച്ച ടിവി താരമടക്കമുള്ള മൂന്ന് യുവാക്കള്‍ക്ക് തുടര്‍ച്ചയായി മൂന്ന് ദിവസം റെയില്‍വേ സ്റ്റേഷന് വൃത്തിയാക്കാനാണ് കോടതി ശിക്ഷ വിധിച്ചത്.\nമഹാരാഷ്ട്രയിലെ വാസൈ റെയില്‍വെ സ്റ്റേഷനിലാണ് സംഭവം. ശ്യാം ശര്‍മ്മ(24), ധ്രുവ്(23), നിഷാന്ത്(20) എന്നിവരാണ് ഓടിക്കൊണ്ടിരുന്ന തീവണ്ടിക്ക് സമീപം കീ കീ ഡാന്‍സ് ചലഞ്ച് നടത്തിയത്. സോഷ്യല് മീഡിയ പങ്കുവച്ച വീഡിയോ നിമിഷ നേരം കൊണ്ട് വൈറലാവുകയും ചെയ്തു. ഒരാഴ്ച കൊണ്ട് 1.5 ലക്ഷം പേരാണ് വീഡിയോ കണ്ടത്. ഇത് പൊലീസിന്റെ ശ്രദ്ധയില് പെടുകയും അറസ്റ്റ് ചെയ്യുകയുമായിരുന്നുവെന്ന് മുതിര്‍ന്ന റെയില്‍വെ പ്രൊട്ടക്ഷന് ഫോഴ്സ് ഉദ്യോഗസ്ഥന് പറഞ്ഞു.\nരാവിലെ 11 മുതല് 2വരെയും വൈകിട്ട്3മുതല് അഞ്ച് വരെയുമാണ് ശുചിയാക്കേണ്ടത്. ഇത് മറ്റുള്ള യാത്രക്കാര്‍ക്ക് കീ കീ ചലഞ്ചിനെതിരായ ബോധവത്ക്കരണം കൂടിയാണെന്ന് ഒരു റെയില്‍വെ ഉദ്യോഗസ്ഥന് പറഞ്ഞു. ടെലിവിഷന് താരമായ ശ്യാം ശര്‍മയെയാണ് പോലീസ് പിടികൂടിയത്. സഹായിച്ച രണ്ടുപേരെക്കുറിച്ചും ഇയാളാണ് പോലീസിന് വിവരം നല്‍കിയത്. ഇന്ത്യന് ശിക്ഷാ നിയമം അനുച്ഛേദം 145 ബി, 147, 154യും റെയില്‍വേ നിയമം 156 പ്രകാരവുമാണ് യുവാക്കള്‍ക്ക് ശിക്ഷ വിധിച്ചത്. ഒരു വര്‍ഷം വരെ തടവു ശിക്ഷ ലഭിക്കാവുന്ന വകുപ്പുകളാണ് ഇവയെന്ന് കോടതി വിശദമാക്കി.\nസ്വന്തം ജീവനും മറ്റുള്ളവരുടെ ജീവനും ഒരു പോലെ അപകടകരമായ പ്രവൃത്തിയാണ് യുവാക്കള് ചെയ്തതെന്ന് കോടതി വിശദമാക്കി. അടുത്തിടെയാണ് ഡ്രേക്ക് എന്ന ഗായകന്റെ ഇന് മൈ ഫീലിങ്സ് എന്ന ഗാനത്തിന് ഓടിക്കൊണ്ടിരിക്കുന്ന വാഹനത്തില് നിന്ന് ചാടിയിറങ്ങി നൃത്തം ചെയ്യുന്ന വീഡിയോ സമൂഹമാധ്യമങ്ങളില് പ്രചരിച്ചത്. നിരവധി പേര് വീഡിയോ ചിത്രീകരിക്കാനുള്ള ശ്രമത്തിനിടയില് അപകടത്തില്‍പെട്ടിരുന്നു.\nഇതിനെ തുടര്‍ന്നാണ് ഇത്തരം ശ്രമങ്ങള്‍ക്കെതിരെ നടപടിയെടുക്കാന് തുടങ്ങിയത്. ഇത്തരം അപകടകരമായ പ്രവൃത്തികളില് ഏര്‍പ്പെടുന്നവര്‍ക്ക് മുന്നറിയിപ്പ് നല്‍കാന് ഈ വിധി സഹായകരമാകുമെന്ന് കോടതി പറഞ്ഞു.\nRead more topics: Arrest, Kiki Challenge, Train\nRPF Arrest3Youngsters For Performing Kiki Challenge On Running Train


പരേതന്, എഴുതിയത് സി വി ബാലകൃഷ്‌ണന് , വിഷയം നോവല് , ISBN 9788182670693, Published by Mathrubhumi Books ::: കേരളാ ബുക്ക് സ്റ്റോർ\nISBN : 9788182670693\nBook Name in English : Parethan\nഡി.എച്ച്. ലോറന്‍സിന്റെ അവസാന നോവലുകളിലൊന്നായ ഠവല ാമി ംവീ റശലറ ന്റെ പരിഭാഷ.\nയേശുകിസ്തുവിന്റെ ഉയര്‍ത്തെഴുന്നേല്പിന്റെയും ജീവിത ത്തിലേക്കു തിരികെ വന്നതിനുശേഷം അവന് എന്തു ചെയ്യുന്നുവെന്നതിന്റെയും കഥയാണ് പരേതന്. ക്രിസ്തുവിന്റെ ജീവിതത്തെയും മരണത്തെയും കുറിച്ചുള്ള പരമ്പരാഗത വ്യാഖ്യാനങ്ങള്‍ക്കപ്പുറം സഞ്ചരിക്കുന്ന കൃതി.\nWrite Your Review about പരേതന്


vs achuthananthan criticises assistant police commissioner\nതിരുവനന്തപുരം: സമരക്കാര്‍ക്കു നേരെ വെടിയുതിര്‍ത്ത അസിസ്റ്റന്റ് കമ്മിഷണര് കെ.രാധാകൃഷ്ണപിള്ള ധിക്കാരിയാണെന്നു പ്രതിപക്ഷ നേതാവ് വി.എസ്.അച്യുതാനന്ദന്. രാധാകൃഷ്ണപിള്ളയെ നഗ്നമായി ന്യായീകരിക്കുന്ന നിലപാടാണ് മുഖ്യമന്ത്രി ഉമ്മന്‍ചാണ്ടി സ്വീകരിച്ചതെന്നും അദ്ദേഹം കുറ്റപ്പെടുത്തി.\nഅത്യന്തം ഹീനമായ നടപടിയാണ് കോഴിക്കോട്ട് നടന്നത്. കുട്ടികള്‍ക്കു നേരെയാണ് രാധാകൃഷ്ണന് വെടിവച്ചത്. ഒരു മുന്നറിയിപ്പും ഇല്ലാതെയായിരുന്നു വെടിവയ്പ്. അസിസ്റ്റന്റ് കമ്മിഷനറെ സസ്‌പെന്‍ഡ് ചെയ്ത് അന്വേഷണം നടത്തണം. ഇയാള്‍ക്കെതിരെ നടപടിയെടുക്കാന് സര്‍ക്കാര് തയാറായിട്ടില്ല. പകരം പൊലീസ് നടപടിയെ സര്‍ക്കാര് ന്യായീകരിക്കുകയാണെന്നും വി.എസ് പറഞ്ഞു.\nവിദ്യാര്‍ഥിക്കു പഠിക്കാന് അവകാശം ഉണ്ടെന്നാണ് മുഖ്യമന്ത്രി ഉമ്മന് ചാണ്ടിയുടെ നിലപാട്. മെറിറ്റില്ലാത്ത വിദ്യാര്‍ത്ഥിയെ പഠിപ്പിക്കണമെന്നുണ്ടെങ്കില് സ്വാശ്രയ കോളേജിലാണ് പഠിപ്പിക്കേണ്ടത്. അല്ലാതെ സര്‍ക്കാര് കോളേജില് ചേര്‍ക്കുകയല്ല ഉമ്മന്‍ചാണ്ടി ചെയ്യേണ്ടിയിരുന്നതെന്നും വി.എസ് കുറ്റപ്പെടുത്തി.\nവിദ്യാര്‍ഥി സമരത്തെ മര്‍ദ്ദിച്ചൊതുക്കാന് അനുവദിക്കില്ലെന്നും പ്രതിപക്ഷ നേതാവ് പറഞ്ഞു.


ആ മരത്തണലില് ഇന്നും തിമ്മക്ക ഇരിക്കുന്നു, പ്രിയതമനേയും ഓര്‍ത്ത്. നിരക്ഷരരായ ദരിദ്ര ദമ്പതികളായിരുന്ന തിക്കമ്മയും ഭര്‍ത്താവ് ചിക്കയ്യയും പരിസ്ഥിതി സംരക്ഷണത്തിനായി ഇറങ്ങിത്തിരിച്ചത്, പുസ്തകങ്ങള് വായിച്ചോ യാത്ര ചെയ്‌തോ പഠിച്ചിട്ടോ ആയിരുന്നില്ല. ജീവിത്തിലെ അനുഭവങ്ങള് മാത്രമായിരുന്നു അവരുടെ പരിജ്ഞാനം.\nബാംഗ്ലൂര് ഗ്രാമീണ മേഖലയില് മകടി താലൂക്കിലെ ഹുലിക്കല് വില്ലേജില് ജനിച്ചു വളര്‍ന്ന തിമ്മക്ക ചെറുപ്പം കാലം മുതല് പാടത്തും പറമ്പത്തും ജോലി ചെയ്താണ് ജീവിച്ചത്. പിന്നീട് ഒരു കന്നുകാലിമേയ്ക്കുന്ന ബെക്കല് ചിക്കയ്യയെ വിവാഹം കഴിച്ചു. 25 വര്‍ഷത്തോളം മക്കളുണ്ടാകാതിരുന്ന ഇവര് മക്കളായി കരുതി വളര്‍ത്തിയത് മരങ്ങളേയും ചെടികളേയും ആയിരുന്നു. അവരുടെ ഗ്രാമത്തില് ഏറ്റവുമധികം ഉണ്ടായിരുന്നത് ആല് മരങ്ങളായിരുന്നു. തിമ്മക്കയും ഭര്‍ത്താവും ആല് മരങ്ങളുടെ തൈ ആണ് തയ്യാറാക്കിയത്. അതിനുശേഷം അടുത്ത ഗ്രാമമായ കുടൂരില് നാല് കിലോ മീറ്റര് ദൂരം വരെ ഇത് നടാന് തുടങ്ങി. രണ്ടാം വര്‍ഷം 15 തൈകളും മൂന്നാം വര്‍ഷം 20 തൈകളും നട്ടു. തൊട്ടി ഉപയോഗിച്ച് വെള്ളം കോരി ഇവ നനച്ചു. മുള്ളുചെടികള് വച്ച് മറച്ച് ആടുമാടുകളില് നിന്നും ചെടികളെ സംരക്ഷിച്ചു. 1991ല് തിമ്മക്കയുടെ ഭര്‍ത്താവ് മരിച്ചു. അദ്ദേഹത്തിന്റെ ഓര്‍മ്മക്കായി തിമ്മക്ക ചെടി വളര്‍ത്തല് തുടര്‍ന്നു.


തിരുവമ്പാടിയുടെ തിലകക്കുറി ശിവസുന്ദര് «eപത്രം – Kerala News – കേരള വാര്‍ത്തകള് – ePathram.com\nതിരുവമ്പാടിയുടെ തിലകക്കുറി ശിവസുന്ദര്\nലോകമെങ്ങും പരന്നുകിടക്കുന്ന ത്യശ്ശൂര്‍പ്പൂരത്തിന്റെ ആരാധക ലക്ഷണങ്ങള് മുഴുവന് കണ്ണും കാതും കൂര്‍പ്പിച്ചിരിക്കുന്ന ഒന്നാണ് മഠത്തിലെ വരവ്. പൂരത്തിന്റെ പ്രധാന ആകര്‍ഷണങ്ങളില് ഒന്നായ മഠത്തിലെ വരവിനു സാരഥ്യമേകുന്നത് തിരുവമ്പാടിയുടെ അഭിമാന താരമായ ശിവസുന്ദരന് ആണ്. ഇതിനോടകം തുടര്‍ച്ചയായി ആറു തവണയിലധികം തവണ ശിവസുന്ദര് ത്യശ്ശൂര് പൂരത്തില് തിരുവമ്പാടിക്കു വേണ്ടി നായകത്വം വഹിച്ചുകഴിഞ്ഞു. തൃശ്ശൂര് പൂരത്തിന്റെ തിടമ്പാനയെന്ന പേരും പെരുമയും ശിവസുന്ദര് എന്ന ഗജവീരന്റെ ജീവിതത്തെ തന്നെ മാറ്റി മറിച്ചിരിക്കുന്നു. ഇന്നവനു കേരളത്തിന്റെ മുക്കിലും മൂലയിലും ആരാധകര് അനവധിയാണ്. പങ്കെടുക്കുന്ന പ്രധാന ഉത്സവങ്ങളില് എല്ലാം ഇവന് ഒരു പ്രധാന ആകര്‍ഷകമാണ്.\nമഠത്തിലെ വരവിനു സ്വര്‍ണ്ണതലേക്കെട്ടിലെ സ്വര്‍ണ്ണക്കുമിളകളില് ഉച്ചവെയില് പതിക്കുമ്പോള് പുറപ്പെടുന്ന തങ്കപ്രഭയില് കുളിച്ച ഉറച്ചചുവടും ഉയര്‍ന്ന ശിരസ്സുമായി അതിഗംഭീരമായ പ്രൗഡിയോടെ അവന് കടന്നു വരുമ്പോള് കാഴ്ചക്കാരായ ആയിരക്കണക്കിനു ആരാധകരുടെ ആര്‍പ്പുവിളികള്‍ക്ക് മട്ടന്നൂരിന്റെ മേളത്തേക്കാള് മുഴക്കമേറും.\nനല്ല തലയെടുപ്പും വിരിഞ്ഞ മസ്തകവും, വീണെടുത്ത കൊമ്പും, നിലത്തിഴയുന്ന തുമ്പിയും, പതിനെട്ട് നഖവും ഒന്നിനൊന്ന് ചേര്‍ച്ചയുള്ള ഉടലഴകും ഇവനെ പേരിനെ അര്‍ത്ഥമാക്കുന്ന തരത്തില് ആനകള്‍ക്കിടയിലെ സുന്ദരനാക്കുന്നു. എന്തെങ്കിലും ഒരു കുറവെന്ന് പറയാവുന്നത് ഇടനീളം അല്‍പം കുറവാണെന്നതാണ്. ശാന്തസ്വഭാവിയായ ഇവന് എപ്പോഴും പ്രൗഡമായ നില്‍പ്പിലൂടെ ആളുകളെ ആകര്‍ഷിക്കുന്നു. മുപ്പത്താറാം വയസ്സില് കലഭകേസരി, മാതംഗകേസരി എന്നിങ്ങനെ വിവിധ അംഗീകാരങ്ങള് ഇവനെ തേടിയെത്തിയതും ഇവന്റെ മേല്‍പ്പറഞ്ഞ പ്രത്യേകതകള് കൊണ്ടുതന്നെയാണ്.\nകാട്ടിലെ വാരിക്കുഴിയില് പെട്ട പിടിയാനയെ ഒഴിവാക്കി അതിന്റെ കുഞ്ഞിനെ ഫോറസ്റ്റുദ്യോഗസ്ഥര് നാട്ടിലെത്തിച്ചു. അങ്ങിനെ കോടനാട്ടെ കളയില് എത്തിയ കൊമ്പന്‍കുട്ടിയില് പലരും കണ്ണുവെച്ചു. അനുസരണയുടേ ആദ്യ പാഠങ്ങള് പഠിച്ച കോടനാടു കൂട്ടില് നിന്നും ഇവനെ ആലുവക്കാരനായ ഒരു ബിസിനസ്സുകാരന് സ്വന്തമാക്കി പുറത്തിറക്കി. കൊച്ചു പയ്യന്റെ വികൃതിയും കുസൃതിയും നിറഞ്ഞ നാളുകള്‍ക്കിടയിലേപ്പോഴോ ഒരു കൈമാറ്റത്തിലൂടെ അവന് തൃശ്ശൂര്‍ക്കാരുടെ കയ്യില് വന്നു പെട്ടു. തൃശ്ശൂരില് അവന് എത്തിപ്പെട്ടത് പൂക്കോടന് ഫാന്‍സിന്റെ കയ്യിലായിരുന്നു. ആനയെ എങ്ങിനെ നോക്കണമെന്നും സ്നേഹിക്കണമെന്നും മറ്റുള്ളവര്‍ക്ക് മാതൃകയായ ഫ്രാന്‍സിസിന്റെ മാനസപുത്രനായി ശിവന്. ആദ്യകാലത്ത് തടിപിടിക്കലുമായി കഴിഞ്ഞ ഇവനെ അധികം പൂരങ്ങളില് കാണാറില്ലായിരുന്നു. എന്നാല് മെല്ലെ മെല്ലെ അവന് അരങ്ങത്തേക്ക് എത്തി ആനക്കമ്പക്കാരുടെ മനം കവര്‍ന്നു. തൃശ്ശൂരിന്റെ തട്ടകത്തില് ആനചന്തത്തിന്റെ പുതിയ ഒരു മാതൃകയായി അവന് വളര്‍ന്നുയരുവാന് പിന്നെ അധികം താമസിച്ചില്ല.\nതിരുവമ്പാടി ചന്ദ്രശേഖന്റെ അവിചാരിതമായ വിയോഗമാണ് പെട്ടൊന്നൊരു ആനയെ വാങ്ങുന്നതിലേക്ക് തിരുവമ്പാടിക്കാരെ കൊണ്ടെത്തിച്ചത്. ചന്ദ്രശേഖരനൊത്ത ഒരു ആനയെ തന്നെ വേണം അവന്റെ പകരക്കാരനായി വാഴിക്കാന് എന്ന് തട്ടകത്തുകാര്‍ക്ക് നിര്‍ബന്ധം ഉണ്ടായിരുന്നു. അതിനായുള്ള അന്വേഷണങ്ങള് കേരളക്കരയും കടന്ന് ബീഹാര് ഉള്‍പ്പെടെ ഉള്ള ഉത്തരേന്ത്യന് മണ്ണിലുമെത്തി. തലയെടുപ്പ് മാത്രമല്ല നല്ല ലക്ഷണത്തികവും വേണം എന്നതിനാല് അത്തരം ഒരു ആനചന്തത്തെ അവര്‍ക്ക് അവിടെ നിന്നും കണ്ടെത്തുവാനായില്ല എന്നതാണ് സത്യം.ഒടുക്കം അവരുടെ അന്വേഷണം ഒരുവനില് മുട്ടി നിന്നു. അതെ തൃശ്ശൂരില് തന്നെയുള്ള പൂക്കോടന് ശിവന് എന്ന ആനചന്തത്തില് ആയിരുന്നു അത്.\nഅഴകും ലക്ഷണത്തികവും ഒത്തിണങ്ങിയ ആനയെ ആവശ്യക്കാര്‍ക്ക് ശ്ശി ബോധിച്ചു എങ്കിലും ഉടമസ്ഥന് ആതിനെ വില്‍ക്കാന് തയ്യാറായില്ലെങ്കിലോ? അതെ ആരെങ്കിലും വന്ന് ചോദിക്കേണ്ട താമസം കൊള്ളാവുന്ന കയ്യിലുള്ള വിലയ്ക്ക് ആനയെ വില്‍ക്കുന്നവര് ഉണ്ടാകാം എന്നാല് ശിവനാനയെ വില്‍ക്കുവാന് തല്‍ക്കാലം ഉദ്ദേശ്യം ഇല്ലെന്ന് ഉടമ തീര്‍ത്തു പറഞ്ഞു. കാരണം അവന് അത്രയ്ക്ക് പ്രിയപ്പെട്ടവന് ആണെന്നത് തന്നെ. പൂക്കോടന് ഫ്രാന്‍സിസ് എന്ന ഉടമയും പൂക്കോടന് ശിവന് എന്ന ആനയും ആനയുടമയും തമ്മിലുള്ള ആത്മബന്ധം അത്രയ്ക്ക് അഗാധം. കാടുകയറി തിരിച്ചുവന്ന് സ്നേഹത്തിന്റെ അളവു തെളിയിച്ചവനാണ് ശിവന്. അങ്ങിനെയുള്ള ഒരാനയെ ആരെങ്കിലും ചെന്ന് ചോദിച്ചാല് കൊടുക്കുവാന് തയ്യാറാകുമോ? ആവശ്യക്കാരുടെ സമ്മര്‍ദ്ദം ഏറിയപ്പോള് അന്നേവരെ കേരളത്തില് ഒരാനയ്ക്കും കേള്‍ക്കത്ത ഒരാളും വാങ്ങാന് കൂട്ടാക്കാത്ത ഒരു വിലയങ്ങ് പറഞ്ഞു. ഇരുപത്തെട്ട് ലക്ഷം!! ഒരാനയ്ക്ക് പത്തോ പന്ത്രണ്ടോ ലക്ഷം രൂപയില് കൂടുതല് വിലയില്ലാത്ത സമയത്ത് ഇരട്ടിയിലധികം വില പറഞ്ഞാല് വന്നവര് തിരിച്ചു പോകും എന്ന ധാരണയില് ആയിരിക്കാം ഇങ്ങനെ ഒരു വില പറഞ്ഞത്. എന്നാല് ഇതു കേട്ട് ഞെട്ടിയത് വാങ്ങാന് വന്നവര് ആയിരുന്നില്ല മറിച്ച് അവരുടെ മറുപടി കേട്ട് ഞെട്ടിയത് ആനയുടെ ഉടമയായിരുന്നു. ഇരുപത്തെട്ടെങ്കില് ഇരുപത്തെട്ട് ദാ പിടിച്ചോ അഡ്വാന്‍സ്. കൊടുക്കാന് ഉദ്ദേശിക്കാത്ത സാധനത്തിനു കേട്ടുകേള്‍വി പോലും ഇല്ലാത്ത വില പറയുന്നവര് സൂക്ഷിക്കുക ഇത്തരം അബദ്ധങ്ങള് നിങ്ങള്‍ക്കും പറ്റിയേക്കാം. ഒടുക്കം ക്ഷേത്രത്തില് നടയിരുത്തുവാന് ആണെന്ന ഒറ്റക്കരാണത്താല് ഉടമസ്ഥന് ആനയെ വില്‍ക്കുവാന് തയ്യാറായി.\nഗള്‍ഫിലെ പ്രമുഖ വ്യവസായിയും തിരുവമ്പാടിയുടെ അമരക്കാരില് ഒരാളുമായ സുന്ദര് മേനോന് ആയിരുന്നു ആനയെ വാങ്ങിയത്. തുടര്‍ന്ന് 2003-ഫെബ്രുവരില് ആണ് പൂക്കോടന് ശിവന് എന്ന ഇവനെ ശിവസുന്ദര് എന്ന പേരില് തിരുവമ്പാടിയില് നടയ്ക്കിരുത്തിയത്. ആനയെ നടയ്ക്കിരുത്തി തൊഴുതു പ്രാര്‍ത്ഥിച്ച് പോകുന്ന പലരും ഉണ്ടാകാം. എന്നാല് സുന്ദര്‍മേനോന് ആ വിഭാഗത്തില് പെടുന്ന ആളല്ല. ശിവസുന്ദറും സുന്ദര് മേനൊനും തമ്മില് നല്ല അടുപ്പമാണ്. എത്ര വലിയ തിരക്കിനിടയിലും അവന്റെ കാര്യങ്ങളില് സുന്ദര് മേനോനു പ്രത്യേക ശ്രദ്ധയുണ്ട്. നീരുകാലമായാല് പിന്നെ സുന്ദര് മേനോന്റെ വീട്ടുവളപ്പിലാണ് അവന്റെ വിശ്രമകാലം.നീരുകാലത്തുപോലും പാപ്പാന്മാരുമായി വലിയ തോതില് വഴക്കിനും വയ്യാവേലിക്കും പോകാതെ, മറ്റുള്ളവരെ അപേക്ഷിച്ച് ശാന്തസ്വഭാവക്കാരനാണ് ശിവസുന്ദര് . വര്‍ഷവര്‍ഷം അവനു സുഖചികിത്സയും അവിടെ വച്ച് തന്നെ.\nഅടുത്തിടെ ശിവസുന്ദറിന്റെ ജീവചരിത്രവും ഒപ്പം ഒരു സംഗീത ആല്‍ബവും ശ്രീ സുന്ദര് മേനോന് നിര്‍മ്മിക്കുകയുണ്ടായി.ഈ4എലിഫെന്റിലൂടെ മലയാളികള്‍ക്ക് പരിചിതനായ ശ്രീകുമാര് അരൂക്കുറ്റിയാണ് രചനയും സംവിധാനവും നിര്‍വ്വഹിച്ചത്. മധു ബാലകൃഷ്ണന് ഗാനം ആലപിച്ചിരിക്കുന്നത്. ഭാരതപ്പുഴയിലും മറ്റും ചിത്രീകരിച്ചിരിക്കുന്ന ഈ പ്രോഗ്രാമില് അതിഥിതാരങ്ങളായി പാമ്പാടി രാജന്, പാമ്പാടി സുന്ദര്‍ന്, അടിയാട്ട് അയ്യപ്പന് എന്നീ ആനകളും കടന്നു വരുന്നു.\n« പറഞ്ഞാല് തീരാത്ത പൂരപ്പെരുമയിലൂടെ\n« ഇലഞ്ഞിച്ചോട്ടില് മേളപ്പെരുമഴ തീര്‍ക്കാന് പെരുവനം കുട്ടന്മാരാര്


Flashback Saturday: When Thala Ajith Has A Serious Relationship With Heera Rajagopal | ശാലിനിയ്ക്ക് മുന്‍പ് അജിത്തിന്റെ മനസ് കീഴടക്കിയ താരസുന്ദരി; ഹീരയെ വിവാഹം കഴിക്കാനിരുന്നിട്ടും മുടങ്ങി പോയി - Malayalam Filmibeat\nതമിഴ്‌നാട്ടില് ഏറ്റവുമധികം ആരാധകരുള്ള നായകനാണ് തല എന്ന് വിളിപ്പേരുള്ള നടന് അജിത്ത്. മലയാളികളുടെ പ്രിയപ്പെട്ട നടി ശാലിനിയെ ജീവിതസഖിയാക്കി താരം കേരളത്തിലും ഒട്ടനവധി ആരാധകരെ സ്വന്തമാക്കിയിട്ടുണ്ട്. കഴിഞ്ഞ ദിവസം ശാലിനിയുടെ ജന്മദിനത്തില് അജിത്തുമായിട്ടുള്ള പ്രണയകഥ വൈറലായിരുന്നു. ഭാര്യയ്ക്കും രണ്ട് മക്കള്‍ക്കുമൊപ്പം സന്തോഷത്തോടെ കഴിയുകയാണ് താരമിപ്പോള്.\n1990 ല് വെള്ളിത്തിരയിലെത്തിയ അജിത്ത് 2000 ലാണ് ശാലിനിയെ വിവാഹം കഴിക്കുന്നത്. ശാലിനിയെ സ്‌നേഹിക്കുന്നതിനും ഏറെ മുന്‍പ് അജിത്തിന് മറ്റൊരു പ്രണയമുണ്ടായിരുന്നു. ഇക്കാര്യം സൂചിപ്പിച്ചു കൊണ്ടുള്ള ചില റിപ്പോര്‍ട്ടുകളാണ് ഇപ്പോള് പ്രചരിക്കുന്നത്. നടി ഹീര രാജഗോപാലുമായി ഉണ്ടായിരുന്ന തലയുടെ പ്രണയകഥയാണ് ശ്രദ്ധയമാവുന്നത്.\nസിനിമയിലെത്തിയ തുടക്കകാലം മുതല് സൂപ്പർ ഹിറ്റ് സിനിമകളിലൂടെ അജിത്ത് പ്രേക്ഷകരുടെ മനസില് സ്ഥാനം നേടി എടുത്തിരുന്നു. പലപ്പോഴും അജിത്തിൻ്റെ സിനിമകളെ കുറിച്ചുള്ള വാര്‍ത്തയെക്കാളും അന്നത്തെ മുന്‍നിര നായികയായ ഹീര രാജഗോപലുമായി ഉണ്ടായിരുന്ന പ്രണയബന്ധമാണ് ചര്‍ച്ചയാക്കപ്പെട്ടത്. കോളിവുഡ് സിനിമാ ഇന്‍ഡസ്ട്രിയിലെ ഏറ്റവും സെന്‍സേഷണലായ പ്രണയബന്ധമായിരുന്നു അജിത്തിൻ്റെയും ഹീരയുടെയും. പിന്നീട് ഈ ബന്ധത്തിന് എന്താണ് സംഭവിച്ചതെന്നും ഹീരയെ ഒഴിവാക്കി അജിത്ത് ശാലിനിയെ വിവാഹം കഴിക്കുന്നതിലേക്ക് കാര്യങ്ങൾ എത്തിയത് എങ്ങനെ ആണെന്നുമൊക്കെ ആരാധകർ അറിയാൻ കാത്തിരിക്കുന്ന കാര്യങ്ങളാണ്.\nഇപ്പോൾ സജീവമല്ലെങ്കിലും അന്ന് തെന്നിന്ത്യയിലെ സൂപ്പര് നായികമാരില് ഒരാളായിരുന്നു ഹീര രാജഗോപല്. ശാലിനിയെ കണ്ടുമുട്ടുന്നതിന് മുന്‍പ് തന്നെ ഹീരയെ വിവാഹം കഴിക്കണമെന്ന് അജിത്ത് ആലോചിച്ചിരുന്ന കാര്യമാണ് ഇപ്പോൾ പ്രചരിക്കുന്നത്. ഇരുവരും ആദ്യമായി ഒന്നിച്ചഭിനയിച്ച കാതല് കോട്ടൈ എന്ന ചിത്രത്തിന്റെ ഷൂട്ടിങ്ങിനിടയില് തന്നെ ഇരുവരും പ്രണയത്തിലായി. സെറ്റിലിരുന്ന് തന്നെ അജിത്ത് ഹീരയ്ക്ക് പ്രണയലേഖനങ്ങള് എഴുതിയിട്ടുണ്ട്. തമിഴിലെ അറിയപ്പെടുന്ന കലാകാരന്മാരില് ഒരാളായ ബൈയിലവന് രംഗനാഥന് ഒരിക്കല് സെറ്റിൽ നിന്നും അജിത്തിൻ്റെയും ശാലിനിയുടെയും പ്രണയലേഖനം വായിച്ചിട്ടുണ്ട്. അങ്ങനെയാണ് രഹസ്യമാക്കി വെച്ച ബന്ധത്തെ കുറിച്ച് പുറംലോകം അറിഞ്ഞ് തുടങ്ങിയത്.\nഎന്നാല് തുടക്കത്തിൽ തന്നെ ഹീരയുടെ അമ്മ ഈ ബന്ധത്തില് എതിര്‍പ്പ് പ്രകടിപ്പിപ്പിച്ചു. വളരെ ചെറിയ പ്രായത്തില് തന്നെ മകളുടെ ജീവിതം കുഴപ്പത്തിലാക്കാന് അമ്മ ആഗ്രഹിച്ചിരുന്നില്ല. അമ്മയുടെ ഇഷ്ടക്കുറവിനെ കുറിച്ച് റിപ്പോർട്ടുകൾ വന്നിട്ടുണ്ടെങ്കിലും ഇരുവരും പ്രണയം അവസാനിപ്പിച്ചതിന്റെ യഥാര്‍ഥ കാരണം ഇനിയും വ്യക്തമല്ല. തന്നോടുള്ള ഹീരയുടെ പെരുമാറ്റത്തില് വന്ന മാറ്റം അജിത്തിന് ഉള്‍കൊള്ളാന് കഴിഞ്ഞിരുന്നില്ലെന്നും അതൊക്കെയാണ് ഇവരുടെ ബന്ധത്തിൽ വിള്ളലുണ്ടാക്കിയതെന്നും പറയപ്പെടുന്നു. കാതല് കോട്ടൈ എന്ന ചിത്രത്തിന് ശേഷം 'തെടറും' എന്ന സിനിമയിലും ഇതേ ജോഡികള് നായിക, നായകന്മാരായി അഭിനയിച്ചിട്ടുണ്ട്.\nഹീരയുമായിട്ടുള്ള പ്രണയബന്ധം അവസാനിച്ചതിന് ശേഷം 1999 ലാണ് അജിത്തും ശാലിനിയും കണ്ടുമുട്ടുന്നത്. സിനിമകളിൽ കണ്ട് മടുത്തിട്ടുള്ളത് പോലൊരു ലവ് സ്റ്റോറിയാണ് ഇവരുടെ ജീവിതത്തിൽ നടന്നത്.1999 ല് പുറത്തിറങ്ങിയ അമര്‍ക്കളം എന്ന സിനിമയിലൂടെയാണ് ശാലിനിയും അജിത്തും ആദ്യമായി ഒന്നിച്ചഭിനയിക്കുന്നത്. ആ സിനിമയിലെ പ്രധാനപ്പെട്ടൊരു ആക്ഷന് രംഗം ചിത്രീകരിക്കുന്നതിനിടെ അജിത്ത് പിടിച്ചിരുന്ന കത്തി അറിയാതെ ശാലിനിയുടെ കൈതണ്ടയില് തട്ടി വലിയൊരു മുറിവുണ്ടായി. വേദനയോടെ കരയുന്ന ശാലിനിയെ കണ്ട് അജിത്തിന്റെ മനസ് വേദനിച്ചു. ആ കുറ്റബോധമാണ് പിന്നീട് പ്രണയമായി മാറിയത്. ഒരു വർഷത്തോളം നീണ്ട പ്രണയത്തിന് ശേഷം വീട്ടില് പറഞ്ഞ് 2000 ല് ഇരുവരും വിവാഹിതരായി.\nFlashback Saturday: When Thala Ajith Has A Serious Relationship With Heera Rajagopal


കമന്‍റോളികള്‍ക്ക് മറുപടികൊടുത്ത് സിത്താര – Koottukari\nകമന്‍റോളികള്‍ക്ക് മറുപടികൊടുത്ത് സിത്താര\n8 November 2020 8 November 2020 Krishna R\t1 Comment\tplayback singers, sithara\nസെലിബ്രേറ്റികളാകട്ടെ സാധാരണക്കാര് ആകട്ടെ നവമാധ്യമങ്ങളില് ഒരു ഫോട്ടോ പോസ്റ്റ് ചെയ്താല് കമന്‍റുകൊണ്ട് പൊങ്കാലതീര്‍ക്കാന് ചിലര് കച്ചകെട്ടി ഇറങ്ങാറുണ്ട്. അത്തരത്തിലുള്ളവര്‍ക്കെതിരെയാണ് പിന്നണിഗായിക സിത്താര വീഡിയോ പോസ്റ്റ് ചെയ്തത്.\nസിത്താര കഴിഞ്ഞ ദിവസം മോളുമായുള്ള യാത്രവേളയിലുള്ള ഫോട്ടോ ഇന്‍സ്റ്റാഗ്രാമില് പോസ്റ്റ് ചെയ്തിരുന്നു. ആ ഫോട്ടോയ്ക്ക് ഒരുകൂട്ടം ആള്‍ക്കാര് ഇട്ട കമന്‍റിന് മറുപടിയെന്നോണം പോസ്റ്റ് ചെയ്ത വീഡിയോയാണ് ഇപ്പോള് വൈറല് ആയിരിക്കുന്നത്.\nവീഡിയോയില് സിത്താര മേക്കോപ്പോടു കൂടി വന്ന് മേക്കപ്പ് അഴിച്ച് തന്‍റെ യഥാര്‍ത്ഥ രൂപം ഇപ്രകാരമാണെന്ന് പറയുന്നുണ്ട്. വിലകൂടി കോസ്റ്റ്യൂമില് വരുന്നത് ഓരോ പ്രോഗ്രാമിന്‍റെ ഭാഗമായിട്ടാണ്. വിലകൂടിയ ഡ്രസ് താന് ധരിക്കാന് ഇഷ്ടപ്പെടുന്നില്ല. ഡ്രസ് എങ്ങനെ ധരിക്കണമെന്ന് ഓരോ വ്യക്തിയുടെയും ഇഷ്ടമാണ്. മേക്കപ്പില് വരുമ്പോള് ഗംഭീരം എന്നുപറയുകയും സ്വതസിദ്ധമായ ശൈലിയില് വരുമ്പോള് മോശം കമന്‍റിടുന്നത് എന്തുകൊണ്ടാണ്. ഞാന് മോളുമായി യാത്രവേളയില് പോയപ്പോള് സ്വകാര്യനിമിഷമാണ് ഞാന് നവമാധ്യമങ്ങളില് പോസ്റ്റ് ചെയ്തത്.\nഅത് എന്‍റെ സ്വാതന്ത്യ്രമാണ്. ട്രാന്‍സ് ജെന്‍ഡര്,ചപ്പാത്തികല്ല് വില്‍ക്കുന്ന ബംഗാളി സ്ത്രീ, തുടങ്ങിയ കമന്‍റുകളാണ് പോസ്റ്റിന് ചിലര് നല്‍കിയത്. അവരൊക്കെ മനുഷ്യര് അല്ലേ. അവരെ ഇങ്ങനെ അവഹേളിക്കുന്നത് എന്തിന്‍റെ അടിസ്ഥാനത്തിലാണെന്നും താരം ചോദിക്കുന്നുണ്ട്. ഒരുനിമിഷം മതി നമ്മൊളൊക്കെ അഹങ്കരിക്കുന്ന നമ്മുടെ രൂപം തത്തിനും സ്ഥാനമാനങ്ങള്‍ക്കും മാറ്റം വരുവാനെന്നും മനുഷ്യനെ മനുഷ്യനായി കാണാന് ശ്രമിക്കണമെന്നും സിത്താര വിഡിയോയില് പറയുന്നു.\n← ഐപിഎല്2020 രമേഷ് മന്നത്തിന് അപ്രതീക്ഷിത ‘കണക്കുകൂട്ടല്’\nനിവിന് പോളിയുടെ ” കനകം കാമിനി കലഹം “കൂടുതല് വിശേഷങ്ങളിലേക്ക് →\nആരോഗ്യ വകുപ്പിന്റെ കോവിഡ് അവബോധ വീഡിയോകൾക്ക് ശബ്ദമായ ദമ്പതികൾ.\n8 May 20219May 2021 Super Admin\t0\nOne thought on “കമന്‍റോളികള്‍ക്ക് മറുപടികൊടുത്ത് സിത്താര”\n9 November 2020 at 7:55 am\nEe nashicha manushyarude idayil jeevikkan prayasamanu . Full support Sithara


സ്പ്രിംഗ്-ലോഡഡ് സേഫ്റ്റി സ്വിംഗ് ഗേറ്റ് - ഐ-ലിഫ്റ്റ് ഉപകരണം\nസ്പ്രിംഗ്-ലോഡഡ് സുരക്ഷാ സ്വിംഗ് ഗേറ്റ്\nസ്പ്രിംഗ്-ലോഡുചെയ്ത ഈ സ്വിംഗ് ഗേറ്റ് ഒരു സംരക്ഷണ തടസ്സമായി വർത്തിക്കുകയും അധിക സുരക്ഷയ്ക്കായി അനധികൃത പ്രവേശനം തടയുകയും ചെയ്യുന്നു. കഠിനമായ തൊഴിൽ സാഹചര്യങ്ങളിൽ വർഷങ്ങളോളം വിശ്വസനീയമായ സേവനം ഉറപ്പാക്കുന്നതാണ് സ്റ്റീൽ ട്യൂബിംഗ് നിർമ്മാണം. സ്വയം അടയ്ക്കുന്ന രൂപകൽപ്പന ഒരു അധിക സ and കര്യമായും സുരക്ഷാ മുൻകരുതലായും സുരക്ഷാ ഗേറ്റ് സ്വപ്രേരിതമായി അടയ്ക്കുന്നു. ക്രമീകരിക്കാവുന്ന വീതി ഗേറ്റിൽ ആപ്ലിക്കേഷനും ലൊക്കേഷൻ വൈവിധ്യത്തിനും വിവിധ വലുപ്പത്തിലുള്ള പ്രവേശന പാതകൾ ഉൾക്കൊള്ളുന്നു. ഇരുണ്ട അല്ലെങ്കിൽ മങ്ങിയ വെളിച്ചമുള്ള അന്തരീക്ഷത്തിൽ ഉയർന്ന ദൃശ്യപരതയ്ക്കായി മഞ്ഞ വർണ്ണ ഫിനിഷ് ഉൾപ്പെടുന്നു. തരം സ്വയം അടയ്ക്കുന്ന സുരക്ഷാ ഗേറ്റാണ്.\nക്രമീകരിക്കാവുന്ന നീളം: സ്റ്റെപ്ലെസ് ക്രമീകരിക്കാവുന്ന നീളം, ക്രമീകരിക്കാവുന്ന നീളം: 22 "-40"\nതിരിക്കാവുന്നവ: ഭ്രമണം0മുതൽ 90 ഡിഗ്രി വരെയാണ്, യാന്ത്രികമായി തിരികെ കുതിക്കുന്നു.\nപ്ലാസ്റ്റിക് കോളറുകൾ: പ്ലാസ്റ്റിക് കോളറുകൾ അഴിച്ചുമാറ്റുന്നതിലൂടെ കർശനമാക്കുന്ന നീളം.\nറബ്ബർ സേഫി പാഡ്: സ്വിംഗ് ഇംപാക്ട് കുറയ്ക്കുന്നതിന് ഒരു വാതിലിലോ മതിലിലോ സ്ഥാപിക്കാം.\nമറഞ്ഞിരിക്കുന്ന സ്പ്രിംഗ് കറങ്ങുന്ന സംവിധാനം: എൻ-മനോഹരവും സുരക്ഷിതവും വിശ്വസനീയവുമാണ്.\nമൗണ്ടിംഗ് ബോൾട്ടുകൾ ഉൾപ്പെടെ: ഒന്നിലധികം പരിതസ്ഥിതികൾക്കനുസൃതമായി2റ round ണ്ട് യു-ബോൾട്ടുകളും2സ്ക്വയർ യു-ബോൾട്ടുകളും.\nപ്ലാസ്റ്റിക് റോളിംഗ് സ്റ്റെപ്പ് സ്റ്റീൽ\nവ്യാവസായിക സ്റ്റീൽ റോളിംഗ് ഗോവണി\nപോർട്ടബിൾ സ്റ്റാക്ക് റാക്കുകൾ


പ്രണയം ഇങ്ങനെയൊക്കെയാണ് ; തളർച്ചയിലും പ്രണവിന് ഷഹ്നയുണ്ടല്ലോ സഖിയായി - ഇ വാർത്ത | evartha Love is just like this; Pranav can hold shahnas hand marriage in thrissur\nപ്രണയം ഇങ്ങനെയൊക്കെയാണ് ; തളർച്ചയിലും പ്രണവിന് ഷഹ്നയുണ്ടല്ലോ സഖിയായി\nEvartha Desk4March 2020\nഇരിങ്ങാലക്കുട: പ്രണയം ഇങ്ങനെയൊക്കെയാണ്. ആരോടും പറയാതെ, ആരും അറിയാതെ ഒറ്റ നോക്കിൽ ഒറ്റ വാക്കിൽ മനസ്സുകളെ തമ്മിൽ അടുപ്പിക്കും. അത്തരമൊരു മനോഹര പ്രണയത്തിന് സാക്ഷ്യം വഹിച്ചിരിക്കുകയാണ് തൃശൂർ ഇരിങ്ങാലക്കുടയിലെ നാട്ടുകാർ. ശരീരം തളർന്നു ജീവിതം വീൽചെയറിലായ പ്രണവും ഷഹ്നയുമാണ് ആ മനോഹര പ്രണയ ജോഡികൾ. നേരിൽക്കണ്ടു പിറ്റേന്നാണ് കുറവുകൾക്കൊപ്പം കൂട്ടായി പ്രണവിനോടൊപ്പം ഷഹ്ന ജീവിതസഖിയായത്.\nകുടുംബത്തിന്റെയും പ്രണവിന്റെയും എതിർപ്പിനെ മറികടന്നുള്ള വിപ്ലവകരമായ തീരുമാനമായിരുന്നു ഷഹ്നയുടേത്. പ്രണയം വീട്ടിലറിഞ്ഞതോടെ എതിർപ്പുകൾ.എന്നാൽ അതൊന്നും വകവയ്ക്കാതെ തന്റെ പ്രിയപ്പെട്ടവനെ അങ്ങനെയങ്ങ് കൈവിടാതെ ഷഹന പ്രണവിനോടൊപ്പം കൂടുകയായിരുന്നു. ഒരു നാട് മുഴുവൻ അപ്പോൾ മംഗളങ്ങൾ നേർന്ന് അവർക്കൊപ്പം ഉണ്ട്. തിരുവനന്തപുരം സ്വദേശിനി ഷഹന ഇപ്പോൾ പ്രണവിന്റെ നല്ലപാതിയാണ്. ഇവരുടെ വിവാഹദൃശ്യങ്ങൾ കൊണ്ട് നിറയുകയാണ് സമൂഹമാധ്യമങ്ങൾ. ക്ഷേത്രനടയിൽ വീൽചെയറിലിരുന്നാണ് പ്രണവ് ഷഹനയുടെ കഴുത്തിൽ താലി ചാർത്തിയത്.\nപ്രണയം രണ്ടു ശരീരങ്ങൾ തമ്മിൽ അല്ല രണ്ടു മനസുകൾ തമ്മിൽ ആണെന്ന് അവർ തെളിയിച്ചു പ്രിയ സഹോദരന് വിവാഹ മംഗളാശംസകൾപ്രണവ് ❤ഷഹാനPranav Tuttumon 😘😘😘\nPosted by Nisam Vellangalloor on Monday, March 2, 2020\nഷഹ്നയുടെയും പ്രണവിന്റെയും ആ പ്രണയകഥ ഇങ്ങനെ:\nബികോം വിദ്യാർഥിയായിരിക്കെ6വർഷം മുൻപ് കുതിരത്തടം പൂന്തോപ്പിൽ നടന്ന ബൈക്ക് അപകടത്തിൽ താഴേക്കാട് സ്വദേശി മണപറമ്പിൽ സുരേഷ് ബാബുവിന്റെ മകൻ പ്രണവിന്റെ ശരീരം തളർന്നു.നെഞ്ചിനു താഴേക്കു തളർന്നെങ്കിലും പ്രണവുമായി നാട്ടിലെ ആഘോഷങ്ങൾക്കെല്ലാം കൂട്ടുകാർ എത്തുമായിരുന്നു. മനസ്സു നിറഞ്ഞ് താളവും മേളവും പ്രണവ് ആസ്വദിക്കും. അങ്ങനെ മതിമറന്ന് മേളം ആസ്വദിക്കുന്ന പ്രണവിന്റെ വിഡിയോ സമൂഹമാധ്യമങ്ങളിൽ വൈറലായി. ഷഹനയും ഈ വിഡിയോ കണ്ടു. എന്നാൽ അവന്റെ ജീവിതത്തിൽ ഒരു സ്ഥാനം നേടാനായിരുന്നു അവളുടെ തീരുമാനം.\n3 മാസം മുൻപ് ഫെയ്സ്ബുക്കിൽ നിന്നു ഫോൺ നമ്പറെടുത്തു ഷഹ്ന പ്രണവിനെ വിളിച്ചു. കുറച്ചുനാൾ സംസാരിച്ചതോടെ ഷഹ്ന ഇഷ്ടം അറിയിച്ചു; വിവാഹം കഴിക്കാൻ തയാറാണെന്ന കാര്യവും. വിഷമത്തിലായ പ്രണവ് തന്റെ പ്രണയം മറച്ചുവച്ച് പിന്തിരിപ്പിക്കാൻ ശ്രമിച്ചു. എന്നാൽ അതിനു ശ്രമിക്കുന്തോറും ഷഹ്നയുടെ ഇഷ്ടം കൂടി. മറ്റൊരു കാമുകിയുണ്ടെന്നു സുഹൃത്തിനെക്കൊണ്ടു പറയിച്ചു നോക്കി. എന്നിട്ടും ഷഹ്ന പിന്മാറിയില്ല.\nഷഹ്നയുടെ വീട്ടിൽ വിവരം അറിഞ്ഞതോടെ പ്രശ്നമായി. പ്രണവിന്റെ അടുത്തേക്ക് വരുന്നുവെന്നറിയിച്ച് ഷഹ്ന വീട്ടിൽ നിന്ന് ഇറങ്ങി. പ്രണവിന്റെ വീട്ടുകാരും സുഹൃത്തുക്കളും ഒരു തീരുമാനമെടുത്തു. പ്രണവിന്റെ അവസ്ഥ ഷഹ്ന നേരിട്ടു കാണട്ടെ. മനം മാറിയാൽ തിരികെ വീട്ടിലെത്തിക്കാം. തിങ്കളാഴ്ച ഷഹ്ന താഴേക്കാട്ടെ വീട്ടിലെത്തി. പ്രണവിനെ കണ്ടു; സംസാരിച്ചു. പ്രണവും വീട്ടുകാരും പിന്തിരിപ്പിക്കാൻ പരമാവധി ശ്രമിച്ചെങ്കിലും ഷഹ്ന ഉറച്ചുനിന്നു. തുടർന്ന് ഇന്നലെ കൊടുങ്ങല്ലൂർ ആല ക്ഷേത്രത്തിൽ നടന്ന ചടങ്ങിൽ ഷഹ്ന പ്രണവിന്റെ സഖിയായി.\nTopics: kerala Love Marriage social media


സ്വര്‍ണക്കടത്ത് കേസിലെ മുഖ്യപ്രതിയുടെ സുഹൃത്ത് റമീസ് വാഹനാപകടത്തില് മരിച്ചു | Asian Metro News സ്വര്‍ണക്കടത്ത് കേസിലെ മുഖ്യപ്രതിയുടെ സുഹൃത്ത് റമീസ് വാഹനാപകടത്തില് മരിച്ചു\nസ്വര്‍ണക്കടത്ത് കേസിലെ മുഖ്യപ്രതിയുടെ സുഹൃത്ത് റമീസ് വാഹനാപകടത്തില് മരിച്ചു\nവയോജന പരിപാലനത്തിലെ മികവിന് കേരളത്തിന് വയോശ്രേഷ്ഠ സമ്മാൻ പുരസ്‌കാരം വയോജന പരിപാലത്തിലെ മികച്ച മാതൃകയ്ക്ക് കേന്ദ്ര സർക്കാരിന്റെ ‘വയോശ്രേഷ്ഠ സമ്മാൻ’ പുരസ്‌കാരം കേരളത്തിന് ലഭിച്ചതായി സാമൂഹ്യനീതി മന്ത്രി ഡോ. ആർ ബിന്ദു വാർത്താസമ്മേളനത്തിൽ പറഞ്ഞു.മുതിർന്ന പൗരർക്കുള്ള സേവനങ്ങളും സൗകര്യങ്ങളും ഏറ്റവും നന്നായി നടപ്പിൽ വരുത്തിയതിനാണ് ദേശീയ പുരസ്‌കാരം. ‘രക്ഷിതാക്കളുടെയും മുതിർന്ന പൗരരുടെയും...\nഭക്ഷ്യ സുരക്ഷയ്ക്ക് ദേശീയ പുരസ്‌കാരം: സൂചികയില് സംസ്ഥാനത്തിന് രണ്ടാം സ്ഥാനം ഭക്ഷ്യ സുരക്ഷാ പദ്ധതി സൂചികയില് സംസ്ഥാനത്തിന് ദേശീയ പുരസ്‌കാരം. ഫുഡ് സേഫ്റ്റി ആന്റ് സ്റ്റാന്റേര്‍ഡ്‌സ് അതോറിറ്റി ഓഫ് ഇന്ത്യയുടെ ഭക്ഷ്യ സുരക്ഷാ സൂചികയില് രണ്ടാം സ്ഥാനമാണ് ലഭിച്ചത്. അഞ്ച് മാനദണ്ഡങ്ങള് പരിഗണിച്ചാണ് പദ്ധതി നിര്‍വഹണത്തില് സംസ്ഥാനങ്ങളുടെ പ്രകടനം വിലയിരുത്തിയത്. ട്രോഫിയും പ്രശസ്തി...\nചൊവ്വാഴ്ച 15,768 പേര്‍ക്ക് കോവിഡ്; രോഗമുക്തി നേടിയവര് 21,367 കേരളത്തില് ചൊവ്വാഴ്ച 15,768 പേര്‍ക്ക് കോവിഡ്-19 സ്ഥിരീകരിച്ചു. തൃശൂര് 1843, കോട്ടയം 1632, തിരുവനന്തപുരം 1591, എറണാകുളം 1545, പാലക്കാട് 1419, കൊല്ലം 1407, മലപ്പുറം 1377, ആലപ്പുഴ 1250, കോഴിക്കോട് 1200, കണ്ണൂര് 993, പത്തനംതിട്ട 715, ഇടുക്കി 373,...\nതീവ്രവാദ പ്രസ്ഥാനങ്ങൾക്ക് നൻമയുടെ മുഖം നൽകുന്നത് സാമൂഹ്യ ഐക്യത്തെ ദുർബലപ്പെടുത്തും: മുഖ്യമന്ത്രി തീവ്രവാദ പ്രസ്ഥാനങ്ങൾക്ക് നൻമയുടെ മുഖം നൽകുന്നത് നമ്മുടെ സാമൂഹ്യ ഐക്യത്തെ ദുർബലപ്പെടുത്തുമെന്ന് മുഖ്യമന്ത്രി പിണറായി വിജയൻ പറഞ്ഞു. സ്വാതന്ത്ര്യത്തിന്റെ പര്യായമായി വരെ അത്തരം പ്രസ്ഥാനങ്ങളെ ചിലർ ഉയർത്തിക്കാട്ടുന്നുണ്ട്. ഇത്തരം പ്രതിലോമകരമായ കാഴ്ചപ്പാടുകൾ നമ്മുടെ സ്വാതന്ത്ര്യത്തെ തന്നെ അപകടത്തിലാക്കുമെന്ന് മുഖ്യമന്ത്രി പറഞ്ഞു. കേരളത്തിലെ...\nമാജിക് പ്‌ളാനറ്റിലെ ഡിഫറന്റ് ആർട്ട് സെന്റർ മന്ത്രി സന്ദർശിച്ചു കഴക്കൂട്ടം മാജിക് പ്‌ളാനറ്റിലെ ഡിഫറന്റ് ആർട്ട് സെന്റർ തദ്ദേശസ്വയംഭരണ മന്ത്രി എം. വി. ഗോവിന്ദൻ മാസ്റ്റർ സന്ദർശിച്ചു. ഒക്‌ടോബറിൽ ഇവിടെ സംഘടിപ്പിക്കുന്ന സഹയാത്ര പദ്ധതിയുടെ ലോഗോ മന്ത്രി പ്രകാശനം ചെയ്തു. വിവിധ ശേഷിയുള്ള കുട്ടികളാണ് ഇവിടെയുള്ളതെന്ന് മന്ത്രി പറഞ്ഞു. ഓരോരുത്തർക്കും വ്യത്യസ്തമായ...\nകരിപ്പൂര് സ്വര്‍ണക്കടത്ത് കേസിലെ മുഖ്യപ്രതി അര്‍ജുന് ആയങ്കിയുടെ സുഹൃത്ത് കണ്ണൂര് കപ്പക്കടവ് സ്വദേശി റമീസ് വാഹനാപകടത്തില് മരിച്ചു. കണ്ണീര് അഴീക്കോട് ഇന്നലെയാണ് വാഹനാപകടം ഉണ്ടായത്. ഗുരുതരമായി പരിക്കേറ്റ റമീസിനെ ആശുപത്രിയിലെത്തിച്ചെങ്കിലും വൈകാതെ മരിച്ചു. ഈ മരണം ദൂരുഹ ഒന്നും തന്നെ ഇല്ലാ എന്നാണ് നിഗമനം . മാതാവിനെ ബന്ധുവീട്ടിലാക്കി തിരിച്ചു വരുമ്ബോഴായിരുന്നു അപകടം. ഇന്നലെ ഉച്ചക്ക് ഇയാള് ഓടിച്ചിരുന്ന ബൈക്ക് അഴീക്കോട് വെച്ച് ഒരു കാറില് ഇടിക്കുകയായിരുന്നു. ഉടന് കണ്ണൂരിലെ സ്വകാര്യ ആശുപത്രിയില് എത്തിച്ചെങ്കിലും ഇന്നു പുലര്‍ച്ചെയോടെ മരണമടഞ്ഞു. അര്‍ജുന് ആയങ്കിയുടെ ഉടമസ്ഥയിലുള്ള ബൈക്കാണ് ഇയാള് ഓടിച്ചിരുന്നത്.സ്വര്‍ണ്ണക്കടത്തുമായി ബന്ധപ്പെട്ടുള്ള ചോദ്യം ചെയ്യലിന് ഇരുപത്തിയേഴാം തീയതി ഹാജരാകാന് റമീസിനോട് കസ്റ്റംസ് ആവശ്യപ്പെട്ടിരുന്നു. കഴിഞ്ഞ ദിവസം ഹാജരാകാന് ആവശ്യപ്പെട്ടപ്പോള് റമീസ് എത്തിയിരുന്നില്ല. ഇതിനെ തുടര്‍ന്നാണ് 27 ന് ഹാജരാകാന് കസ്റ്റംസ് ആവശ്യപെട്ടത്.\nറമീസിന് ഒപ്പം അര്‍ജുന് ആയങ്കിയുടെ സുഹൃത്ത് പ്രണവിനോടും ചോദ്യം ചെയ്യലിന് ഹാജരാകാന് കസ്റ്റംസ് ആവശ്യപ്പെട്ടിട്ടുണ്ട്. റമീസിന്റെ വീട്ടിലും കസ്റ്റംസ് നേരത്തെ പരിശോധന നടത്തിയിരുന്നു.അപകടത്തില് ദുരൂഹത ഇല്ലെന്നാണ് നിലവിലെ നിഗമനം. എന്നാല് സംഭവത്തെ സംബന്ധിച്ച് വിശദമായ അന്വേഷണം വളപട്ടണം പോലീസ് നടത്തുന്നുണ്ട്. അര്‍ജുന് ആയങ്കിക്കെതിരെ കൂടുതല് തെളിവുകള് തേടുന്നതിനിടിയിലാണ് ഉറ്റസുഹൃത്തിന്റെ മരണം.\nവയനാട് ജില്ലയില് പൊതു വിദ്യാഭ്യാസ വകുപ്പിന്റെ ഭക്ഷ്യ കിറ്റ് വിതരണം ആരംഭിച്ചു. 0\nഓണത്തിനു മുമ്പേ ഒരുമുറം പച്ചക്കറി; നൂറുമേനി വിളവുമായി സദാനന്ദപുരം സ്കൂൾ 0\nഭക്ഷ്യ സുരക്ഷയ്ക്ക് ദേശീയ പുരസ്‌കാരം: സൂചികയില് സംസ്ഥാനത്തിന് രണ്ടാം സ്ഥാനം\nചൊവ്വാഴ്ച 15,768 പേര്‍ക്ക് കോവിഡ്; രോഗമുക്തി നേടിയവര് 21,367


ഇതാ ഇന്ത്യന് രൂപ ഉപയോഗിച്ച് രാജാവിനെപ്പോലെ സഞ്ചരിക്കാവുന്ന എട്ട് രാജ്യങ്ങള്! | These eight countries more affordable for Indians to travel\nകുറഞ്ഞ ചെലവില് ഇന്ത്യക്കാര്‍ക്ക് അടിച്ചുപൊളിക്കാവുന്ന ചില വിദേശ രാജ്യങ്ങളെ പരിചയപ്പെടാം\nTrivandrum, First Published Oct 27, 2021, 5:36 PM IST\nയാത്ര (Travel) ഇഷ്ടപ്പെടുന്നവരാണ് നമ്മളില് ഭൂരിഭാഗവും. എന്നാല് വിദേശയാത്ര എന്ന സ്വപ്‌നത്തില് നിന്ന് പല സഞ്ചാരികളേയും പിന്നോട്ടടിക്കുന്നത് സാമ്പത്തിക പ്രശ്‍നങ്ങളാണ്. യൂറോപ്യന് രാജ്യങ്ങളില് ഇന്ത്യന് നാണയമൂല്യം കുറവായതുകൊണ്ട് ഇവിടങ്ങളിലേക്കുള്ള യാത്രാ ചിലവ് സാധാരണക്കാര്‍ക്ക് താങ്ങാനാവില്ല. എന്നാല് ഇന്ത്യയിലെ കറന്‍സിക്ക് കൂടുതല് മൂല്യം ലഭിക്കുന്ന മറ്റ് ചില രാജ്യങ്ങളുണ്ട്. ഈ വിദേശ രാജ്യങ്ങളില് പോയാല് കുറഞ്ഞ ചെലവില് നിങ്ങള്‍ക്ക് അടിച്ചു പൊളിക്കാം. അത്തരം ചില ദേശങ്ങളെ പരിചയപ്പെടാം.\n1. ഇന്ത്യോനേഷ്യ (Indonesia)\nദ്വീപുകളുടെ സ്വന്തം രാജ്യമാണ് ഇന്തോനേഷ്യ. കണ്ണാടി പോലെ തെളിഞ്ഞ നീലക്കടലും ആകര്‍ഷകമായ കാലാവസ്ഥയും. ചെറുദ്വീപുകളും മ്യൂസിയങ്ങളും ലേക്ക ടോബ എന്ന അഗ്നിപര്‍വത തടാകവും ബ്രോമോ മലനിരകളുമൊക്കെ ഇവിടുത്തെ പ്രധാന ആകര്‍ഷകങ്ങളാണ്. ഇന്ത്യയുടെ ഒരു രൂപയ്ക്ക് തുല്യമാണ് ഏകദേശം 180 ഇന്ത്യനോഷ്യന് റുപിയ.\n2. ഭൂട്ടാന് (Bhutan)\nഹിമാലയത്തിന്റെ തെക്കന് ചെരുവില് ഇന്ത്യക്കും തിബറ്റിനും ഇടയിലായി സ്ഥിതിചെയ്യുന്ന ചെറു രാജ്യം. ബുദ്ധ സംസ്‍കാരത്തിന്റെ ഈറ്റില്ലം. ആകര്‍ഷകങ്ങളായ മലനിരകളും മൊണാസ്ട്രികളും. രാജപ്രതാപത്തിന്‍റെ ഭൂമിക. ദേശീയ മ്യൂസിയവും ലൈബ്രറിയുമൊക്കെയുള്ള ഭൂട്ടാന് ചരിത്രാന്വേഷികളുടെ പ്രധാന ലക്ഷ്യസ്ഥാനം കൂടിയാണ് . ഇന്ത്യക്കാര്‍ക്ക് ഇവിടം സന്ദര്‍ശിക്കുന്നതിന് പാസ്‍പോര്‍ട്ട് നിര്‍ബന്ധമല്ല. ഇലക്ഷന് ഐഡി കാര്‍ഡോ റേഷന് കാര്‍ഡോ മതി. ഇന്ത്യന് രൂപക്ക് ഏകദേശം അതേ മൂല്യം തന്നെയാണ് ഭൂട്ടാന് കറന്‍സിക്കും.\n3. കോസ്റ്റാറിക്ക (Costa Rica)\nതിളങ്ങുന്ന കടല്‍ത്തീരങ്ങളും മഴക്കാടുകളും കണ്ണെത്താദൂരത്തോളം പരന്നുകിടക്കുന്ന കാപ്പിത്തോട്ടങ്ങളും തിളച്ചുമറിയുന്ന അഗ്നിപര്‍വതങ്ങളുമൊക്കെയുള്ള നാട്. സാഹസികയാത്ര ഇഷ്ടപെടുന്നവക്കും പാര്‍ട്ടിയും ഡാന്‍സുമൊക്കെയായി അടിച്ചുപൊളിക്കാന് തയാറെടുക്കുന്ന സഞ്ചാരികള്‍ക്കും ധൈര്യമായി കോസ്റ്റാറിക്ക തിരഞ്ഞെടുക്കാം. ഇന്ത്യയുടെ ഒരു രൂപയ്ക്ക് തുല്യമാണ് കോസ്റ്ററിക്കയുടെ 8.39 റിക്കാന് കോളന്.\n4. സിംബാവേ (Zimbabwe)\nസഞ്ചാരികളേ, വൈല്‍ഡ് ലൈഫ് ഫോട്ടോഗ്രാഫിയില് നിങ്ങള്‍ക്ക് താത്പര്യമുണ്ടെങ്കില് മറ്റൊന്നും നോക്കണ്ട. നേരെ സിംബാവേക്ക് പോകാം. വിക്ടോറിയ വെള്ളച്ചാട്ടം, ആഫ്രിക്കന് സിഹം, ആനകള് തുടങ്ങി ഒരുപാട് ദൃശ്യങ്ങള് ഇവിടെ വിരുന്നൊരുക്കും. 4.83095 സിംബാവിയന് ഡോളറിന് തുല്യമാണ് ഇന്ത്യയുടെ ഒരു രൂപ\n5. ശ്രീലങ്ക (Sri Lanka)\nസഞ്ചാരികളുടെ പ്രിയപ്പെട്ട മരതകദ്വീപ്. സാഹസികത ഇഷ്ടപ്പെടുന്നവര്‍ക്ക് ലങ്കയുടെ നിഗൂഡതകളിലേക്ക് സഞ്ചരിക്കാം. റാഫ്റ്റിങ്, കയാക്കിങ്, കുത്തനെയുള്ള മലനിരകളിലൂടെയുള്ള ബൈക്കിങ്, മലകയറ്റം എന്നിങ്ങനെ ലക്ഷ്യസ്ഥാനങ്ങള് ഏറെ. വനങ്ങള് അടുത്തറിയണമെന്ന് ആഗ്രഹിക്കുന്നവര്‍ക്കും ഇവിടേക്ക് പോകാം. മനോഹരമായ കടല് തീരങ്ങള്, ബുദ്ധ സംസ്‌കാരത്തിന്റെ അവശേഷിപ്പുകള് തുടങ്ങി മറ്റ് നിരവധി കാഴ്ചകളുമുണ്ട്. മെയ് ജൂണ് മാസങ്ങളില് ഇങ്ങോട്ടുള്ള ടിക്കറ്റുകള് ചുരുങ്ങിയ ചിലവില് ലഭിക്കും. ഇന്ത്യയുടെ ഒരു രൂപയ്ക്ക് തുല്യമാണ് 2.68 ശ്രീലങ്കന് റുപ്പി.\n6. നേപ്പാള് (Nepal)\nനമ്മുടെ തൊട്ടടുത്ത അയല് രാജ്യം. വിസ ആവശ്യമില്ല. വനത്തിലേക്കൊരു ട്രക്കിങിന് താല്‍പര്യമുള്ള സഞ്ചാരികള് നേരെ നേപ്പാളിനു പോകുക. ഇന്ത്യന് രൂപയേക്കാള് മൂല്യം കുറവുള്ള കറന്‍സിയാണ് നേപ്പാളില്. ഒരു ഇന്ത്യന് രൂപക്ക് 1.60 നേപ്പാളീ റുപ്പിയാണ് ലഭിക്കുക. നേപ്പാളികള് നിങ്ങളെ ഇരു കൈയ്യും നീട്ടി സ്വീകരിക്കും.\n7. വിയറ്റ്നാം (Vietnam)\nഇവിടെ ബലോങ് ബേയെന്ന സ്ഥലത്ത് ഒരദ്ഭുതം നിങ്ങളെ കാത്തിരിപ്പുണ്ട്. ഹോളിവുഡ് സയന്‍സ് ഫിക്ഷന് ചിത്രം അവതാറിലെ മലനിരകളെ ഓര്‍മ്മിപ്പിക്കുന്ന ഒരു സ്ഥലം. ഇവിടെ നിന്നും നോക്കിയാല് അനന്തമായ ജലപരവതാനിക്കിടയില് തലയുയര്‍ത്തി പച്ചപ്പോടെ നില്‍ക്കുന്ന അനേകം മലനിരകളെ കാണാം. ലോകത്ത് ഏറ്റവും രുചിയുള്ള കാപ്പിയും ഏറ്റവും വലിയ കാപ്പി ഉത്പാദക രാജ്യമായ ഇവിടെ നിങ്ങളെ കാത്തിരിപ്പുണ്ട്. ഒരു ഇന്ത്യന് രൂപക്ക് 303.28 വിയറ്റ്നാം കറന്‍സിയാണ് വിനിമയമൂല്യം.\n8. കംബോഡിയ (Cambodia)\nക്ഷേത്രങ്ങളുടെ നാട്. ലോകത്തിലെ ഏറ്റവും വലിയ ക്ഷേത്രം 'അങ്കോര് വാറ്റ് ഇവിടെയാണ്. നഗരത്തിരക്ക് ശ്വാസംമുട്ടിക്കുന്നവര് ഇങ്ങോട്ടു പോകുക. ഇന്ത്യക്കാര്‍ക്ക് ഓണ് അറൈവല് വിസ നല്‍കുന്ന രാജ്യങ്ങളിലൊന്നാണ് കംബോഡിയ. ഒരു ഇന്ത്യന് രൂപക്ക് 54.23 കംബോഡിയന് കറന്‍സിയാണ് മൂല്യം.\nLast Updated Oct 27, 2021, 5:43 PM IST\nIndians to travel\nടൂറിസ്റ്റ് കാരവനുകള്‍ക്കും കാരവന് പാര്‍ക്കുകള്‍ക്കും രജിസ്ട്രേഷന് തുടങ്ങി


ന്യൂദല്‍ഹി: മുഖ്യമന്ത്രി പിണറായി വിജയന്റെ തലയറുക്കുന്നവര്‍ക്ക് ഒരു കോടി രൂപ പാരിതോഷികം നല്‍കുമെന്ന പ്രസ്താവനയില് ഉറച്ചുനില്‍ക്കുന്നതായി ആര്.എസ്.എസ് നേതാവ് ചന്ദ്രാവത്ത്. പ്രസ്താവന തന്റെ വ്യക്തിപരമായ അഭിപ്രായമാണെന്നും അത് പിന്‍വലിക്കാന് തയ്യാറല്ലെന്നും ചന്ദ്രാവത്ത് പറയുന്നു.\nചന്ദ്രാവത്തിന്റെ പ്രസ്താവന ആര്.എസ്.എസിന്റെ ദേശീയ നയമല്ലെന്ന് ആര്.എസ്.എസ് ദേശീയ കമ്മിറ്റി പ്രതികരിച്ചിരുന്നു. എന്നാല് പ്രസ്താവനയില് നിന്നും പിന്‍വാങ്ങാന് തയ്യാറല്ലെന്ന് ചന്ദ്രാവത്ത് ആവര്‍ത്തിച്ചു.\nഅതേസമയംആര്.എസ്.എസ് നേതാവ് കുന്ദന് ചന്ദ്രാവത്തിനോട് യോജിപ്പില്ലെന്ന് കേരളത്തിലെ ബി.ജെ.പി നേതൃത്വം പ്രതികരിച്ചിരുന്നു. ഇത് ബി.ജെ.പിയുടെ ശൈലിയല്ലെന്ന് സംസ്ഥാന ജനറല് സെക്രട്ടറി എ.എന് രാധാകൃഷ്ണന് പ്രസ്താവനയില് പറഞ്ഞിരുന്നു. പ്രസ്താവന നടത്തിയയാളെ ആര്.എസ്.എസ് അഖിലേന്ത്യാ നേതൃത്വം തന്നെ തള്ളിപ്പറഞ്ഞിട്ടുണ്ടെന്നും അദ്ദേഹം പറഞ്ഞിരുന്നു.\nആര്.എസ്.എസിന്റെ ഭീഷണി വകവെക്കുന്നില്ലെന്നായിരുന്നു വിഷയത്തില് പിണറായി വിജയന്റെ പ്രതികരണം. ആര്.എസ്.എസ് നേതാവിന്റെ പ്രഖ്യാപനത്തെ അപലപിക്കുന്നതായി സി.പി.ഐ.എം കേന്ദ്രനേതൃത്വവും വ്യക്തമാക്കിയിരുന്നു. സംഭവവുമായി ബന്ധപ്പെട്ട് ഭീകര നിരോധന നിയമത്തില് കേസെടുക്കണമെന്ന് സി.പി.ഐ.എം ജനറല് സെക്രട്ടറി സീതാറാം യെച്ചൂരിയും ആവശ്യപ്പെട്ടിരുന്നു.\nചന്ദ്രാവത്തിന്റെ പ്രസ്താവനക്ക് പിന്നാലെ അദ്ദേഹത്തിന്റെ ഫേസ്ബുക്ക് പേജില് മലയാളികളുള്‍പ്പെടെയുള്ള നിരവധി പേര് പ്രതിഷേധം രേഖപ്പെടുത്തിയിരുന്നു. മലയാളത്തിലും ഇംഗ്ലീഷിലും ഹിന്ദിയിലുമായി നൂറുകണക്കിനാണ് ആളുകളാണ് രൂക്ഷപ്രതികരണം നടത്തിയത്. പിണറായിയേയും സി.പി.ഐ.എമ്മിനേയും അനുകൂലിച്ചും ചന്ദ്രാവത്തിനേയും ആര്.എസ്.എസിനേയും പരിഹസിച്ചുമാണ് കമന്റുകള് വന്നത്.\nഉജ്ജയനില് നടന്ന ചടങ്ങില് പാര്‍ലമെന്റ് അംഗം ചിന്താമണി മാളവ്യ, നിയമസഭാംഗം മോഹന് യാദവ് എന്നിവരുടെ സാന്നിധ്യത്തിലായിരുന്നു കേരള മുഖ്യമന്ത്രിയ്‌ക്കെതിരായ ചന്ദ്രാവത്തിന്റെ വിവാദ പ്രസംഗം.\nകേരളത്തില് ആര്.എസ്.എസ് പ്രവര്‍ത്തകര് കൊലചെയ്യപ്പെടുന്നതിന്റെ പ്രതികാരമായി പിണറായി വിജയനെ വധിക്കണമെന്നായിരുന്നു ആഹ്വാനം. പിണറായി വിജയനെ വധിക്കുന്നവര്‍ക്ക് സ്വത്ത് വകകള് വിറ്റിട്ടായാല് പോലും ഒരു കോടി രൂപ പാരിതോഷികം നല്‍കുമെന്നായിരുന്നു പ്രഖ്യാപനം.\nഅടുത്തിടെ മംഗളൂരുവില് സംഘടിപ്പിച്ച മതസൗഹാര്‍ദ റാലിയില് പിണറായി വിജയന് പങ്കെടുക്കുന്നത് തടയുമെന്ന് സംഘപരിവാര് സംഘടനകള് ഭീഷണി മുഴക്കിയിരുന്നു. എന്നാല് പിണറായി വിജയന് മംഗളൂരുവില് നടന്ന റാലിയിലും മറ്റ് ചടങ്ങുകളിലും പങ്കെടുക്കുകയും തന്നെ തടയുമെന്ന് പ്രഖ്യാപിച്ച ആര്.എസ്.എസിനെതിരെ രൂക്ഷ വിമര്‍ശം ഉന്നയിക്കുകയും ചെയ്തിരുന്നു.


ഫീച്ചറുകളും സവിശേഷതകളും എണ്ണിപറഞ്ഞ് Carens-ന്റെ പുതിയ പരസ്യ വീഡിയോയുമായി Kia - Malayalam DriveSpark\nUpdated: Sunday, January 9, 2022, 9:13 [IST]\nതങ്ങളുടെ ഏറ്റവും പുതിയ മോഡലായ കാരെന്‍സ് ഇന്ത്യന് വിപണിയില് അവതരിപ്പിക്കാന് ഒരുങ്ങുകയാണ് നിര്‍മാതാക്കളായ കിയ. പുതിയ എംപിവിയുടെ ബുക്കിംഗ് ജനുവരി 14ന് ആരംഭിക്കുമെന്നും കമ്പനി അറിയിച്ചിട്ടുണ്ട്.\nവാഹനത്തിന്റെ അവതരണത്തിന് മുന്നോടിയായി നിര്‍മാതാവ് ഇപ്പോള് വരാനിരിക്കുന്ന എംപിവിയുടെ സവിശേഷതകള് ചിത്രീകരിക്കുന്ന പുതിയൊരു പരസ്യവീഡിയോ പങ്കുവെച്ചിരിക്കുകയാണ്. വാഹനത്തിന്റെ ഓരോ ഫീച്ചറുകളും എടുത്തുകാട്ടുന്നതാണ് പുതിയ പരസ്യവീഡിയോ. 57 സെക്കന്‍ഡുകള് മാത്രമാണ് വീഡിയോയുടെ ദൈര്‍ഘ്യം.\nതികച്ചും ബോള്‍ഡായ ഒരു എസ്‌യുവി പോലെ തോന്നിക്കുന്ന കാരെന്‍സിന്റെ ഡിസൈന് കാണിച്ചാണ് വീഡിയോ ആരംഭിക്കുന്നത്. മുന്‍വശത്ത് എല്‍ഇഡി ഡേടൈം റണ്ണിംഗ് ലാമ്പുകള് കാണാന് സാധിക്കും. അവയെ കിയ സ്റ്റാര് മാപ്പ് ഡിആര്‍എല്ലുകള് എന്ന് വിളിക്കുന്നു. പിന്‍വശത്തെ ടെയില് ലാമ്പുകളിലേക്കും സമാനമായ ഒരു ഡിസൈന് തന്നെയാണ് കമ്പനി മുന്നോട്ട് കൊണ്ടുപോയിരിക്കുന്നത്.\nഒരു ഇലക്ട്രിക് സണ്‍റൂഫ്, വെന്റിലേറ്റഡ് ഫ്രണ്ട് സീറ്റുകള്, 64 കളര് ആംബിയന്റ് ലൈറ്റിംഗ്, 8 സ്പീക്കറുകളുള്ള ബോസ് സൗണ്ട് സിസ്റ്റം, സ്‌പോട്ട് ലാമ്പുകള്, ആന്‍ഡ്രോയിഡ് ഓട്ടോയും ആപ്പിള് കാര്‍പ്ലേയും ഉള്ള 10.25 ഇഞ്ച് ടച്ച്സ്‌ക്രീന് ഇന്‍ഫോടെയ്ന്‍മെന്റ് സിസ്റ്റം, കിയയുടെ കണക്റ്റഡ് കാര് ടെക്നോളജി, വൈറസും ബാക്ടീരിയയും ഉള്ള എയര് പ്യൂരിഫയര് എന്നിവയും വാഹനത്തില് കമ്പനി ഒരുക്കുന്നതായി വീഡിയോയില് കാണാം.\n16 ഇഞ്ച് ഡ്യുവല് ടോണ് അലോയ് വീലുകള് വാഹനത്തിന്റെ സൈഡ് പ്രെഫൈലിന്റെ മനോഹാരിത എടുത്തുകാട്ടുന്നു. കാരെന്‍സിനൊപ്പം സ്റ്റാന്‍ഡേര്‍ഡായി നിരവധി സുരക്ഷാ ഫീച്ചറുകളും കിയ വാഗ്ദാനം ചെയ്യുന്നുണ്ട.\n6 എയര്‍ബാഗുകള്, ഇലക്ട്രോണിക് സ്റ്റെബിലിറ്റി കണ്‍ട്രോള്, ഫ്രണ്ട് ആന്‍ഡ് റിയര് ഡിസ്‌ക് ബ്രേക്കുകള്, വെഹിക്കിള് സ്റ്റെബിലിറ്റി മാനേജ്മെന്റ്, ബ്രേക്ക് അസിസ്റ്റ്, ഡൗണ്‍ഹില് ബ്രേക്ക് കണ്‍ട്രോള്, ആന്റി-ലോക്ക് ബ്രേക്കിംഗ് സിസ്റ്റം, റിയര് പാര്‍ക്കിംഗ് സെന്‍സറുകള്, ടയര് പ്രഷര് മോണിറ്ററിംഗ് സിസ്റ്റം എന്നിവ സ്റ്റാന്‍ഡേര്‍ഡായി ലഭിക്കുന്നു.\nരണ്ടാമത്തെ നിരയില് വണ് ടച്ച് ഇലക്ട്രിക് ടംബിള് സീറ്റ്, ചാര്‍ജിംഗിനുള്ള5യുഎസ്ബി ടൈപ്പ് സി പോര്‍ട്ടുകള്, ലെതര് അപ്‌ഹോള്‍സ്റ്ററി, റൂഫ് റെയിലുകള്, ഡൈനാമിക് മാര്‍ഗ്ഗനിര്‍ദ്ദേശങ്ങളോടുകൂടിയ പിന് പാര്‍ക്കിംഗ് ക്യാമറ, കീലെസ്സ് എന്‍ട്രി, എഞ്ചിന് സ്റ്റാര്‍ട്ട്/സ്റ്റോപ്പ് ചെയ്യാനുള്ള പുഷ് ബട്ടണ് എന്നിവയും ഫീച്ചര് ലിസ്റ്റില് ഉള്‍പ്പെടുന്നു.\nഡിജിറ്റല് ഇന്‍സ്ട്രമെന്റ് ക്ലസ്റ്റര്, മള്‍ട്ടി-ഫംഗ്ഷന് സ്റ്റിയറിംഗ് വീല്, ഓട്ടോമാറ്റിക് ക്ലൈമറ്റ് കണ്‍ട്രോള്, ക്രൂയിസ് കണ്‍ട്രോള്, ആന്റി-ഗ്ലെയര് റിയര്‍വ്യൂ മിറര്, കൂളിംഗ് ഫംഗ്ഷനോടുകൂടിയ വയര്‍ലെസ് ചാര്‍ജര്, റെയിന് സെന്‍സിംഗ് വൈപ്പറുകള് എന്നിവയും വാഹനത്തിലെ പ്രധാന ഫീച്ചര് ഹൈലൈറ്റുകളാണ്.\nഅഞ്ച് വേരിയന്റുകളിലായാണ് കിയ കാരെന്‍സ് അവതരിപ്പിക്കുന്നത്. പ്രീമിയം, പ്രസ്റ്റീജ്, പ്രസ്റ്റീജ് പ്ലസ്, ലക്ഷ്വറി, ലക്ഷ്വറി പ്ലസ് എന്നിവയാകും വാഹന നിരയില് ഉണ്ടാകുക. വേരിയന്റിനെ ആശ്രയിച്ച്, ഇന്റീരിയര് നിറവും സീറ്റ് പാറ്റേണും വ്യത്യസ്തമായിരിക്കും.\nലക്ഷ്വറി പ്ലസ് ഒഴികെയുള്ള എല്ലാ വകഭേദങ്ങളും7സീറ്റര് വാഹനമായി നല്‍കും. ടോപ്പ് എന്‍ഡ് ലക്ഷ്വറി പ്ലസ് വേരിയന്റിന് മാത്രമേ രണ്ടാം നിരയില് ക്യാപ്റ്റന് സീറ്റുകള് ലഭിക്കുകയുള്ളു. മൂന്ന് എഞ്ചിന് ഓപ്ഷനുകളോടെയാണ് കാരെന്‍സ് വാഗ്ദാനം ചെയ്യുന്നത്.\n1.5 ലിറ്റര് പെട്രോള്, 1.5 ലിറ്റര് ഡീസല്, 1.4 ലിറ്റര് ടര്‍ബോചാര്‍ജ്ഡ് പെട്രോള് എഞ്ചിന് എന്നിവയാകും വാഹനത്തില് ഇടംപിടിക്കുക. 1.5 ലിറ്റര് പെട്രോള് എഞ്ചിന്6സ്പീഡ് മാനുവല് ഗിയര്‍ബോക്സുമായി മാത്രമേ ഘടിപ്പിക്കൂ. ഡീസല് എഞ്ചിനില് 6-സ്പീഡ് മാനുവല് ഗിയര്‍ബോക്സ് അല്ലെങ്കില് പാഡില് ഷിഫ്റ്ററുകളുള്ള 6-സ്പീഡ് ടോര്‍ക്ക് കണ്‍വെര്‍ട്ടര് ഓട്ടോമാറ്റിക് ഗിയര്‍ബോക്സ് വാഗ്ദാനം ചെയ്യും.\nപാഡില് ഷിഫ്റ്ററുകളോട് കൂടിയ 7-സ്പീഡ് ഡ്യുവല് ക്ലച്ച് ഓട്ടോമാറ്റിക് ഗിയര്‍ബോക്സ് മാത്രമേ ടര്‍ബോ പെട്രോള് എഞ്ചിന് നല്‍കൂ. അതോടൊപ്പം മാനുവല് ഗിയര്‍ബോക്സുള്ള ടര്‍ബോ പെട്രോള്, ഡീസല് എഞ്ചിന് എല്ലാ വേരിയന്റുകളിലും ലഭിക്കും.\nഓട്ടോമാറ്റിക് ഗിയര്‍ബോക്സുള്ള ഡീസല് എഞ്ചിന് ടോപ്പ് എന്‍ഡ് വേരിയന്റിനൊപ്പം മാത്രമേ നല്‍കൂ. 1.5 ലിറ്റര് പെട്രോള് എഞ്ചിന് പ്രീമിയം, പ്രസ്റ്റീജ് വേരിയന്റില് മാത്രമേ നല്‍കുമ്പോള്, DCT ഗിയര്‍ബോക്സോടുകൂടിയ ടര്‍ബോ പെട്രോള് പ്രസ്റ്റീജ് പ്ലസ്, ലക്ഷ്വറി പ്ലസ് വേരിയന്റുകളില് ലഭിക്കും. ടര്‍ബോ പെട്രോള് എഞ്ചിന് മൂന്ന് ഡ്രൈവ് മോഡുകളും ലഭിക്കുന്നു. സ്‌പോര്‍ട്‌സ്, നോര്‍മല്, ഇക്കോ.\nനിലവില് വില സംബന്ധിച്ച് സൂചനകള് ഒന്നും തന്നെ ഇല്ലെങ്കിലും 15 ലക്ഷം രൂപ മുതല് 20 ലക്ഷം രൂപ വരെയാണ് എക്‌സ്‌ഷോറൂം വില പ്രതീക്ഷിക്കുന്നത്. വിപണിയില് എത്തുമ്പോള് വാഹനം ഹ്യുണ്ടായി അല്‍കസാര്, ടൊയോട്ട ഇന്നോവ ക്രിസ്റ്റ, മഹീന്ദ്ര മറാസോ, മഹീന്ദ്ര XUV700, ടാറ്റ സഫാരി, എംജി ഹെക്ടര് പ്ലസ് എന്നിവയ്ക്കെതിരെയാകും മത്സരിക്കുക.\nKia revealed new tvc of upcoming mpv carens read to find more


| ഇന്ധനവില കൂടിക്കോട്ടെ, പുതുവ അച്ചന് ഇനിയത് പ്രശ്‌നമേയല്ല | Mangalam\nTuesday, July 16, 2019 Last Updated0Min 17 Sec ago English Edition\nഇന്ധനവില കൂടിക്കോട്ടെ, പുതുവ അച്ചന് ഇനിയത് പ്രശ്‌നമേയല്ല\nകൊച്ചി: ഇന്ധനവിലവര്‍ധന ഇനി ഫാ. ജോണ് പുതുവയ്‌ക്ക് ഒരു പ്രശ്‌നമേയല്ല. ഇന്ധനവില എത്ര കൂട്ടിയാലും സൈക്കിളിന് വര്‍ധന ബാധകമല്ലാത്തതാണു കാരണം.\nഅനിയന്ത്രിതമായ ഇന്ധന വിലവര്‍ധനയെ പ്രതിരോധിക്കാന് പ്രയോഗികമാര്‍ഗമായി വൈദികന് കണ്ടത് സൈക്കിളിനെയാണ്. ഇന്നലെ മുതല് സൈക്കിള് തന്റെ വാഹനമാക്കുകയും ചെയ്‌തു.\nതലയോലപ്പറമ്പ് സെന്റ് ജോര്‍ജ് പള്ളി വികാരി ഫാ. ജോണ് പുതുവയാണു ഈ മാതൃക കാട്ടുന്നത്. പ്രതിദിനം ഇന്ധനവില വര്‍ധിക്കുമ്പോള് സാധാരണക്കാരന്റെ ജീവിത ബജറ്റ് താളം തെറ്റും. സമീപ ഭാവിയില് ഇന്ധനവില നുറുകടക്കും. അതിനുമുന്‍പ് സൈക്കിള് യാത്ര തുടങ്ങിയാല് പിടിച്ചുനില്‍ക്കാനാകുമെന്നാണു പുതുവ അച്ചന് പറയുന്നത്.\nസാമ്പത്തികനഷ്‌ടം ഒഴിവാക്കുന്നതിനൊപ്പം പാരിസ്‌ഥിതിക സൗഹൃദ സന്ദേശം പ്രചരിപ്പിക്കാനും സൈക്കിള് യാത്രയ്‌ക്കു കഴിയുമെന്ന് അദ്ദേഹം പറയുന്നു. വാഹനങ്ങള് പുറംതള്ളുന്ന വിഷവാതകങ്ങളില്‍നിന്നു പരിസ്‌ഥിതിയെ രക്ഷിക്കാനും വര്‍ധിച്ചുവരുന്ന ജീവിതശൈലി രോഗങ്ങള് കുറയ്‌ക്കാനും സൈക്കിള് യാത്ര സഹായിക്കും.\nലോകത്ത് ഏറ്റവും കൂടുതല് സൈക്കിള് യാത്രികരുള്ളതു നെതര്‍ലാന്‍ഡിലാണ്. ഹൃദയസംബന്ധമായ രോഗങ്ങള് ഏറ്റവും കുറവുള്ള രാജ്യവും ഇതുതന്നെ. പരിസ്‌ഥിതി സൗഹൃദ കേരളം കെട്ടിപ്പടുക്കാന് സൈക്കിള് യാത്ര പ്രോത്സാഹിപ്പിക്കപ്പെടണമെന്ന് അദ്ദേഹം പറയുന്നു.\nഈ ലക്ഷ്യംവച്ചുള്ള പ്രവര്‍ത്തനം വിപൂലീകരിക്കാനാണ് ഫാ. ജോണ് പുതുവയുടെ പദ്ധതി. തലയോലപ്പറമ്പ് ഇടവകയില് സൈക്കിള് ക്ലബ് രൂപീകരിച്ചു കഴിഞ്ഞു. സ്‌കൂളുകളിലും കോളജുകളിലും അടുത്തുള്ള ഓഫീസുകളിലും പള്ളിയിലും സൈക്കിളില് വരുന്ന ഒരു തലമുറയാണ് പുതുവ അച്ചന് സ്വപ്‌നം കാണുന്നത്.


ഐസിസി ലോകകപ്പ് ടീം: മുൻ ചീഫ് സെലക്ടർ വെംഗ്സർക്കാർ നാലാം സ്ഥാനത്തേക്ക് പിന്തള്ളപ്പെട്ടു – Malayali Dubai News\nഐസിസി ലോകകപ്പ് ടീം: മുൻ ചീഫ് സെലക്ടർ വെംഗ്സർക്കാർ നാലാം സ്ഥാനത്തേക്ക് പിന്തള്ളപ്പെട്ടു\nഐസിസി ലോകകപ്പ് 2019 ലെ ഇന്ത്യൻ ടീമിൽ ഏപ്രിൽ 15 ന് പ്രഖ്യാപിക്കുമെന്നാണ് വാർത്തകൾ പുറത്തുവരുന്നത്. പ്രദർശന പരിപാടിയിൽ പങ്കെടുക്കുന്നവർ ആരാണെന്നറിയാൻ ആരാധകരെ കാത്തിരിക്കുകയാണ്. ഭൂരിഭാഗം കളിക്കാരും സ്വയം തിരഞ്ഞെടുക്കുന്ന സമയത്ത്, ഏതാനും ചില സ്ഥലങ്ങളുണ്ട്, അവയിൽ ഒരെണ്ണം കൌതുകകരമായ നാലാം സ്ഥാനമാണുള്ളത്.\nകഴിഞ്ഞ കുറച്ചു വർഷങ്ങളായി ടീം മാനേജ്മെന്റ് നിരവധി ഓപ്ഷനുകൾ പരീക്ഷിച്ചുവെങ്കിലും പ്രശ്നം തുടരുന്നു. മുൻ ചീഫ് സെലക്ടർ ദിലീപ് വെംഗ്സാർക്കർ ഈ സ്ഥാനത്തേയ്ക്ക് രണ്ടും ധീരവും അത്ഭുതകരവുമായ തിരഞ്ഞെടുപ്പുകൾ നടത്തിയിട്ടുണ്ട്.\nഐ പി എൽ പ്രകടനങ്ങളെ ലോകകപ്പ് ടീമിൽ സ്വാധീനിക്കില്ലെന്ന് എംഎസ്കെ പ്രസാദ് പറയുന്നു\n“ധാരാളം നല്ല ആളുകൾ ഉണ്ട്. കെ.എൽ. രാഹുൽ, അജിൻക്യ രഹാനെ എന്നിവരാണ് മികച്ച പ്രകടനം കാഴ്ചവയ്ക്കുന്നത്. ഓസ്ട്രേലിയയിൽ മികച്ച പ്രകടനം നടത്തുന്ന മായങ്ക് അഗർവാൾ ഉണ്ട്. താൻ ചുറ്റും അല്ലെന്ന് ഞാൻ അത്ഭുതപ്പെട്ടു, “വെംഗ്സർക്കാർ ടൈംസ് ഓഫ് ഇന്ത്യയുടെ ഒരു അഭിമുഖത്തിൽ പറഞ്ഞു.\nവിരാട് കോഹ്ലിയുടെ നേതൃത്വത്തിലുള്ള ടീമാണ് കഴിഞ്ഞ നാലാം പരന്പരയിലെത്താനുള്ള ശസ്ത്രക്രിയയെന്ന് മുൻ ഇന്ത്യൻ ക്യാപ്റ്റൻ അഭിപ്രായപ്പെട്ടു.\n“അവസാന നാല് ലെത്തിക്കാനുള്ള അവസരം ഇന്ത്യക്ക് ഉണ്ട്. ഇതുവരെ ഞങ്ങൾക്ക് മികച്ച ബൗളിംഗ് ആക്രമണം ഉണ്ട്. ലോകകപ്പിലെ മുൻ ടീമുകളെ ഞങ്ങളുടെ ആക്രമണത്തെ താരതമ്യം ചെയ്താൽ, ഇത് മുമ്പത്തേക്കാളും മെച്ചമാണ്. അതുകൊണ്ടാണ് ഞങ്ങൾക്ക് പ്രതീക്ഷ. ഇന്ത്യ മോശമായപ്പോൾ, കഴിഞ്ഞ പത്ത് ഓവറുകളിൽ ഞങ്ങൾക്ക് എതിരാളി ബാറ്റ്സ്മാന്മാരെ ഉൾക്കൊള്ളാൻ കഴിഞ്ഞില്ല. ഇപ്പോൾ ബുംറയും മറ്റുള്ളവരും കൂടെ നിൽക്കുന്നു, “സച്ചിൻ പറഞ്ഞു.\nവെംഗ്സർക്കാർക്ക് 116 ടെസ്റ്റുകളും 129 ഏകദിനങ്ങളും കളിച്ചിട്ടുണ്ട്. 1983 ലെ ലോകകപ്പ് ജേതാക്കളിലും അംഗമായിരുന്നു.\nആദ്യം പ്രസിദ്ധീകരിച്ചത്: ഏപ്രിൽ 09, 2019 13:07 IST\nPrevഡേവിഡ് വാർനർ കൗണ്ടറുകൾ രവിചന്ദ്രൻ അശ്വിൻ സംവിധാനം ചെയ്ത മങ്കദ് യാഥാർഥ്യമാണ് സ്റ്റൈൽ.\nNextടെസ്റ്റ് കളിക്കുന്നതിൽ ഇന്ത്യ വളരെ മികച്ചതാണെന്ന് ഞാൻ കരുതുന്നു: ലാനിംഗ് – ക്രിക്റ്റ്സ്


ഹെല്‍മെറ്റില്ലാതെ വന്നവര് ചെന്നുപെട്ടത് കമ്മിഷണര്‍ക്കു മുന്നില്, കിട്ടിയത് മുട്ടന് പണി | Two wheelers without helmet,police ask them to take pledge - Malayalam Oneindia\nUpdated: Thu, Feb 1, 2018, 17:11 [IST]\nകോഴിക്കോട്: രാവിലെ കിഴക്കേ നടക്കാവ് വയനാട് റോഡ് വഴി ഹെല്‍മെറ്റില്ലാതെ വാഹനമോടിച്ചു വന്നവര്‍ക്ക് കിട്ടിയത് കിടിലന് പണി. നിയമലംഘകരെ കാത്തുനിന്നത് ഹോം ഗാര്‍ഡുമാരോ സിവില് പൊലീസ് ഓഫിസര്‍മാരോ ആയിരുന്നില്ല. മറിച്ച് സാക്ഷാല് പൊലീസ് കമ്മിഷണര് തന്നെ. കമ്മിഷണര് കാളിരാജ് മഹേഷ് കുമാറിനൊപ്പം അസി കമ്മിഷണര്‍മാരായ പികെ രാജു, കെ ദേവസ്യ എന്നിവരും പരിവാരങ്ങളും. പിടിക്കപ്പെട്ടവര് ഓരോന്നായി റോഡിലിറങ്ങാന് തോന്നിയ സമയത്തെ പഴിച്ചു. പിഴയടച്ച് സ്ഥലംവിടാന് ഒരുങ്ങിയവരെ പക്ഷെ പൊലീസ് വിട്ടില്ല. കാത്തിരിക്കാന് പറഞ്ഞു.\nനഗരത്തിലെ റോഡില് കഴിഞ്ഞ വര്‍ഷം ജീവന് പൊലിഞ്ഞ ഇടങ്ങളിലെല്ലാം പെയിന്റുകൊണ്ട് ഇതിനകം രക്തക്കറകള് വരച്ചു ചേര്‍ത്തിട്ടുണ്ട്. സല്‍ക്കാര ഹോട്ടലിനു മുന്നിലും ഇതുപോലെ റോഡില് അടയാളമുണ്ട്. അതിനു മുന്‍പില് വച്ച് എല്ലാവരെയും കൂട്ടി ഒരു മൗനപ്രാര്‍ഥന. അതുകഴിഞ്ഞ് ഒരു മനോഹരമായ പ്രതിജ്ഞയും. ഇനി ജീവിതത്തില് നിയമങ്ങള് ലംഘിക്കില്ലെന്നും റോഡ് നിയമങ്ങളെല്ലാം അനുസരിച്ചുകൊള്ളാം എന്നുമുള്ള പ്രതിജ്ഞ. ശേഷം എല്ലാവരെയും പൊലീസ് സംഘം അവരവരുടെ വഴിക്കു പറഞ്ഞുവിട്ടു.\nkozhikode police helmet കോഴിക്കോട് പോലീസ്\nTwo wheelers without helmet,police ask them to take pledge


തളരില്ല, ഈ യുവ പോരാളികള് – Chandrika Daily\nBy web desk Sunday April 1, 2018 00:55 am\nതളരില്ല, ഈ യുവ പോരാളികള്\nഒരു സ്‌പോര്‍ട്‌സ് ചാനലുകാരും കൊല്‍ക്കത്തയിലേക്ക്, സന്തോഷ് ട്രോഫിയിലേക്ക് തിരിഞ്ഞ് നോക്കുന്നില്ല. മോഹന് ബഗാന് മൈതാനത്തും ഹൗറ സ്‌പോര്‍ട്‌സ് കോംപ്ലക്‌സിലും സാള്‍ട്ട്‌ലെക്കിലുമെല്ലാമായി രാജ്യത്തെ ചാമ്പ്യന് സംസ്ഥാനത്തെ കണ്ടെത്താനുള്ള കാല്‍പ്പന്ത്…\nഒരു സ്‌പോര്‍ട്‌സ് ചാനലുകാരും കൊല്‍ക്കത്തയിലേക്ക്, സന്തോഷ് ട്രോഫിയിലേക്ക് തിരിഞ്ഞ് നോക്കുന്നില്ല. മോഹന് ബഗാന് മൈതാനത്തും ഹൗറ സ്‌പോര്‍ട്‌സ് കോംപ്ലക്‌സിലും സാള്‍ട്ട്‌ലെക്കിലുമെല്ലാമായി രാജ്യത്തെ ചാമ്പ്യന് സംസ്ഥാനത്തെ കണ്ടെത്താനുള്ള കാല്‍പ്പന്ത് പോരാട്ടം നടക്കുമ്പോള് നമ്മുടെ ദേശീയ ചാനലായ ദൂരദര്‍ശന് പണ്ടെങ്ങോ നടന്ന കോമണ്‍വെല്‍ത്ത് ഗെയിംസ് കാണിച്ച് കൊണ്ടിരിക്കുന്ന തിരക്കിലാണ്. പ്രസാര്‍ഭാരതിക്കാര് സ്വന്തമായി സ്‌പോര്‍ട്‌സ് ചാനല് തുടങ്ങിയത് പൊതു ഖജനാവ് കൊള്ളയടിക്കാനാണ്. സ്വകാര്യ ചാനലുകാര് കായിക മല്‍സര സംപ്രേഷണവുമായി വരുമാനം വര്‍ധിപ്പിക്കുമ്പോള് പ്രസാര് ഭാരതിയുടെ ഡല്‍ഹി ആസ്ഥാനത്ത് കഴിയുന്ന താപ്പാനമാര് വാട്ട്‌സാപ്പില് കളിക്കുകയാണ്. ബംഗാളും കേരളവും മണിപ്പൂരും പഞ്ചാബും ഗോവയും മിസോറാമുമെല്ലാം കാല്‍പ്പന്തില് വിസ്മയം സൃഷ്ടിക്കുമ്പോള് അതൊന്ന് നേരില് കാണിക്കാനുള്ള സാമാന്യ ബോധം ആര്‍ക്കുമില്ല. എങ്കിലും സന്തോഷ് ട്രോഫിയെന്നാല് അത് കേരളത്തിന്റെ വികാരമാണ്. യു ട്യൂബ് വഴിയാണെങ്കിലും തല്‍സമയ ചിത്രങ്ങള് ജനം തേടിപ്പിടിച്ച് കാണുന്നുണ്ട്. ആ വികാരത്തിനൊരു ക്ലാസ് ഫിനിഷാണ് ഇന്ന് ഫുട്‌ബോള് കേരളം ആഗ്രഹിക്കുന്നത്. അഞ്ച് തവണ കേരളം ദേശീയ ചാമ്പ്യന്‍ഷിപ്പില് വിജയം വരിച്ചപ്പോഴും അത് ചരിത്രമായിരുന്നു, ആഘോഷമായിരുന്നു. സംസ്ഥാനത്തിന് പൊതു അവധി പോലും പ്രഖ്യാപിക്കപ്പെട്ടിരുന്നു സന്തോഷ് ട്രോഫി നേട്ടത്തില്. എവിടെ സന്തോഷ് ട്രോഫി നടന്നാലും അവിടെയെത്തി കളിക്കാരെ പിന്തുണക്കുന്ന നമ്മുടെ ആരാധക കൂട്ടത്തിന്റെ ഊര്‍ജ്ജം പക്ഷേ പലപ്പോഴും കളിക്കളത്തില് താരങ്ങള് പ്രകടിപ്പിക്കാറില്ല. പക്ഷേ ഇക്കുറി കൊല്‍ക്കത്തയില് കേരളത്തിന്റെ യുവനിര ഊര്‍ജ്ജം പ്രകടിപ്പിക്കുന്നുണ്ട്. 90 മിനുട്ടും ഒരേ വേഗതയില് കളിക്കുന്നുണ്ട്. ഒരു നിമിഷം പോലും ആലസ്യം പ്രകടിപ്പിക്കുന്നുമില്ല. ബംഗാളിനെതിരെ കേരളം നേടിയ ഗോള് അവസാന സമയങ്ങളിലായിരുന്നു. ആ സമയത്ത് സാധാരണ ഗതിയില് ക്ഷീണിതരായിരിക്കും നമ്മുടെ താരങ്ങള്. ഇവിടെ അവസാന സമയങ്ങളിലാണ് ഊര്‍ജ്ജത്തോടെ യുവനിര കളിക്കുന്നത്. ബംഗാളിനെതിരെ നേടിയ ഗോള് തന്നെ ഉദാഹരണം. മിസോറാമിനെതിരായ സെമിയിലെ വിജയവും രണ്ടാം പകുതിയിലായിരുന്നു. കളി രണ്ടാം പകുതിയിലുമുണ്ട് എന്ന് തെളിയിച്ചതാണ് നമ്മുടെ വിജയം. ബംഗാള് സംഘത്തില് വലിയ അപകടകാരികളില്ല-അതായത് അതിവേഗതയില് കളിച്ച് കേരളത്തിന്റെ പ്രതിരോധ നിരയെ കബളിപ്പിക്കാന് കരുത്തുള്ളവര്. കാണികളുടെ പിന്‍ബലം-അത് പ്രധാനമാണ്. ആ ഊര്‍ജ്ജത്തെ മറികടക്കാന് എളുപ്പമാവില്ല. പക്ഷേ വിജയമെന്ന മുദ്രാവാക്യത്തില് സ്വയം മറന്ന് പൊരുതുന്ന യുവാക്കളുണ്ടല്ലോ, അവരുടെ ആത്മവിശ്വാസമുണ്ടല്ലോ-അതിനെ നിയന്ത്രിക്കാന് കാണികള്‍ക്കാവില്ല എന്ന സത്യത്തിലുണ്ട് കേരളത്തിന്റെ സാധ്യത.\nപലവട്ടം കലാശപ്പോരാട്ടത്തില് കേരളം പരാജയപ്പെട്ടെങ്കില് അതിന് അടിസ്ഥാന കാരണം ആത്മവിശ്വാസമില്ലാതെ തല താഴ്ത്തി കളിച്ചതാണ്. വലിയവരെ കാണുമ്പോഴുള്ള സമ്മര്‍ദ്ദം കാരണം തോറ്റ് പോയവര്. ഈ ടീം സമ്മര്‍ദ്ദം പ്രകടിപ്പിക്കുന്നില്ല. കൂള് ഗെയിം ഇന്നും തുടര്‍ന്നാല് കപ്പടിക്കാം


'ചില ചാനലുകളെ'ന്ന് നടന് ലാല് പറഞ്ഞ ഭാഗം മുറിച്ചുമാറ്റി കൈരളി സ്വയം കുറ്റം ഏറ്റെടുത്തു; ചാനലിലെ പരാമര്‍ശം നടിയെ തളര്‍ത്തി\nMon Dec 17 2018 14:17:09 GMT+0530 (IST)\nNarada Desk| Updated On: 2017-02-20 11:36:01.0 | Location :\nഇക്കിളി തിരയുന്നതിന്റെ അപകടം കൈരളി ചാനലിനെ തേടിയെത്തിയത് സ്വന്തം ചെയര്‍മാന് വിളിച്ചുചേര്‍ത്ത പൊതുസദസ്സില്. ചില ചാനലുകളുടെ നിലപാടുകള് മൂലം നിയമപോരാട്ടത്തില് നിന്നും നടി പിന്മാറാന് തീരുമാനിച്ചു എന്നു വിളിച്ചു പറഞ്ഞത് നടന് ലാലാണ്. കൈരളിയാണ് വിഷയത്തില് മാപ്പ് പറഞ്ഞ ചാനല്. ലാലിന്റെ പരാമര്‍ശം പുനഃസംപ്രേക്ഷണത്തില് മുറിച്ചു മാറ്റുകയും ചെയ്തു.\nനടി അക്രമിക്കപ്പെട്ട സംഭവത്തില് ഇക്കിളി തിരഞ്ഞ കൈരളിക്കു കിട്ടിയ മുഖമടച്ചുള്ള അടിയായിരുന്നു റീമാ കല്ലിങ്കലിന്റെ ഫേസ്ബുക്ക് പോസ്റ്റ്. 'സുനിയും നടിയും തമ്മില് എന്ത് ? തട്ടിക്കൊണ്ടു പോകലിനിരയായ നടി നേരിട്ടത് ക്രൂര പീഡനങ്ങള്: ലൈംഗിക വൈകൃതങ്ങള്‍ക്ക് നിര്‍ബന്ധിച്ച് വീഡിയോയില് പകര്‍ത്തി' എന്ന നിലയിലുള്ള ഞരമ്പു രോഗികള്‍ക്കായുള്ള വാര്‍ത്തകള് കൈരളി വലിയ തലക്കെട്ടുകളില് അവതരിപ്പിച്ചിരുന്നു. നടി നേരിട്ട ക്രൂര പീഡനങ്ങളില് ഇക്കിളി തിരിയുന്ന വാര്‍ത്താ സംസ്‌കാരത്തിനെതിരെ ശക്തമായ പ്രതിഷേധം ഉണ്ടായപ്പോള് കൈരളി മാപ്പു പറഞ്ഞു.\nതങ്ങളുടെ ഭാഗത്തുനിന്നുണ്ടായ വീഴ്ചയുടെ ആഘാതം എന്തെന്ന് വ്യക്തമാക്കുന്നതായി നടിക്ക് ഐക്യദാര്‍ഢ്യം പ്രഖ്യാപിച്ച് ചാനലിന്റെ ചെയര്‍മാന് കൂടിയായ മമ്മൂട്ടിയുടെ നേതൃത്വത്തില് വിളിച്ചു ചേര്‍ത്ത കൂട്ടായ്മയില് നടന് ലാല് പറഞ്ഞ വാക്കുകള്. അത് ആഴത്തില് പതിച്ചത് കൈരളിയുടെ നെഞ്ചിലാണ്. അതുകൊണ്ടുതന്നെ, 'ചില ചാനലുകള് നടത്തിയ മാധ്യമ വിചാരണയില് മനസു മടുത്തു നടി പിന്മാറാന് ഒരുങ്ങി' എന്ന ലാലിന്റെ പരാമര്‍ശം മുറിച്ചുമാറ്റിയാണ് കൈരളി പുനഃസംപ്രേഷണം ചെയ്തത്. നടിക്കുണ്ടായ ദുരന്തത്തെ ആഘോഷമാക്കി കഥകള് മെനയുന്ന മാധ്യമപ്രവര്‍ത്തനത്തിനെതിരെ പൊതുസമൂഹത്തില് നിന്ന് പ്രതിഷേധം ശക്തമാകുമ്പോഴാണ് കൈരളിയുടെ സ്വയം വിമര്‍ശനം.\nഅതുവരെ ധീരമായി നിന്ന നടിയെ തളര്‍ത്തിയത് എപ്പോഴായിരുന്നു എന്ന് ചാനലിലെ ചില പരാമര്‍ശങ്ങളെ പറ്റി തുറന്നുപറയുന്ന ലാലിന്റെ വാക്കുകള് വ്യക്തമാക്കുന്നു.\nഈ സങ്കടകരമായ സംഭവം ഉണ്ടായപ്പോള് തന്നെ ആദ്യം അവള് എന്റെ വീട്ടിലേക്കാണ് ഓടി എത്തിയത്. എന്തുചെയ്യണമെന്ന് അറിയാന് പാടില്ലാത്ത അവസ്ഥയില്.ഡിജിപി ലോക്‌നാഥ് ബെഹ്‌റയെ ഫുക്രിയുടെ സെറ്റില് വച്ച് പരിചയപ്പെട്ടപ്പോള് ഫോണ് നമ്പര് വാങ്ങിയിരുന്നു. അത് ഓര്‍മ്മ വന്നപ്പോള് പതിനൊന്ന് മണിക്ക് തന്നെ ഞാന് അദ്ദേഹത്തെ വിളിച്ചു. എറണാകുളത്തുള്ള എല്ലാ ഓഫിസേഴ്സും തിരുവനന്തപുരത്ത് നിന്നുള്ള ഓഫിസേഴ്സും തൊട്ടടുത്ത് നിമിഷം എത്തി. വളരെ പെട്ടെന്നുള്ള ശക്തമായ അന്വേഷണവും കാര്യങ്ങളും അത്ഭുതകരമായ കാര്യമായിട്ടാണ് എനിക്ക് തോന്നിയത്. നേരം വെളുത്തിട്ടും ഇവരാരും പോയില്ല. എല്ലാവരും വീട്ടില് തന്നെ ഉണ്ടായിരുന്നു. കുറച്ചുപേര് അന്വേഷണത്തിനും തെളിവെടുപ്പിനും ആയിട്ട് പുറത്തേക്ക് പോയി ബാക്കിയുള്ളവര് വീട്ടില് തന്നെയായിരുന്നു. ആദ്യം പൊലീസിന് നന്ദി രേഖപ്പെടുത്തുന്നു.\nകുറച്ചു കഴിഞ്ഞപ്പോള് ബെഹ്‌റ സാറ് വിളിച്ചിട്ടുണ്ടായിരുന്നു. എന്താണ് കുട്ടിയുടെ അവസ്ഥ ഞാന് പറഞ്ഞു വല്ലാതെ വിരണ്ട് രക്തംപോലുമില്ലാത്ത അവസ്ഥയിലാണെന്ന്. നമ്മള് ആദ്യം ചെയ്യേണ്ടത് അവളുടെ മാനസികാവസ്ഥ നിലനിര്‍ത്തുക എന്നതാണ്. ഞാനും നാന്‍സിയും മക്കളും പറഞ്ഞ് പ്രശ്നങ്ങളെ നേരിടാനുള്ള മാനസികബലം കൊടുത്തപ്പോള് അവളുടെ അമ്മയും സഹോദരനും എത്തി. നേരം വെളുക്കുമ്പോഴേക്കും അവളെ വിവാഹം ചെയ്യാന് പോകുന്ന ചെറുപ്പക്കാരനും ഓടി എത്തി. അവര് എല്ലാവരും തന്നെ സ്‌ട്രോങ് ആയിട്ടാണ് നില്‍ക്കുന്നത്. അവരെയൊക്കെ എത്ര അളവിലാണെന്ന് അഭിനന്ദിക്കേണ്ടതെന്ന് എനിക്ക് അറിഞ്ഞുകൂടാ. ഒരു വിധത്തില് പറഞ്ഞുപറഞ്ഞ് അവള് എന്തിനെയും നേരിടാനുള്ള അവസ്ഥയില് എത്തി.\nബെഹ്റ സാര് എന്നോട് പറഞ്ഞത് ഇതിനു സമാനമായി മൂന്ന് കേസുകള് അടുത്തകാലത്ത് നിങ്ങളുടെ ഇന്‍ഡസ്ട്രിയുമായി ബന്ധപ്പെട്ട് നടന്നുകഴിഞ്ഞിട്ടുണ്ട്. ഇതെല്ലാം ആരും അറിയാതെ പോകുന്നു. അപമാനം പേടിച്ചിട്ട് അറിയണ്ടെന്നു കരുതി ആരും പറയുന്നില്ല. ഇതും അങ്ങനെ തീര്‍ന്നുപോകരുത്. അവള് ശക്തമായി തന്നെ നില്‍ക്കണം. അതിന്റെ ഉത്തരവാദിത്ത്വം നിങ്ങള് ഏറ്റെടുക്കണം, അതാണ് നിങ്ങള് ചെയ്യേണ്ടത്. അവള്‍ക്ക് ശക്തികൊടുക്കണം.\nഅവളെ വിവാഹം കഴിക്കാന് പോകുന്ന ചെറുപ്പക്കാരനടക്കം ശക്തമായി നിന്നപ്പോള് അവള് പറഞ്ഞു, ഇനി എന്തും ഫെയ്‌സ് ചെയ്യാന് തയ്യാറാണ്. കോടതിയില് എന്തു വൃത്തികെട്ട ചോദ്യവും വരട്ടെ, അപ്പോഴും ഫെയ്‌സ് ചെയ്യാന് റെഡിയാണ്. ഈ അവസ്ഥയില് പോയ്‌ക്കൊണ്ടിരുന്ന അവള്, ഈ കഴിഞ്ഞദിവസം ചില ചാനലുകളില് വന്ന ഒന്നു രണ്ടു പ്രയോഗങ്ങളില് വല്ലാതെ തളര്‍ന്നു. ഞാന് നേരിട്ട് കണ്ടതാണ് കാര്യങ്ങള്. അവള്‍ക്ക് ഫേസ് ചെയ്യാന് പറ്റാത്ത അവസ്ഥയിലേയ്ക്കായി കാര്യങ്ങള്. രമ്യാനമ്പീശന് അറിയാം. അവരെക്കെ കണ്ടോണ്ടിരിക്കുന്നതാണ്. ഇന്നിപ്പോള് അവള്‍ക്ക് പിന്മാറിയാ കൊള്ളാം എന്ന അവസ്ഥയിലേയ്‌ക്കെത്തിയിട്ടുണ്ട്. അവളെ സ്‌ട്രോങ്ങായി നിര്‍ത്താനുള്ള കാര്യങ്ങളാണ് ചെയ്യേണ്ടത്.\nഅവളെ എങ്ങനെ ശക്തിയോടെ മുന്നില് നിര്‍ത്താം എങ്ങനെ സഹായിക്കാം അതെല്ലാം ചെയ്യണം. അന്ന് അവള് ഓടിക്കിതച്ച് വന്ന് എന്റെ നെഞ്ചില് കെട്ടിപ്പിടിച്ചു കരഞ്ഞപ്പോള്, ലാല് ചേട്ടാ എന്നു പറഞ്ഞു കരഞ്ഞപ്പോള്, അതീ ലോകത്തുളള എല്ലാ സ്ത്രീകളും ഒരുമിച്ച് കരഞ്ഞാലും അത്രയും ശബ്ദം ഉണ്ടാകില്ല.


യു.എ.ഇ ദേശീയ ടീമില് തലശ്ശേരി സ്വദേശിയും\nആഭ്യന്തരക്രിക്കറ്റിലെ മിന്നുന്ന പ്രകടനമാണ് മലയാളിതാരത്തിന് യു.എ.ഇ ദേശീയടീമിലേക്ക് വഴി തുറന്നത്.\n24 Jan, 2019 at 05:32 AM\nയു.എ.ഇ ദേശീയടീമിന് വേണ്ടി മലയാളി ക്രിക്കറ്റ് താരം നാളെ അന്താരാഷ്ട്ര മല്‍സരത്തില് കളിക്കാനിറങ്ങുന്നു. കണ്ണൂര് തലശ്ശേരി സ്വദേശി റിസ്‌വാന് സി.പിയാണ് നേപ്പാളിനെതിരെ അരങ്ങേറ്റം കുറിക്കുക. മുന് കേരളാ രഞ്ജിതാരം കൂടിയാണ് ഷാര്‍ജയില് പ്രവാസിയായ റിസ്‌വാന്.\nആഭ്യന്തരക്രിക്കറ്റിലെ മിന്നുന്ന പ്രകടനമാണ് മലയാളിതാരത്തിന് യു.എ.ഇ ദേശീയടീമിലേക്ക് വഴി തുറന്നത്. നേരത്തേ വെസ്റ്റ്ഇന്‍ഡീസ്, അഫ്ഗാനിസ്ഥാന് ടീമുകള്‍ക്കെതിരെ സൗഹാര്‍ദമല്‍സരം കളിച്ചെങ്കിലും അന്താരാഷ്ട്ര ക്രിക്കറ്റിലെ ആദ്യ ഇന്നിങ്‌സ് നാളെയാണ്. ദുബൈ ഐ.സി.സി അക്കാദമിഗ്രൗണ്ടില് നേപ്പാളിനെതിരെയാണ് റിസ്‌വാന് പാഡുകെട്ടുക.\nമികച്ച ബാറ്റ്‌സ്മാനും ലെഗ്‌സ്പിന്നറുമാണ് റിസ്‌വാന്. സെയ്ദാര്‍പള്ളി പൊത്താങ്കണ്ടിയില് അബ്ദുറഊഫിന്റെയും നസ്‌റിന്റെയും മകനാണ്. 2011 സീസണില് സഞ്ജു വി സാംസണും സച്ചിന് ബേബിക്കുമൊപ്പം കേരളത്തിന് വേണ്ടി രഞ്ജി കളിച്ചിരുന്നു ഈ ബി.ടെക് ബിരുദധാരി. റിസ്‌വാന് പുറമെ ഗുജറാത്ത് സ്വദേശി ചിരാഗ് സൂറിയാണ് യു.എ.ഇ ടീമിലുള്ള ഇന്ത്യക്കാരന്.\nവര്‍ഷങ്ങള്‍ക്ക് മുമ്പ് കൃഷ്ണചന്ദ്രന്, ലക്ഷ്മണ്, മുഹമ്മദ് ഷാനില് എന്നീ മലയാളികളും യു.എ.ഇ ദേശീയ ടീമില് ഇടം കണ്ടെത്തിയിരുന്നു. നേപ്പാളിനെതിരെ മൂന്ന് ഏകദിനവും മൂന്ന് ട്വന്റി 20 മല്‍സരവുമാണ് റിസ്‌വാന് യു.എ.ഇക്ക് വേണ്ടി കളിക്കുക.\nUAECricketUAE Cricket Team


ബ്ലാക്ക് ഫംഗസ് സാന്നിധ്യം കേരളത്തിലും സ്ഥിരീകരിച്ച് മുഖ്യമന്ത്രി പിണറായി വിജയന് - ഇ വാർത്ത | evartha black fungus\nബ്ലാക്ക് ഫംഗസ് സാന്നിധ്യം കേരളത്തിലും സ്ഥിരീകരിച്ച് മുഖ്യമന്ത്രി പിണറായി വിജയന്\nബ്ലാക്ക് ഫംഗസ് സാന്നിധ്യം കേരളത്തിലും സ്ഥിരീകരിച്ച് മുഖ്യമന്ത്രി പിണറായി വിജയന്. മഹാരാഷ്ട്രയിലും, ഗുജറാത്തിലും കാണുന്ന പ്രത്യേക ഫംഗല് ഇന്‍ഫെക്ഷന് അപൂര്‍വമായി കേരളത്തിലും ദൃശ്യമായിട്ടുണ്ടെന്ന് ഇന്ന് നടത്തിയ വാര്‍ത്താ സമ്മേളനത്തില് മുഖ്യമന്ത്രി അറിയിച്ചു. കൊവിഡ് വരുന്നതിന് മുന്‍പും ഇത്തരത്തിലൊരു ഇന്‍ഫെക്ഷന് ശ്രദ്ധയില്‍പ്പെട്ടിരുന്നുവെന്ന് മുഖ്യമന്ത്രി പറഞ്ഞു. ഇക്കാര്യം സംസ്ഥാന മെഡിക്കല് ബോര്‍ഡ് സാമ്പിള് ശേഖരിച്ച് കൂടുതല് പരിശോധനയ്ക്ക് വിധേയമാക്കുന്നുണ്ട്. മെഡിക്കല് കോളജുകളിലെ ഇന്‍ഫെക്ഷന് ഡിസീസ് ഡിപ്പാര്‍ട്ട്‌മെന്റും ഇക്കാര്യം ശ്രദ്ധിക്കുന്നുണ്ടെന്ന് മുഖ്യമന്ത്രി അറിയിച്ചു.\nഅതേസമയം, ഹരിയാനയില് ബ്ലാക് ഫംഗസ് ഒരു നോട്ടിഫൈഡ് രോഗമായി പ്രഖ്യാപിച്ചതായി ആഭ്യന്തര മന്ത്രി അനില് വിജ് അറിയിച്ചു. സര്‍ക്കാര്- സ്വകാര്യ ആശുപത്രിയില് രോഗിക്ക് ബ്ലാക് ഫംഗസ് കണ്ടെത്തിയാല് സിഎംഒ ക്ക് റിപ്പോര്‍ട്ട് ചെയ്യണമെന്നും രോഗം തടയുന്നതിന് ഉചിതമായ നടപടികള് കൈക്കൊള്ളുമെന്നും അനില് വിജ് വ്യക്തമാക്കി.


ഹെല്‍മെറ്റില്ലാതെ ട്രെക്ക് ഓടിച്ച ഡ്രൈവര്‍ക്ക് പിഴ; വിചിത്ര ശിക്ഷ - Media Vision News\nഹെല്‍മെറ്റില്ലാതെ ട്രെക്ക് ഓടിച്ച ഡ്രൈവര്‍ക്ക് പിഴ; വിചിത്ര ശിക്ഷ\nഭുവനേശ്വര് : ഹെല്‍മെറ്റ് ഇടാതെ ട്രെക്ക് ഓടിച്ച ഡ്രൈവര്‍ക്ക് പിഴ ശിക്ഷ. ഒഡിഷയിലെ ഗഞ്ചാമിലാണ് ട്രെക്ക് ഡ്രൈവര്‍ക്ക് വിചിത്ര രീതിയിലെ പിഴ ശിക്ഷ അടയ്ക്കേണ്ടി വന്നത്. പ്രമോദ് കുമാര് സ്വയിനെന്ന ട്രെക്ക് ഡ്രൈവര് ബുധനാഴ്ചയാണ് ആര്‍ടിഓഫീസിലെത്തിയത്. ഏറെനാളുകളായി പ്രമോദ് കുമാറിന്‍റെ പേരിലുള്ള ഒരു ചലാന് അടയ്ക്കാനുണ്ടെന്ന് ഉദ്യോഗസ്ഥര് പറയുമ്പോഴാണ് പ്രമോദ് അറിയുന്നത്\nമൂന്ന് വര്‍ഷത്തോളമായി കുടിവെള്ളം വിതരണം ചെയ്യുന്ന ട്രെക്കാണ് പ്രമോദ് കുമാര് സ്വയിന് ഓടിക്കുന്നത്. വെള്ളം വിതരണം ചെയ്യാനുള്ള പെര്‍മിറ്റ് പുതുക്കുന്നതിന് വേണ്ടിയായിരുന്നു ഇത്. ഈ സമയത്താണ് പിഴത്തുക അടയ്ക്കാനുണ്ടെന്ന് ആര്‍ടി ഓഫീസില് നിന്ന് അറിയിക്കുന്നത്. വിശദമായി ചോദിച്ച് പിഴയടക്കേണ്ടി വന്ന തെറ്റെന്താണെന്ന് പരിശോധിക്കുമ്പോഴാണ് ഹെല്‍മറ്റ് ഉപയോഗിക്കാതെ ട്രെക്ക് ഓടിച്ചതിനാണ് പിഴയെന്ന് അറിയുന്നത്.\nപ്രമോദ് കുമാറിന്‍റെ ട്രെക്കിന്‍റെ രജിസ്ട്രേഷന് നമ്പറിലുള്ള ചെല്ലാനിലായിരുന്നു തെറ്റെന്താണെന്ന് വിശദമാക്കിയിരുന്നത്. താന് ട്രെക്കാണ് ഉപയോഗിക്കുന്നതെന്ന് വാദിച്ചെങ്കിലും പ്രമോദ് കുമാറിന്‍റെ കേള്‍ക്കാന് ഉദ്യോഗസ്ഥര് തയ്യാറായില്ല. പിഴയൊടുക്കാതെ പെര്‍മിറ്റ് നല്‍കില്ലെന്ന് തീര്‍ത്തുപറയുക കൂടി ചെയ്തതോടെ പ്രമോദ് കുമാര് ആയിരം രൂപ പിഴത്തുക അടയ്ക്കുകയായിരുന്നു. പല വിധത്തില് ഉദ്യോഗസ്ഥര് സാധാരണക്കാരില് നിന്ന് പണം പിടിച്ചെടുക്കുകയാണെന്നാണ് പ്രമോദ് കുമാറിന്‍റെ പരാതി.\nPrevious articleമുഖ്യമന്ത്രിക്കെതിരെ മത്സരിക്കാന് തയ്യാറെന്ന് കെ സുധാകരന്\nNext articleദേശീയ പൗരത്വ രജിസ്റ്റര് നടപ്പാക്കാന് തീരുമാനിച്ചിട്ടില്ലെന്ന് കേന്ദ്രം